މާޒިޔާ އިން ކިތުނާ އަށް ފުރުސަތު ދީފި – DhiDaily\nމާޒިޔާ އިން ކިތުނާ އަށް ފުރުސަތު ދީފި\nމާރޗް 3, 2020\nދެ ވަނަ ޑިވިޝަނުގައި ސުޕަ ސްޕޯޓްސް ޔުނައިޓެޑުގައި މޮޅު ކުޅުމެއް ދެއްކުމުން ގައުމީ ފުޓްބޯޅަ ޓީމުގެ ސްކޮޑުން ވެސް ޖާގަ ލިބިފައިވާ ފޯވާޑް އާދަމް ނިޒާމް (ކިތުނާ) އަށް އޭއެފްސީ ކަޕުގައި ކުޅެން މާޒިޔާ އިން ފުރުސަތު ދީފި އެވެ.\nކިތުނާ އަށް ގައުމީ ޓީމުން ވެސް އަދި މާޒިޔާ އިން ވެސް ފުރުސަތު މިދިނީ އެ ދެ ޓީމުގެ ވެސް މުހިއްމު ފޯވާޑް އަސަދުﷲ އަބްދުﷲ އަށް އަނިޔާވުމުން ބަދަލުގަ އެވެ.\nމިއީ މިހާތަނަށް ބައިނަލްއަގްވާމީ މެޗެއް ކުޅެފައިނުވާ އުމުރުން 32 އަހަރުގެ ފޯވާޑަށް ލިބުނު ރަނުގެ ފުރުސަތެކެވެ. އަދި މިއީ ގަވާއިދުން ޕްރެކްޓިސްކޮށްގެން ފުރަތަމަ ޑިވިޝަނުގެ ޓީމަކަށް އޭނާ ރަސްމީކޮށް ކުޅޭނެ ފުރަތަމަ ފަހަރަށް ވާނެ އެވެ.\nސޮނެވާފުށި ރިޒޯޓުގައި ވަޒީފާއަދާކުރާތީ ކިތުނާ، ދެ ވަނަ ޑިވިޝަނުގައި ކުޅުނީ ވެސް ޕްރެކްޓިސް ނުކޮށް ހަމައެކަނި މެޗަށް ހާޒިރުވާ ގޮތަށެވެ. އެކަމަކު އޭނާ މި ވަގުތު ހުރީ ގައުމީ ޓީމަށް ދެ މަސް ދުވަހަށް ވީއްލާފައިކަމަށްވާތީ، މާޒިޔާއާ އެކު ގަވާއިދުން ޕްރެކްޓިސް ކުރުމުގެ ފުރުސަތު އޮންނާނެ އެވެ. އެކަމަކު އޭއެފްސީ ކަޕުގެ ގްރޫޕް ސްޓޭޖް ޖޫން މަހާ ހަމަޔަށް އޮންނާނެތީވެ، އެ ދެ މަސް ހަމަވުމުން ކިތުނާ ޖެހޭނީ ގޮތެއް ހޯދާށެވެ. ޗުއްޓީ ނަގައިގެން ވިޔަސް ނުވަތަ އެހެން އިންތިޒާމެއް ހަމަޖައްސައިގެން ވެސް އޭނާ އޭގެ ބޭނުން ހިފާނެ އެވެ.\nއޭއެފްސީ ކަޕުގެ ގްރޫޕް ސްޓޭޖުގެ ސްކޮޑުގައި ކިތުނާގެ ނަން މާޒިޔާ އިން ޖެހި ނަމަވެސް ރާއްޖޭގެ ލޯކަލް ޓްރާންސްފާ ބާޒާރު މިވަގުތު ހުޅުވިފައި ނެތުމުން ސީޒަނުގައި ބާކީ އޮތް އެފްއޭ ކަޕާއި ޕްރެޒިޑެންޓްސް ކަޕުގައި ކިތުނާ އަށް ނުކުޅެވޭނެ އެވެ.\nކިތުނާ ބުނީ އޭއެފްސީ ކަޕުގައި ކުޅެލަން މާޒިޔާ އިން މިދިނީ ވަރަށް ރަނގަޅު ފުރުސަތެއް ކަމަށާއި އެކަމާ ވަރަށް ބޮޑަށް އުފާކުރާ ކަމަށެވެ. އަނެއްކޮޅުން މީގެ ސަބަބުން، އޭއެފްސީ ކަޕާއި އެފްއޭ ކަޕުގެ މެޗުތަކަށް ގައުމީ ޓީމުގެ ޕްރެކްޓިސް މެދުކަނޑާލާފައި އޮންނަ ދުވަސްކޮޅު ވެސް ފުރަތަމަ ޑިވިޝަނުގެ ޓީމަކާ އެކު ގަވާއިދުން ޕްރެކްޓިސް ކުރެވޭނެ ފުރުސަތު ވެސް ރަސްމީކޮށް ލިބުނީ އެވެ. ގައުމީ ޓީމުން އައީ އޭނާ ޓީމަކާ ނުގުޅުނު ނަމަވެސް ޕްރެކްޓިސް ކުރެވޭނެ ފުރުސަތު ހޯދައިދޭން މަސައްކަތްކުރަމުންނެވެ.\nބ. ގޮއިދު އަށް އުފަން ކިތުނާ އެންމެ ފުރަތަމަ ފާހަގަކުރެވުނީ 2005 ވަނަ އަހަރުގެ ޒޯން ޗެމްޕިއަންސް ލީގުގައި އއ. ތޮއްޑޫ ސޯސަން ކްލަބަށް ކުޅެން މާލެ އައުމުންނެވެ. އެ ފަހަރު 19 އަހަރުން ދަށުގެ ގައުމީ ޓީމުން ފުރުސަތު ލިބުނު ނަމަވެސް މާލޭގައި ހުރެވޭނެ ގޮތެއް ނެތުމުން އަނބުރާ ދާން ޖެހުނީ އެވެ. އޭގެ ފަހުން އޭނާ ކުޅުނީ ރިޒޯޓުގައި މަސައްކަތްކުރަމުން ރަށު ފެންވަރާއި އަތޮޅު ފެންވަރުގެ މުބާރާތްތަކުގަ އެވެ. އެކަމަކު ފުރަތަމަ ޑިވިޝަނުގައި 2013 ވަނަ އަހަރު ވިކްޓްރީ އަށް އަދި މިދިޔަ ސީޒަނުގައި ބ. ގޮއިދޫ ޓީމަށް ނުރަސްމީ އުސޫލަކުން ކުޅުނެވެ. އެއީ މާބޮޑު ޕްރެކްޓިހެއް ނެތި ހަމައެކަނި ޗުއްޓީގައި އައިސް ކުޅެލާ އުސޫލަކުންނެވެ.\nއޭނާ ވިދާލީ ދާދި ފަހުން ނިމުނު ދެ ވަނަ ޑިވިޝަނުގެ ރަނަރަޕް ސުޕަ ސްޕޯޓްސް އަށް ހަތް ލަނޑު ޖަހައިދިނީ، މުބާރާތުގެ މޮޅު ކުޅުންތެރިޔާގެ މަގާމާއި ރަންބޫޓު ހޯދުމުންނެވެ. ފުރަތަމަ ޑިވިޝަނުގައި ގަވާއިދުން ކުޅެން ބޭނުންވި ނަމަވެސް އެކަން ކުރެވެން ނެތީ ކިތުނާ ބުނި ގޮތުގައި އެކަމަށް ހުސްވެގެން މާލޭގައި ދިރިއުޅެން ބަލާއިރު އެވަރުގެ އާމްދަނީއެއް ލިބެން ނެތުމެވެ.\nކިތުނާ ވަނީ ރިޒޯޓުގައި ވަޒީފާއަދާކުރަމުން، ރިޒޯޓް ވޮލީބޯޅަ މުބާރާތުގައި ކުޅެ އެންމެ މޮޅު ލިބެރޯގެ މަގާމް ހޯދައި ގައުމީ ވޮލީބޯޅަ ސްކޮޑުން ވެސް މިދިޔަ އަހަރު ފުރުސަތު ހޯދައިފަ އެވެ. މީގެ އިތުރުން ގައުމީ ބެޑްމިންޓަން މުބާރާތުގައި ބ. އަތޮޅު ޓީމަށް ވެސް ކުޅުނެވެ. ޓޭބަލް ޓެނިހާއި ވޯޓާސްޕޯޓްސްގައި ވެސް އޭނާ އަކީ އެހާމެ ހުނަރުވެރި ކުޅުންތެރިޔެކެވެ.\nމާޒިޔާ އިން މި ދިން ފުރުސަތާ އެކު ކިތުނާ އަށް މިވަނީ އޭނާ އެންމެ ލޯބިވާ ކުޅިވަރުގައި، ކުރު މުއްދަތެއްގައި ނަމަވެސް ރާއްޖޭގެ އެންމެ ވަރުގަދަ އެއް ޓީމަށް ބައިނަލްއަގްވާމީ މުބާރާތެއްގައި ކުޅެލަން ލިބިފަ އެވެ. އިންޑިއާގެ ސުޕަ ލީގު ޗެމްޕިއަން ބެންގަލޫރު އެފްސީ ކަޓުވާލައި ގްރޫޕް ސްޓޭޖުން ފުރުސަތު ހޯދި މާޒިޔާ ވާދަކުރާ ގްރޫޕުގައި އޮތީ ރާއްޖޭގެ ޓީސީ ސްޕޯޓްސް ކްލަބާއި އިންޑިއާގެ އައި ލީގުގެ ޗެމްޕިއަން ޗެންނާއީ ސިޓީ އާއި ބަންގްލަދޭޝް ޗެމްޕިއަން ބަޝުންދުރާ ކިންގްސް އެވެ.


Funadhoo hospitalgai dhathuge faruvaa dheyn fashaifi\nށ.ފުނަދޫގައި ދަތުގެ ފަރުވާ ފައްޓަވައި ދެއްވުމަށް ބޭއްވި ރަސްމިޔާތުގެ ތެރެއިން--ފޮޓޯ:ހެލްތް މިނިސްޓްރީގެ ޓުވިޓާއިން\nފުނަދޫ ހޮސްޕިޓަލުގައި ދަތުގެ ފަރުވާ ދޭން ފަށައިފި\nށ. ފުނަދޫގައި ހުންނަ އެ އަތޮޅުގެ އަތޮޅު ހޮސްޕިޓަލުގައި ދަތުގެ ފަރުވާ ދޭން ފަށައިފި އެވެ. އަލަށް އެ ހޮސްޕިޓަލުގައި ގާއިމްކޮށްފައިވާ ޑެންޓަލް ޑިޕާޓްމަންޓް ހުޅުވައިދެއްވީ އެކަމަށްޓަކައި އިއްޔެ ބޭއްވި ރަސްމިއްޔާތެއްގައި ހެލްތް މިނިސްޓަރު އަބްދުﷲ އަމީނެވެ.\nހެލްތް މިނިސްޓްރީން ބުނީ ށ.އަތޮޅު ހޮސްޕިޓަލުގައި ދަތުގެ ފަރުވާ ހިދުމަތް ފެށިގެން ދިއުމުން އެހިދުމަތް ހޯދުމަށް އެ އަތޮޅުގެ އެހެން ރަށްރަށުގެ މީހުންގެ އިތުރުން އެސަރަހައްދުގެ ރިސޯޓުތަކުގެ މުވައްޒަފުން ދަތުގެ ފަރުވާ ހޯދަން މާލެއަށް ކުރަންޖެހޭ ދަތުރުތައް ނިމުމަކަށް އަންނާނެ ކަމުގަ އެވެ.\nއަލަށް ގާއިމުކުރި މި ހިދުމަތަކީ ރައްޔިތުންގެ ދުޅަހެއްކަމަށްޓަކައި ވަރަށް މުހިންމު ހިދުމަތެއް ކަމަށާއި ދަތާއި އަނގައިގެ ބަލިތަކަކީ މިހާރު ދިވެހިންގެ ތެރޭގައި ވަރަށް އާންމު ބަލިތަކެއްކަމަށް ހެލްތް މިނިސްޓްރީން ފާހަގަ ކުރި އެވެ. އަލަށް މި ހުޅުވުނު ހިދުމަތާއި އެކު ށ. އަތޮޅާއި އެސަރަހައްދުގެ އެހެން ރަށްތަކުގެ ރައްޔިތުންނަށް ބޮޑު ލުއި ފައްސޭހައެއް ލިބޭނެ ކަމަށް މިނިސްޓްރީން ފާހަގަ ކުރެއްވި އެވެ.


Tavares vakikuree keehve ?\nޓަވަރޭސް ވަކިކުރީ ކީއްވެ؟\nއާ މެނޭޖްމަންޓަކާއެކު، ވަރުގަދަ ސްކޮޑަކާއެކު ނިއު ރޭޑިއަންޓް މި ސީޒަނަށް ކުރިމަތިލިއިރު، ޓީމު ބައްޓަން ކުރުމުގެ ޒިންމާ އެ ކްލަބުން ހަވާލުކުރީ ޕޯޗުގަލްގެ ތަޖުރިބާކާރެއް ކަމަށްވާ ބެނާޑޯ ޓަވަރޭސްއަށެެވެ. ނިއު އިން އޭރު ބުނީ ޓަވަރޭސް އަކީ ނިއު އިން ގަބޫލްކުރާ ފެންވަރުގެ ކޯޗެއް ކަމަށާއި އެ ކްލަބުން ބޭނުންވާ ކާމިޔާބީތައް ޓަވަރޭސް އަށް ހޯދައިދެވޭނެކަމުގެ ޔަގީންކަން އޮތް ކަމަށެވެ. ޓަވަރޭސްއާއެކު، އޭނާ އިތުބާރު ކުރާ ފިޓްނަސް ޓްރެއިނަރެއް ވެސް ނިއު އަށް ގެނައި އެވެ. އެކަމަކު ސަބަބުތަކަކާހެދި، ސީޒަންގެ މެދުތެރެއިން ނިއު އިން ވަނީ ޓަވަރޭސް މަގާމުން ދުރުކޮށް، އާ ކޯޗެއް ހޯދައިފަ އެވެ. ޓަވަރޭސް ވަކިކުރިއިރު، ނިއު އިން އެކަމާ ގުޅޭގޮތުން މާބޮޑު އެއްޗެއް ނުބުނެ އެވެ. އަދި ޓަވަރޭސް ވެސް މީޑިއާގައި އެއްވެސް ވާހަކައެއް ނުދައްކަ އެވެ.\nޓަވަރޭސް ވަކިކުރުމަށް ފަހު، ނިއު އިން ބުނީ ޓަވަރޭސްގެ އިރުޝާދުގެ ދަށުން ނިއުގެ މެނޭޖްމަންޓް އިން އުންމީދުކުރި ފެންވަރުގެ ނަތީޖާތަކެއް ނުނެރެވޭ ކަމަށެވެ. އެހެންވެ ނިއުގެ މެނޭޖްމަންޓަށް ފެނުނީ ޓަވަރޭސްގެ މަގާމުން ވަކިކޮށް، އާ ކޯޗަކާއެކު ސީޒަންގެ ބާކީ އޮތް ބައިގައި ކުރިއަށް ދިއުމަށެވެ. ޓަވަރޭސް ވަކިކުރިކަން މީޑިއާގައި ފެތުރުނުތާ ދެ ވަނަ އަށް ވީ ދުވަހު، ނިއުގެ އާ ކޯޗު މާލެ އަތުވެއްޖެ އެވެ. އެހެންކަމުން ނިއުގެ ކޯޗުކަން ސްޕެއިންގެ އޮސްކާ ބްރުޒޮން އަށް ހަވާލުކުރުމަކީ ކުރިން ވެސް ނިންމާފައި އޮތް ކަމެއްގެ ގޮތުގައި ބެލެވެ އެވެ.\n"ނިއު އޮތީ ލީގަށް ވާދަކުރެވޭ ހިސާބެއްގައި. އަނެއްކާ އެންމެ މުބާރާތެއް ނުނިމެނީސް ނޭނގޭނެ ބުނާކަށް އޭނާ އަށް އުންމީދުކުރި ފެންވަރުގެ ނަތީޖާއެއް ނުނެރެވޭ. ނިއު ވަަރަށް ދަށްނަމަ، އެހެން ގޮތެއް ނެތް ކޯޗު ބަދަލުކުރުން ނޫނީ. އެކަމަކު ނިއުއާ އެންމެ ވާދަވެރި ޓީމު ދަށްވި ވަގުތު، ނިއު އިން ވެސް ކޯޗު ބަދަލުކޮށްގެން އާ ފެށުމަކުން ފަށަން މި ޖެހުނީ،" ފުރަތަމަ ޑިވިޝަންގެ ތަޖުރިބާކާރު ކޯޗެއް ބުންޏެވެ.\nނިއުގެ މެނޭޖްމަންޓް އިން އުންމީދުކުރި ވަރުގެ ކާމިޔާބެއް ޓަވަރޭސްގެ އިރުޝާދުގެ ދަށުން ނުނެރެވޭ ކަމަށް ނިއުގެ މެނޭޖްމަންޓް އިން ބުނާއިރު، މި ސީޒަންގެ އެންމެ މުބާރާތެއް ވެސް އަދި ނުނިމެ އެވެ. މިހާރު ކުރިއަށްދާ އެސްޓީއޯ މާލޭ ލީގުގައި ނިއު އޮތީ ޗެމްޕިއަންކަމާ ވާދަކުރެވޭ ހިސާބެއްގަ އެވެ. ނިއު އާއި ތާވަލްގެ އެއްވަނައިގައި އޮތް މާޒިޔާ ސްޕޯޓްސް އެންޑް ރެކްރިއޭޝަނާ ދެމެދު އޮތީ ތިން ޕޮއިންޓްގެ ތަފާތެވެ.\nޓަވަރޭސްގެ އިރުޝާދުގެ ދަށުން އެސްޓީއޯ މާލޭ ލީގުގައި ނިއު ކުޅުނު 10 މެޗުގެ ތެރެއިން، ހަތް މެޗުން ވަނީ މޮޅުވެފަ އެވެ. ތިން މެޗުން ނިއު ވަނީ ބަލިވެފަ އެވެ. ނިއުގެ 10 މެޗުގައި އެ ޓީމުން ވަނީ 17 ލަނޑު ޖަހައިފަ އެވެ. އެ ޓީމު ކޮޅަށް 12 ލަނޑު ވަނީ ވަދެފަ އެވެ. މި ވަގުތު ގަދަ ހަތަރެއްގައި އޮތް ޓީމުތަކުގެ ތެރެއިން، އެންމެ ގިނަ ލަނޑު ވަދެފައިވަނީ ނިއުކޮޅަށެވެ.\nނިއު އިން ސީޒަން ފެށުނުއިރު ގެނައީ ގާނާގެ ޑިފެންޑަރެކެވެ. ކުރިން ޗެލްސީގެ ޔޫތު ޓީމަށް ކުޅެފައިވާ ޖާނުން ވަރުގަދަ ޑިފެންޑަރެއް ނަމަވެސް، ނިއުގެ ޓްރެއިނިންތަކުގައި ބައިވެރިވުމުން އޭނާ މި ވަގުތު ހުރި ފެންވަރު ސާބިތުވި އެވެ. ފިޓްނަސް ދަށްވެގެން އެ ޑިފެންޑަރު ފޮނުވާލައި، ވަގުތު ކުޑަތަންވެފައި ވަނިކޮށް ނިއު އިން ގެނައީ މޮންޓެނީގްރޯގެ ޑިފެންޑަރެކެވެ. ޓަވަރޭސް ލީގުގައި ޓީމު ބައްޓަންކުރީ މޮންޓެނީގްރޯގެ ޑިފެންޑަރު ސްޓެވާން މަރްކޮވިޗާއެކު އެވެ.\nޓަވަރޭސްގެ އިރުޝާދުގެ ދަށުން ނިއު މިހާތަނަށް ކުޅުނު މެޗުތަކަށް ބަލާއިރު، ނިއު އަށް މާބޮޑު ތަފާތެއް ދެއްކޭ ގޮތެއްނުވެ އެވެ. ނިއުގައި އޮތް ސްކޮޑާ އަޅާބަލާއިރު، ގިނަ މެޗުތަކުގައި އެ ޓީމުގެ ފަރާތުން ފެނުނީ އާދައިގެ ކުޅުމެކެެވެ. ނިއުގެ ބައެއް ކުޅުންތެރިން ބުނިގޮތުގައި ޓަވަރޭސްގެ ޓްރެއިނިންތައް ރަނގަޅު ނަމަވެސް، މެޗުތަކުގައި އޭނާ އަކީ "ރިސްކެއް ނަގަން" ޖެހިލުންވާ ކޯޗެކެެވެ. ފަަހަރެއްގައި އެއީ ނަތީޖާ ނެރުމަށް ނިއުގައި އޭނާ އަށް އޮންނަ ޕްރެޝަރުގެ ސަބަބުން ވެދާނެ ކަމެކެވެ.\nނިއުގެ ސްކޮޑް ވަރުގަދަކޮށް ފެނުނު ނަމަވެސް، ޓީމު ތައްޔާރުކުރުމުގައި ޓަވަރޭސް އަށް ދިމާވި މައްސަލަތަކެއް ވެސް ހުއްޓެވެ. އެ މައްސަލަތައް އޭނާ ވަނީ ނިއު ކޯޗުކަމުން ވަކިކުރުމުގެ ކުރިން މީޑިއާއާ ހިއްސާކޮށްފަ އެވެ.\nޓަވަރޭސް ބުނި ގޮތުގައި ނިއުގައި ތިބީ ދެ ފަންތީގެ ކުޅުންތެރިންނެވެ. އެއީ ރަނގަޅު ފެންވަރުގެ ހަތް ވަރަކަށް ކުޅުންތެރިންނާއި އެއަށްވުރެ ފެންވަރު ދަށް ކުޅުންތެރިންތަކެކެވެ. އެހެންކަމުން މި ދެ ފަންތީގެ ކުޅުންތެރިންނަށް، ތަފާތު ޓްރެއިނިންތަކެއް ކުރިއަށް ގެންދަންޖެހުމަކީ ޓީމު ތައްޔާރުކުރުމަށް ދިމާވި މައްސަލައެއް ކަމަށެވެ.\n"ރަނގަޅު ފެންވަރުގެ ކުޅުންތެރިން ނަގާފައި ދެން ތިބި ކުޅުންތެރިންނަށް އެބަޖެހޭ ބޭސިކް ވެސް ކިޔައިދޭން. އެހެންވީމަ ޓްރެއިނިން ކުރިއަށް ގެންދާއިރު ދަތިތަކެއް ހުރޭ،" ޓަވަރޭސް ބުންޏެވެ.\nނިއު އިން ލީގުގައި މިހާތަނަށް 17 ލަނޑު ޖަހާފައިވާއިރު، މިހާތަނަށް އެ ޓީމަށް އެންމެ ގިނަ ލަނޑު ޖަހާދީފައިވަނީ ސްޕެއިންގެ ފޯވަޑް ގަލާޑޯ ވަލްޑޭސް އެވެ. މިދިޔަ ސީޒަންގެ ރަންބޫޓު ހޯދި އަލީ ފާސިރު (ސެންޓޭ)ގެ ފަރާތުން ލަނޑު ޖެހުމުގެ ފޯމެއް އަދި ނުފެނެ އެވެ. މިހާތަނަށް ކުޅުނު 10 މެޗުން އޭނާ ޖަހާފައިވަނީ ހަތަރު ލަނޑެވެ. ސެންޓޭ އަކީ މި ސީޒަންގައި ނިއުގެ އެޓޭކް އެންމެ ބޮޑަށް ލީޑު ކުރާނެ ކަމަށް ބެލެވުނު ކުޅުންތެރިޔާ އެވެ. މޮޅަށް ކުޅުނު ނަމަވެސް، ސެންޓޭގެ އެންމެ މުހިންމު ޒިންމާ އަކީ ގޯލު ޖެހުމެވެ. ފަހަރެއްގައި އާ ކޯޗަކާއެކު، ސެންޓޭ ގޯލު ޖެހުމުގެ ފޯމު ރަނގަޅުވެދާނެ އެވެ.\nޓަވަރޭސް ނިއު ކޯޗަކަށް ހުރި އެންމެ ފަހު މެޗަކީ ޓީސީ އަތުން 4-3 އިން މި މަހުގެ 23 ވަނަ ދުވަހު މޮޅުވި މެޗެވެ. ޓަވަރޭސް ވަކިކުރިކަން ނިއު އިން ރަސްމީކޮށް ބުނީ އެ މެޗަށް ފަހު އެވެ. އެކަމަކު ޔަގީންވާ ކަމަކީ، އެ މެޗުގެ ކުރިން ވެސް ޓަވަރޭސް ވަކިކުރަން ނިއު އިން އޮތީ ނިންމާފަ އެވެ. އާ ކޯޗުގެ ހުރިހާ ކަމެއް ވެސް އޭރު އޮތީ ހަމަޖެހިފަ އެވެ.\nތަޖުރިބާކާރުން ގަބޫލްކުރާ ގޮތުގައި ނިއުގައި އޮތް ސްކޮޑާ އަޅާބަލާއިރު، ޓަވަރޭސް އަށް ތަފާތެއް ނުދެއްކުނެވެ. އެކަމަކު އޭނާ މަގާމުން ވަކިކުރަން ތަންކޮޅެއް އަވަސް ކަމަށް ގިނަ ތަޖުރިބާކާރުން ބުނެ އެވެ. އަދި ޓީމު ރަނގަޅު ފޯމެއްގައި އޮތްއިރު، އާ ކޯޗެއް ގެނެސް، އާ ޕްލޭނެއްގެ ދަށުން އަލުން މަސައްކަތް ފެށުމަކީ ޓީމަށް ނޭދެވޭ އަސަރުކޮށްފާނެ ކަމެއްގެ ގޮތުގައި ވެސް ބައެއް ތަޖުރިބާކާރުން ދެކެ އެވެ. އެކަމަކު ބަދަލާމެދު ގޮތެއް ކިޔަން އެނގޭނީ އާ ކޯޗުގެ އިރުޝާދުގެ ދަށުން ނިއު އިން މެޗުތަކެއް ކުޅުމުންނެވެ.\nނިއު މި ސީޒަންގެ ދެވަނަ ޓްރާންސްފާގައި އިތުރަށް ވަރުގަދަވާނެ އެވެ. ގައުމީ ޓީމުގެ ކެޕްޓަން އަލީ އަޝްފާގް (ދަގަނޑޭ) އާއި ތަޖުރިބާކާރު މިޑްފީލްޑަރު އިބްރާހިމް ފަޒީލް (އޮއްޕޮ) އަށް ޓްރާންސްފާގައި ނިއު އަށް ކުޅެވޭނެ އެވެ. އަދި ބިދޭސީ ކުޅުންތެރިންނަށް ވެސް ބަދަލުތަކެއް އަތުވެދާނެ ކަމަށް ނިއުގެ އިސް ފަރާތްތަކުން ވަނީ ބުނެފަ އެވެ. އެހެންކަމުން އާ ކޯޗު އޮސްކާ އަށް ޓްރާންސްފާ އަށް ފަހު ލިބޭނީ ކުރިއަށްވުރެ ވަރުގަދަ ސްކޮޑެކެވެ. ކުރިއަށް ވުރެ ވަރުގަދަ ސްކޮޑަކާއެކު، އޮސްކާ އަށް އޮތް ޕްރެޝަރު ވެސް ބޮޑުވާނެ އެވެ.


SunOnline: Ziyadham maraali massalaigai thuhumathuvaa2meehun bandhun dhookollaifi\nޒިޔަދަމް މަރާލި މައްސަލައިގައި ތުހުމަތުވާ ދެ މީހުން ބަންދުން ދޫކޮށްލައިފި\nއޭޕްރިލް 10، 2017: ޒިޔަދަމް މަރާލި މައްސަލައިގައި ތުހުމަތުވާ މުހައްމަދު ޝަނޫން (ކ) އަދި އަލީ ސިފާމް (ވ) ކުރިމިނަލް ކޯޓަށް ހާޒިރު ކުރަނީ -- ސަން ފޮޓޯ\nލ. މުންޑޫ، ނޫވިލު އަލީ ޒިޔަދަމް މަރާލި ކަމަށް ތުހުމަތުކުރެވޭ ދެ މީހުން ކަމަށްވާ ލ. މުންޑޫ، ހީނާވިލާ މުހައްމަދު ޝަނޫން އާއި ލ. މުންޑޫ، ބީޗްވިލާ އަލީ ސިފާމް ބަންދުން ދޫކޮށްލަން މިއަދު ކްރިމިނަލް ކޯޓުން ނިންމައިފި އެވެ.\nޝަނޫން އާއި ސިފާމްގެ މައްޗަށް ދައުލަތުން ކުރާ ދައުވާގައި ބުނެފައި ވަނީ 2015 ވަނަ އަހަރުގެ މާޗް މަހުގެ 20 ވަނަ ދުވަހުގެ ރޭ 10:30 އެހާކަންހާއިރު މުންޑޫ ވަގުތީ ހިޔާގޭ ކައިރިން ޒިޔަދަމް ހިނގާފައި ދަނިކޮށް، ޝަނޫނާއި ސިފާމް ޒިޔަދަމްގެ ފަލަމަސްގަނޑަށް އަށް އިންޗި ހުންނަވަރުގެ ވަޅިއެއް ހަރާލާފައިވާ ކަމަށެވެ. އެ ހަމަލާއިން ސަލާމަތްވުމަށް ޒިޔަދަމް ދުވެފައި ދަނިކޮށް އެ ދެ މީހުން އޭނާގެ ފަހަތުން ގޮސް އަނެއްކާ ވެސް ވަޅިން ހަމަލާދީ އޭނާ މަރާލާފައިވާ ކަމަށް އެ ދައުވާގައި ބުނެފައިވެ އެވެ.\nޒިޔަދަމްގެ މަރާ ގުޅިގެން ޝަނޫނާއި ސިފާމްގެ މައްޗަށް އުފުލާފައި ވަނީ ތޫނު އެއްޗެއް ބޭނުންކޮށްގެން ގަސްތުގައި މީހަކު މެރުމުގެ ދައުވާ އެވެ. އެ މައްސަލަ މިހާރު ބައްލަވަނީ ގަޒީ މުހައްމަދު ސަމީރެވެ.\nމިއަދު 11:30އަށް ތާވަލުކޮށްގެން ކްރިމިނަލް ކޯޓުގައި ކުރިއަށް ގެންދިޔަ އެ މައްސަލައިގެ އަޑުއެހުމުގައި ޝަނޫން އާއި ސިފާމްގެ އެދުމުގެ މަތިން އެ ދެ މީހުން ބަންދުން ދޫކޮށްލަން ގާޒީ ސަމީރު ވަނީ ނިންމަވައިފައެވެ. އެ ނިންމެވުން ނިންމީ، އެ ދެމީހުންގެ ސިއްހީ ހާލަތާއި، މައްސަލަ ނުނިމި ބަންދުގައި ހޭދަ ކުރަން ޖެހިފައިވާ މުއްދަތަށް ރިއާޔަތްކޮށެވެ.\nއެ ދެ މީހުން ބަންދުން ދޫކުރަން ދައުލަތުގެ ފަރާތުން އިއުތިރާޒު ކުރިއެވެ. ޕީޖީ އޮފީހުގެ މީޑިއާ އޮފިސަރު އަހުމަދު ޝަފީއު "ސަން"އަށް ވިދާޅުވީ އެ ދެ މީހުން ދޫކޮށްލަން ނިންމި ނިންމުން ޕީޖީ އޮފީހުގެ ފަރާތުން ހައިކޯޓުގައި އިސްތިއުނާފު ކުރާނެ ކަމަށެވެ.\nޝަނޫން އާއި ސިފާމްގެ މައްޗަށް ދައުވާ ކުރީ 16 އޭޕްރިލް 2015ގައެވެ. މިއަދާ ހަމައަށް އެ ދެ މީހުން ތިބީ އެ މައްސަލައިގެ ޝަރީއަތް ނިމެންދެން ބަންދުކޮށްފައެވެ.


Midhiya mahu Tax ge gothugai dhaulathah 1.28 Billion Rufiyaa - vNews.mv\nމިދިޔަ މަހު ޓެކްސްގެ ގޮތުގައި ދައުލަތަށް 1.28 ބިލިއަން ރުފިޔާ\nމަރްޔަމް ލީން 09 June 2022, 17:58\nދައުލަތުގެ ޓެކްސް އިދާރާ، މީރާއަށް މިދިޔަ މޭ މަހު 1.28 ބިލިއަން ރުފިޔާ ބަލައިގަނެފައިވާކަމަށް މީރާއިން ބުނެފިއެެވެ.\nމި އަދަދަކީ ވޭތުވެދިޔަ އަހަރުގެ މި މުއްދަތުގައި ލިބުނު އާމްދަނީއަށްވުރެ 63 އިންސައްތަ އިތުރު އަދަދެކެވެ. އަދި، މޭ 2022 ގައި ލިބޭނެކަމަށް އަންދާޒާކޮށްފައިވާ އަދަދަށްވުރެ 12.8 އިންސައްތަ އިތުރު އަދަދެކެވެ.\nމީރާއިން މައުލޫމާތު ދޭ ގޮތުގައި، މޭ 2021 ގައި ލިބުނު އާމްދަނީ އާ އަޅައިބަލާއިރު މޭ 2022 ގައި ލިބިފައިވާ އާމްދަނީ އިތުރުވުމުގެ މައިގަނޑު ސަބަބަކީ ދިވެހިރާއްޖެއަށް ޒިޔާރާތްކުރި ފަތުރުވެރިންގެ އަދަދު އިތުރުވުމާއެކު، ޓޫރިޒަމް ދާއިރާއާ ގުޅުންހުރި ޓެކްސްތަކުން ލިބިފައިވާ އާމްދަނީ އިތުރުވުމާއި، އެއަރޕޯޓް ޓެކުހާއި ފީ ނެގުމުގެ ޤާނޫނަށް ގެނައި އިސްލާހާއެކު އާމްދަނީއަށް ލިބިފައިވާ ކުރިއެރުމެކެވެ.\nމީގެ އިތުރުން ޖީ.ޖީ.އެސް.ޓީ އަދި ނަން-ރެޒިޑެންޓް ވިތްހޯލްޑިންގ ޓެކްސް ގެ ގޮތުގައި ބޮޑު އާމްދަނީއެއް ލިބިފައިވުމަކީ ޖުމުލަ އާމްދަނީއަށް ލިބުނު ކުރިއެރުމެކެވެ.\nމޭ 2022 ގައި މީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީއެވެ. އެއީ 64.7 އިންސައްތަ ނުވަތަ 829.44 މިލިއަން ރުފިޔާއެވެ. ދެން އެންމެ ބޮޑު އާމްދަނީއެއް ލިބިފައިވަނީ އިންކަމް ޓެކްސް އިންނެވެ. އެއީ 8.3 އިންސައްތަ ނުވަތަ 105.85 މިލިއަން ރުފިޔާއެވެ.\nމީގެ އިތުރުން، ގްރީން ޓެކްސް ގެ ގޮތުގައި 96.58 މިލިއަން ރުފިޔާ، އެއަރޕޯޓް ޑިވެލޮޕްމަންޓް ފީގެ ގޮތުގައި 60.61 މިލިއަން ރުފިޔާ، އެއަރޕޯޓް ސަރވިސް ޗާޖްގެ ގޮތުގައި 59.80 މިލިއަން ރުފިޔާ އަދި އެހެނިހެން ޓެކުހާއި ފީގެ ގޮތުގައި 129.81 މިލިއަން ރުފިޔާ ލިބިފައިވެއެވެ.\nމޭ 2022 ގައި ބަލައިގަނެފައިވާ އާމްދަނީގެ ތެރޭގައި 53.47 މިލިއަން އެމެރިކާ ޑޮލަރު ހިމެނެއެވެ.


ޢިލްމު އުނގެނޭ ކުއްޖާގެ ނަފްސުގައި ބަހައްޓަންޖެހޭ އަދަބުތައް – DhiSalafiyyah\nޢިލްމު އުނގެނޭ ކުއްޖާގެ ނަފްސުގައި ބަހައްޓަންޖެހޭ އަދަބުތައް\n06/08/2013 އަޚްލާޤް, ދީންއައްޝައިޚް މުޙައްމަދު ސިނާން\n1. ޢިލްމު އުނގެނުމުގައި ﷲއަށް އިޚްލާޞްތެރިވުން.\n2. ސަލަފުއްޞާލިޙުންގެ މަގަށް ތަބާވުން.\n3. ﷲއަށް ބިރުވެތިވުން.\nއިމާމް އަޙްމަދު ވިދާޅުވެފައިވެއެވެ. ((أَصْلُ العِلْمِ خَشْيَةُ الله تَعَالَى)) (ޢިލްމުގެ އަޞްލަކީ ﷲއަށް ބިރުވެތިވުމެވެ.)\n4. އަމިއްލަ ނަފްސު މުޙާސަބާކުރުން.\n5. މަޑުމޮޅިވުމާއި، ބޮޑައިވެރިކަމާއި ކިބުރުވެރިކަމުން އެއްކިބާވުން.\n7. މުރުއްވަތްތެރިކަމަށް ފަރުވާތެރިވުން.\nއެގޮތުން ރިވެތި އަޚްލާޤުތަކުން ޞިފަ ލިބިގަތުމާއި، ހިނިތުންވުމާއި، ސަލާމްކުރުން ފެތުރުމާއި، މީސްތަކުންގެ ފަރާތުން ދިމާވާ އުނދަގޫތައް ތަޙައްމަލުކުރުމާއި، މީސްތަކުންގެ މެދުގައި ޤަދަރު ހިފެހެއްޓުން ހިމެނެއެވެ.\n8. ހެދުން އެޅުން ފަދަ ކަންކަމުގައި ރިވެތިވުން.\n9. ކެރެންޖެހޭ ކަންކަމުގައި ކެރުން.\nއެގޮތުން ހިތްވަރުކުރުމާއި، ރިވެތި އަޚްލާޤުގެ މީހަކަށް ވުމާއި، ހެޔޮކަންކަމުގައި ކުރިއެރުން ހިމެނެއެވެ. އަދި މިކަންކަން ގެއްލުވާލާފަދަ ކަންކަމުން ދުރުހެލިވުން ހުއްޓެވެ. އެގޮތުން ނުކެރުމާއި، ކެތްތެރިކަން ކުޑަވުމާއި، ރިވެތި އަޚްލާޤުން ޞިފަ ލިބިނުގަތުންވެއެވެ. މިކަންކަމަކީ ޢިލްމުގެ މަގު ބަންދުކޮށްލާ، ޙައްޤުބަސްބުނުމުން އެއްކިބާ ކުރުވާނެ ކަންކަމެވެ.\n10. ބޭކާރުވާހަކަ ދައްކާ މަޖްލިސްތަކުން ދުރުހެލިވުން.\n11. ރިވެތިކޮށް ބަސްބުނުން. (ރިވެތިބަހުން ވާހަކަދެއްކުން).\nރިވެތިކޮށް ބަސްބުނުމަކީ މީސްތަކުންގެ ނަފްސުތަކަށް އޭގެ އަސަރުކުރުވާނެ ކަމެކެވެ. މީސްތަކުންގެ މެދުގައި ޤަދަރު އުފުލި، ތިމާގެ ދައްކާ ވާހަކަތައް ޤަބޫލުކުރާނެ ކަމެކެވެ.\nއެގޮތުން އުނގެނޭ ޢިލްމާމެދުގައާއި، ޢިލްމު އުނގެނުމުގައި ކުރިއަށް ދެވޭނެގޮތްތަކާމެދު ވިސްނާފިކުރުކުރުންވެއެވެ.\n13. ޘާބިތުވެ ހުރުން.\nޢިލްމު އުނގެނުމުގައި އެއްގޮތެއްގައި ޘާބިތުވެ ހުރުމަކީ މުހިންމު ކަމެކެވެ. ޘާބިތުކަމެއް ނެތްކަމުގައިވާނަމަ ޢިލްމު އުނގެނުމަށް ހުރަސްއެޅޭނެކަން ދަތުން ހުއްޓެވެ.\n* ޢިލްމު އުނގެނޭ މަޖްލިސްތަކުގައި ކުޅިވަރުކުޅުމާއި، ސަކަރާތްޖެހުމާއި، ބޭކާރު ކަންތައްތައް ކުރުމުން ދުރިހެލިވުން ކިޔަވާކުއްޖާގެ މައްޗަށްވެއެވެ. އެގޮތުން ގިނައިން ހުނުމާއި، ކަރުކެހުމާއި، ވާހަކަދެއްކުން ގިނަކުރުމުން ދުރުހެލިވާން ޖެހެއެވެ. ކިޔެވުމުގެ އަދަބުތައް ނުގެއްލޭނެގޮތުގެ މަތީން ބައެއްފަހަރު މަޖާކޮށްލުމަކީ މައްސަލައެއް ނޫނެވެ.\nعَنِ الأَحْنَفِ بْنِ قَيْسٍ قَالَ : قَالَ عُمَرُ بْنُ الْخَطَّابِ رَضِيَ اللَّهُ عَنْهُ : ” يَا أَحْنَفُ مَنْ مَزَحَ اسْتُخِفَّ بِهِ , وَمَنْ أَكْثَرَ مِنْ شَيْءٍ عُرِفَ بِهِ , وَمَنْ كَثُرَ كَلامُهُ كَثُرَ سَقْطُهُ , وَمَنْ كَثُرَ سَقْطُهُ قَلَّ حَيَاؤُهُ , وَمَنْ قَلَّ حَيَاؤُهُ مَاتَ قَلْبُهُ ” .\nމާނައީ: “އޭ އަޙްނަފެވެ! މަޖާކުރާމީހާ، އޭނާ ނިކަމެތިވާ ގޮތުގައި އެހެންމީހުން އޭނާއާ މުއާމަލާތުކުރެވޭނެއެވެ. އަދި މީހަކު ކަމެއް އަބަދުކުރާކަމުގައިވާނަމަ އެމީހަކު ފާހަގަވާނީ އެކަންކުރާމީހާގެ ގޮތުގައެވެ. އަދި ވާހަކަ ގިނަކުރާމީހާގެ ވާހަކާގައި ގިނައިން އުނިކަން ހުންނާނެއެވެ. އަދި (އެމީހާގެ ވާހަކާގައި) އުނިކަންހުރުން ގިނަކަމުގައިވާނަމަ ލަދުވަތިކަން ދަށްވާނެއެވެ. އަދި ލަދުވެތިކަން ދަށްމީހާގެ ހިތް މަރުވާނެއެވެ.”\nحلية طالب العلم:فضيلة الشيخ بكر بن عبدالله أبو زيد – رحمه لله –


ފެށުން 49\nޔަޢުޤޫބުގެފާނު އެކަލޭގެފާނުގެ ދަރިންނަށް ބަރަކާތް ލެއްވުމަށް އެދި ދެންނެވުން\n1 އެއަށް ފަހު ޔަޢުޤޫބުގެފާނު އެކަލޭގެފާނުގެ އެންމެހާ ދަރިންނަށް މިފަދައިން ވިދާޅުވިއެވެ. ”ތިޔަ އެންމެހާ ކުދިން އަހަރެންގެ ކައިރިއަށް އައިސްބަލަ. އަދި މުސްތަޤުބަލުގައި ތިޔަ ކުދިންނާއި މެދުގައި ކަންތައްތައް ވާނެ ގޮތް އަހަރެން ބުނެދޭނަމު.“\n2 ”ޔަޢުޤޫބުގެ ދަރިންނޭވެ! ތިޔަ ކުދިންގެ ބައްޕަ އިސްރާއީލުގެ ބަސްތައް އަޑުއެހުމަށް އެކުގައި މިކޮޅަށް އާދޭ.“\n3 ”ރައޫބައިން. ތިބާއީ އަހަރެންގެ ފުރަތަމަ ދަރިފުޅު. ތިބާގެ އުފަންވުން ދައްކައިދިނީ އަހަރެންގެ ފިރިހެންވަންތަ ކަމުގެ ބާރު.\nއަހަރެންގެ ދަރިންގެ ތެރެއިން ތިބާއަށް ވަނީ އެންމެ މަތިވެރި މަޤާމު.\nއަދި ތިބާއީ އެންމެ ބާރުގަދަ ކުއްޖާވެސްމެ.“\n4 ”ނަމަވެސް ތިބާ އަކީ ގަދަ ކަނޑެއްކަހަލަ މީހެއް.\nތިބާގެ ކޮއްކޮމެންގެ މައްޗަށް ތިބާ ވެރިއެއް ނުކުރާނަން.\nސަބަބަކީ ތިބާ ވަނީ ތިބާގެ ބައްޕާގެ އެނދުގައި ނިދާފައި.\nއަދި އަހަރެންގެ ޖާރިޔާ އަކާއި އެކު ތިބާ ވަނީ ރޭކޮށްފައި. އެގޮތުން ތިބާގެ ބައްޕަ ލަދުވެތި ކުރުވާފަ.“\n5 ”ޝިމްޢޫން އާއި ލާވީ އަކީ އެއް މިޒާޖެއްގެ ދެބެއިން.\nއެހެނީ އެބައިމީހުންގެ ކަނޑިތައް ބޭނުންކުރާނީ އަނިޔާވެރިކަންމަތީގަ.“\n6 ”އެބައިމީހުން ސިއްރުން ދައްކާ ވާހަކަތަކުގައި އަހަރެން ބައިވެރިއެއް ނުވަމު.\nއަދި އެބައިމީހުންގެ ނުބައި ރޭވުން ތަކުގައިވެސް އަހަރެން ބައިވެރިއެއް ނުވަމު.\nއެބައިމީހުން ރުޅި އައުމުގެ ސަބަބުން މީހުން މަރައި އަދި މަޖަލަކަށް ގޮންގަނޑު ގެރިތަކުގެ މައިނާރު ބުރިކުރި.“ ފެށުން، ބާބު 34\n7 ”އެމީހުންގެ ރުޅިވެރި ކަމާހެދި އެމީހުންގެ މައްޗަށް ލަޢުނަތް ލައްވާނެ. އެއީ އެމީހުން ކުރާ އަނިޔާވެރި ޢަމަލަކަށް ވާތީވެ.\nއެބައިމީހުންގެ އަނިޔާވެރިކަމަށްޓަކައި އެމީހުންނަށް ލަޢުނަތް ލައްވާނެ. ސަބަބަކީ އެ ޢަމަލަކީ އެއްވެސް އޯގާތެރިކަމެއް ނެތް ޢަމަލަކަށް ވާތީ.\nއަދި ބަނީ އިސްރާއީލުންގެ އެންމެހާ ގަބީލާތަކުގެ މައްޗަށް އަހަރެން އެބައިމީހުން ވިއްސިވިހާލި ކުރުވާނަމު.“\n8 ”ޔަހޫޛާ. ތިބާގެ އަޚުން ތިބާއަށް ތާރީފު ކުރާނެ.\nތިބާގެ ދުޝްމަނުންގެ މައްޗަށް ތިބާ ފަތަޙަ ހޯދާނެމެ.\nއަދި ތިބާގެ އަޚުން ތިބާގެ ކުރިމަތީގައި ކުރުނީސް ކުރާނެ.“\n9 ”ޔަހޫޛާ ވަނީ ޒުވާން ސިންގާއެއް ފަދައިން.\nއަހަރެންގެ ދަރިޔާ! ސިންގާއެއް ޝިކާރަ ކުރުމަށް ފަހު، އަރާމު ކުރާފަދައިން ތިބާވެސް އަރާމު ކުރަމު.\nއަދި އެއްވެސް މީހަކަށް އޭނާ ހޭލެއްވުމުގެ ހިތްވަރެއް ލިބިފައިނުވޭމެ.“\n10 ”ޔަހޫޛާގެ ދަރިފަސްކޮޅުން ރަސްރަސްކަލުން ވަޑައިގަންނަވާނެ.\nއަބަދުވެސް ތަޚުތުގައި އޭނާގެ ދަރިފަސްކޮޅުގެ މީހަކު ވެޑުވިގެންވާނެ.\nއެ ރަސްކަމުގެ ޙައްޤުވެރިޔާ އައުމަށް ދާންދެން ޔަހޫޛާ ވެރިކަން ކުރާނެ.\nއަދި ދުނިޔޭގެ އެންމެހާ ޤައުމުތައް އެރަސްގެފާނަށް ކިޔަމަންތެރިވާނެމެ.“\n11 ”އެކަލޭގެފާނު މޭބިސްކަދުރު ވެލުގައި އެކަލޭގެފާނުގެ ހިމާރު އައްސަވާނެ.\nމޭބިސްކަދުރު ވެލުގެ އެންމެ ރަނގަޅު އޮފިގަނޑުގައި އެކަލޭގެފާނުގެ ޅަ ހިމާރު ވެސް ބަންނަވާނެ.\nމޭބިސްކަދުރުގެ ދިޔައިން އެކަލޭގެފާނުގެ ހެދުންކޮޅުތައް ދޮވުމުގެ ތަނަވަސްކަން އެކަލޭގެފާނަށް ލިބިވަޑައިގަންނަވާނެ.\nއަދި މޭބިސްކަދުރުގެ އެންމެ މޮޅު ދިޔައިން އެކަލޭގެފާނު ހެދުންކޮޅުތައްވެސް ދޮންނެވޭހާ ވާނެމެ.“\n12 ”މޭބިސްކަދުރުގެ ދިޔައަށް ވުރެން އެކަލޭގެފާނުގެ ލޯފުޅުގެ ކުލަ ގަދަވެގެން ވާނެ.\nއަދި އެކަލޭގެފާނުގެ ދަތްޕިލާފުޅު ބޯކިރު ފަދައިން ހުދުކުލައިގައިވާނެ.“\n13 ”ޒަބޫލޫން ދިރިއުޅޭނީ ކަނޑުގެ އައްސޭރި ފަށުގައި.\nއަދި އެ އައްސޭރިފަށަކީ ނައުފަހަރަށް އަމާން ބަނދަރެއް ކަމުގައިވާނެ.\nހަމައެހެންމެ އޭނާގެ ސަރަހައްދު ޞައިދޫން އާއި ހަމައަށް ފެތުރިގެން ދާނެ.“\n14 ”ޔައްސާކަރު ވާނީ ނިކަމެތި ހިމާރެއް ފަދަ މީހަކަށް.\nއޭތި އޮންނާނީ ބަރުދަން ބޮޑުވެ ހިނގައި ނުގަނެވިފައި.“\n15 ”އެކަމަކު އެއެއްޗަށް ހިތްހަމަޖެހޭ ކަހަލަ ބިމެއް ފެނުމާއެކު\nއޭގެ ވަރުބަލިކަން ހަނދާން ނައްތާލައި،\nއޭގެ ބުރަކަށި މަތީގައި ހުރިހާ ބަރުދަނެއް އުފުލާނެ.\nއަދި އޭނާ އެހެން މީހުންގެ އަޅެއްގެ ގޮތުގައި ހުންނާނެ.“\n16 ”ދާނު ބަނީއިސްރާއީލުންގެ މައްޗަށް އަދުލުއިންސާފު ގާއިމުކުރާނެ.\nއޭނާގެ ގަބީލާ ވާނީ އެމީހުންގެ ގަބީލާއެއް ފަދައިން.“\n17 ”މަގުގެ އެއްފަރާތުގައި އޮންނަ ހަރުފައެއް ފަދައިން އޭނާ ވާނެ.\nއެއީ މަގުމަތީ އޮންނަ ނުރައްކާތެރި ހަރުފައެއްވެސްމެ.\nއެ ހަރުފަ އަހުގެ ފައިގައި ދަތްއަޅާނެ.\nއަދި އެއަސްވާރު އިދިފުށަށް ވެއްޓޭނެ.“\n18 ”މާތްރަސްކަލާކޮ! އިނބަރަސްކަލާނގެ ދިންނެވުމުގެ އިންތިޒާރުގައި މިއަޅާ ވަމު.“\n19 ”ފޭރޭ މީހުން ޖާދުއަށް ޙަމަލަ ދޭނެ.\nނަމަވެސް އެބައިމީހުންގެ މައްޗަށް އޭނާ ފަތަޙަ ހޯދައި އެބައިމީހުން ފައްސައިލާނެ.“\n20 ”އަޝީރު ރަނގަޅު ކާނާ އުފައްދާނެ.\nއެތަކެތި ރަސްރަސްކަލުންގެ ކެއުމަށް ފުރިހަމަ ވެގެންވާ ތަކެތި ކަމުގައިވާނެ.“\n21 ”ނަފްތާލީ ވަނީ މިނިވަންކަމާއެކުގައި ދުވަމުންދާ އަންހެން ފުއްލާއެއް ފަދައިންމެ.\nއެ ފުއްލާ ރީތި ޅަ ފުއްލާތައް ވިހާނެ.“\n22 ”ޔޫސުފު ވާނީ ފެންއާރެއްގެ ކައިރީގައި ވާ މޭބިސްކަދުރުވެލެއް ހެން. އޭގައި ގިނައިން މޭވާ އަޅާނެ.\nއެ ވެލުގެ އޮފިތައް މުޅި ފާރަށް ފެތުރިގެންވި.“\n23 ”ދުނިދަނޑި ޖަހާ މީހުން އޭނާއަށް އަނިޔާވެރި ގޮތުގައި ޙަމަލާދީ ރުޅިވެރިކަމާއެކު އޭނާއާ ދިމާއަށް ތީރު އުކި.“\n24 ”ނަމަވެސް އޭނާގެ އަތުގެ ބާރުގަދަ. އޭނާގެ ދުނިދަނޑިވެސް އަމާޒު.\nއޭނާއަށް ބާރު ލިބިފައި ވަނީ ޔަޢުޤޫބުގެފާނުގެ ކަލާނގެ، މަތިވެރި މާތް ރަސްކަލާނގެ ކިބަފުޅުން.\nއެކަލާނގެއީ ބަނީއިސްރާއީލުންގެ މަތިވެރި ހިލަ. އެކަލާނގެއީ އެބައިމީހުންގެ ހުރި ހުއިހައްޕާ ފަރާތް.“ * ބަނީއިސްރާއީލުންގެ މަތިވެރި ހިލަ ކަމުގައި މިއާޔަތުގައި ބަޔާން ކޮށްފައި އެވަނީ ”ރައްކާތެރިކަން ލިބިދޭ ތަނެއްގެ ގޮތުގަ“ އެވެ.\n25 ”ތިބާއަށް އެހީތެރިވާ ފަރާތަކީ ތިބާގެ ބައްޕަގެ ކަލާނގެ ﷲ.\nއެކަލާނގެއީ ތިބާއަށް އުޑުން ބަރަކާތުގެ ވާރޭ ފޮނުއްވާ ކުޅަދުންވަންތަ ކަލާނގެ.\nއެކަލާނގެއަކީ ބިމުގެއަޑިން ތިބާއަށް ފެން ދެއްވާ ކަލާނގެ.\nތިބާއަށް ގެރިބަކަރިތަކާއި ދަރިން ދެއްވާ ކަލާނގެ ވެސްމެ.“\n26 ”ތިބާއަށް އަހަރެން މިއެދޭ ބަރަކާތަކީ ދުވަސްވީ ފަރުބަދަތަކަށް ވުރެން މަތިވެރި ބަރަކާތެއް.\nއަހަރެންގެ ބައްޕަގެ ކިބައިން އަހަންނަށް ލިބުނު ބަރަކާތަށް ވުރެންވެސް މަތިވެރި ބަރަކާތެއް.\nއެ ބަރަކާތުގެ ނިޢުމަތްތައް ފަރުބަދަތަކަށް ވުރެން ގަދަފަދަ ވެގެންވާނެ.\nމިހުރިހާ ނިޢުމަތެއް ޔޫސުފަށް ލިބިގެންވާށި.\nއެހެނީ އޭނާވަނީ އޭނާގެ ބޭބެމެންގެ އަމީރަކަށް ހައްދަވާފައި.“\n27 ”ބަންޔާމީން ވަނީ ބަނޑުހައި ވެފައިވާ ވަލު ކުއްތާއެއް ފަދައިން.\nހެނދުނުގެ ވަގުތުގައި އޭނާ ނާސްތާ ކުރާނީ އޭނާގެ ޝިކާރައިން.\nއަދި އޭނާ އަތުލައިގަތް ތަކެތިން ހަވީރުގެ ވަގުތުގައި އޭނާ ބައިކުރާނެ.“\n28 މަތީގައި ބަޔާންކުރެވިފައި އެވަނީ ބަނީއިސްރާއީލުގެ ބާރަ ގަބީލާއެވެ. އަދި އެބައިމީހުންނާއި މުޚާތަބު ކުރައްވައި ޔަޢުޤޫބުގެފާނު ވިދާޅުވި ބަސްފުޅުން ކޮންމެ ކުއްޖަކަށް އެކަށޭނަ ގޮތުގެ މަތީން އެކަލޭގެފާނު ބަރަކާތް ލެއްވުމަށް އެދި ދެންނެވިއެވެ. 29 އެއަށް ފަހު އިސްރާއީލުގެފާނު އެބައިމީހުންނަށް މިފަދައިން އަމުރު ކުރައްވައި ވިދާޅުވިއެވެ. ”އަހަރެން މިހާރު މިވަނީ ނިޔާވުމާއި ދާދި ކައިރީގައި. އަހަރެން ނިޔާވުމުން ޙިއްޘީއިންގެ ތެރޭންވާ ޢިފްރޫންގެ ދަނޑުގައިވާ ހޮހަޅައިގައި އަހަރެންގެ ކާބަފައިންގެ ކައިރީގައި އަހަރެން ވަޅުލައިދީ. 30 އެ ހޮހަޅައަކީ ކަންޢާނުގެ ރަށެއްކަމުގައިވާ މަމްރާގެ އިރުމަތީފަރާތުގައިވާ މަކްފީލަތު ދަނޑުގައިވާ ހޮހަޅައެއް. ޙިއްޘީއެއް ކަމުގައިވާ ޢިފްރޫންގެ އަތުން އިބްރާހީމްގެފާނު މި ހޮހަޅަ ބައްލަވައިގަތީ ގަބުރުސްތާނެއްގެ ގޮތުގައި ބޭނުން ކުރެއްވުމަށް ޓަކައި. 31 އިބްރާހީމްގެފާނާއި އެކަލޭގެފާނުގެ އަނބިކަނބަލުން ސާރާ ފަސްދާނު ލެވިފައި ވަނީ އެތަނުގައި. އަދި އިސްޙާޤުގެފާނާއި އެކަލޭގެފާނުގެ އަނބިކަނބަލުން ރިފްޤާ ވެސް ފަސްދާނު ލެވިފައި ވަނީ ހަމަ އެތަނުގައި. ހަމައެހެންމެ، އަހަރެންގެ އަނބި ލައިއާ އަހަރެން ވަޅުލީވެސް އެތަނުގައި. 32 އެ ހޮހަޅަ އާއި އެ ބިމަކީ ޙިއްޘީންގެ އަތުން ގަނެފައިވާ ބިމެއް.“ 33 ޔަޢުޤޫބުގެފާނު އެކަލޭގެފާނުގެ ދަރިންނަށް އެފަދައިން އިރުޝާދު ދެއްވުމަށްފަހު، އެނދުގައި އޮށޯވެ ވަޑައިގެންނެވިއެވެ. އަދި އެކަލޭގެފާނުގެ ދެފައިންޕުޅު އެނދަށް ނެންގެވުމަށް ފަހު، އެންމެފަހުގެ ނޭވާފުޅު ދޫކުރައްވައި އަވަހާރަވިއެވެ.\n49:6 ފެށުން، ބާބު 34\n*49:24 ބަނީއިސްރާއީލުންގެ މަތިވެރި ހިލަ ކަމުގައި މިއާޔަތުގައި ބަޔާން ކޮށްފައި އެވަނީ ”ރައްކާތެރިކަން ލިބިދޭ ތަނެއްގެ ގޮތުގަ“ އެވެ.


އަލްއުސްތާޛު އަބްދުﷲ ނަޞީރު މުޙައްމަދު\nއަލްއުސްތާޛު އަބްދުﷲ ނަޞީރު މުޙައްމަދު، މޯލްޑިވްސް ޙައްޖު ކޯޕަރޭޝަން ލިމިޓެޑްގެ ބޯޑުގެ ޗެއަރމަންގެ ގޮތުގައި އައްޔަނުކުރެވުނީ 28 އޮކޮޓޯބަރ 2021 ގައެވެ. އަލްއުސްތާޛު އަބްދުﷲ ނަޞީރު މުޙައްމަދު ވަނީ ޝަރީޢާ އެންޑް ލޯއިން އަދި ބިޒްނަސް އެޑްމިނިސްޓްރޭޝަން އިން މާސްޓާސް ޑިގްރީ ޙާސިލްކުރައްވާފައެވެ.\nއަލްއުސްތާޛު އަބްދުﷲ ނަޞީރު މުޙައްމަދަކީ7އަހަރަށްވުރެ ގިނަދުވަހު ޤާނޫނީ ވަކީލެއްގެ ގޮތުގައި މަސައްކަތްކުރައްވާފައިވާ އަދި މިހާރުވެސް ޤާނޫނީ ދާއިރާގައި މަސައްކަތް ކުރައްވަމުން ގެންދަވާ ފަރާތެކެވެ. ސަރުކާރާއި ސަރުކާރު ހިއްސާވާ ކުންފުނިތަކުގެ އިސްމަޤާމުތަކެއް އަދާކޮށްފައިވާ އަލްއުސްތާޛު އަބްދުﷲ ނަޞީރު މުޙައްމަދު މިކުންފުނީގެ ޗެއާރމަންގެ މައްސޫލިއްޔަތު އަދާކުރެއްވުމުގެ އިތުރުން ލީގަލް އެއިޑް އެލް.އެލް.ޕީ. ގެ މެނޭޖިން ޕާޓްނަރގެ މަޤާމް ދަނީ އަދާކުރައްވަމުންނެވެ.\nއަލްފާޟިލް އިސްމާޢީލް ޙަމީދު، މޯލްޑިވްސް ޙައްޖު ކޯޕަރޭޝަން ލިމިޓެޑްގެ މެނޭޖިންގ ޑިރެކްޓަރގެ މަޤާމަށް އައްޔަނުކުރެވުނީ 25 ޑިސެމްބަރ 2018 ގައެވެ. އަލްފާޟިލް އިސްމާޢީލް ޙަމީދުވަނީ ބެޗްލަރ އޮފް ސައިންސް އިން އެކައުންޓިން އެންޑް ފައިނޭންސް ޑިގްރީ ޙާސިލްކުރެއްވުމުގެ އިތުރުން ޔޫކޭގެ އެސޯސިއޭޝަން އޮފް ޗާޓާރޑް ސެޓިފައިޑް އެކައުންޓްސް (އޭ.ސީ.ސީ.އޭ) ސަނަދު ހޯއްދަވާ، އޭ.ސީ.ސީ.އޭ ގެ ފެލޯ މެމްބަރެއްގެ ގޮތުގައި ހިމެނިފައެވެ. މީގެ އިތުރުން އަލްފާޟިލް އިސްމާޢީލް ޙަމީދު ވަނީ އެމެރިކާގެ އިންސްޓިޓިއުޓް އޮފް އިންޓާރނަލް އޮޑިޓާރސް އިން ސަރޓިފައިޑް އިންޓާނަލް އޮޑިޓަރ ކަމުގެ ސަނަދު ޙާސިލްކުރައްވާފައެވެ.\nއަލްފާޟިލް އިސްމާޢީލް ޙަމީދު ދަނީ ސެންޗޫރިއަން ޕަބްލިކް ލިމިޓެޑް (ޕީ.އެލް.ސީ) ގެ ޑިރެކްޓަރުން ބޯޑުގައި ނޮން އެކްޒަކެޓިވް ޑިރެކްޓަރެއްގެ މަސްޢޫލިއްޔަތާއި އެކުންފުނީގެ އޯޑިޓް ކޮމެޓީގެ ޗެއަރ މަންގެ މަސްޢޫލިއްޔަތު އަދާކުރައްވަމުންނެވެ. އަދި މޯލްޑިވް ޓޫރިޒަމް ޕްރޮމޯޝަން ޑިވެލޮޕްމެންޓް ކޯޕަރޭޝަން (އެމް.ޓީ.ޑީ.ސީ) ގެ ޑިރެކްޓަރުންގެ ބޯޑުގައި ނޮން އެކްޒެކެޓިވް ޑިރެކްޓަރެއްގެ މަޤާމު އަދި އެކުންފުނީގެ ބޯޑުގެ އޯޑިޓް ކޮމެޓީގެ ޗެއާރމަންގެ މަސްޢޫލިއްޔަތު އަދާކުރައްވާފައިވެއެވެ. އިސްމާޢީލް ޙަމީދުވަނީ އެކައުންޓިން އެންޑް ފައިނޭންސް، އިންޓަރނަލް އަދި އެކްސްޓަރނަލް އޮޑިޓް، އިންޓަރނޭޝަނަލް ފަންޑު މެނޭޖްމަންޓް، ފައިނޭޝިއަލް ރިޕޯޓިން އަދި ވިޔަފާރީގެ ކޮންސަލްޓަންސީ ދާއިރާގައި 14 އަހަރަށްވުރެގިނަދުވަހު ޚިދުމަތްކުރައްވާފައެވެ.\nޑރ. މުޙައްމަދު ޝަފީޤް\nޑރ. މުޙައްމަދު ޝަފީގު، މޯލްޑިވްސް ޙައްޖު ކޯޕަރޭޝަންގެ ބޯޑު ނޮންއެގްޒެކެޓިވް މެމްބަރެއްގެ ގޮތުގައި އައްޔަންކުރެވިފައިވަނީ 26 ސެޕްޓެމްބަރ 2019 ގައެވެ. ޑރ. މުޙައްމަދު ޝަފީގު ވަނީ ބިޒްނަސް އެޑްމިނިސްޓްރޭޝަންގެ ދާއިރާއިން ޑީ.ބީ.އޭ ޙާސިލްކުރެއްވުމުގެ އިތުރުން އެސޯސިއޭޝަން އޮފް ޗާޓާރޑް އެކައުންޓްސް (އޭ.ސީ.ސީ.އޭ)ގެ ސަނަދު ޙާސިލްކޮށް އޭ.ސީ.ސީ.އޭ ގެ ފެލޯ މެމްބަރެއްގެ ގޮތުގައި ހިމެނިފައެވެ.\nޑރ. މުޙައްމަދު ޝަފީގަކީ 20 އަހަރަށްވުރެ ގިނަދުވަހު ފައިނޭންޝިއަލް އިންޑަސްޓްރީގައި މަސައްކަތްކުރައްވާ އަދި މިހާރުވެސް މިދާއިރާގައި މަސައްކަތް ކުރައްވަމުން ގެންދަވާ ފަރާތެކެވެ. މީގެ އިތުރުން މިކުންފުނީގެ އޯޑިޓް ކޮމިޓީގެ ޗެއާރމަންގެ މައްސޫލިއްޔަތު އަދާކުރައްވައެވެ. ޑރ. މުޙައްމަދު ޝަފީގު ދަނީ އެޗް.ޑީ.އެފް.ސީގެ ޗީފް ފައިނޭންޝިއަލް އޮފިސާރގެ މަޤާމް އަދާކުރައްވަމުންނެވެ.\nއަލްފާޟިލާ ފާޠިމަތު ލީނާ، މޯލްޑިވްސް ޙައްޖު ކޯޕަރޭޝަންގެ ބޯޑުގެ ނޮންއެގްޒެކެޓިވް މެމްބަރެއްގެ ގޮތުގައި އައްޔަނުކުރެވުނީ 26 ސެޕްޓެމްބަރ 2019 ގައެވެ. އަލްފާޟިލާ ފާޠިމަތު ލީނާ ވަނީ އެކައުންޓިން އެންޑް ފައިނޭންސް އިން މާސްޓަރސް ޙާސިލްކުރެއްވުމުގެ އިތުރުން އެސޯސިއޭޝަން އޮފް ޗާޓާރޑް އެކައުންޓްސް (އޭ.ސީ.ސީ.އޭ)ގެ ސަނަދު ޙާސިލްކޮށް އޭ.ސީ.ސީ.އޭ ގެ ފެލޯ މެމްބަރެއްގެ ގޮތުގައި ހިމެނިފައެވެ. އަލްފާޟިލާ ފާތިމަތު ލީނާ އަކީ އެކައުންޓިންގ އެންޑް ފައިނޭންސިންގެ ދާއިރާ އާއި އިޤްތިޞާދީ ދާއިރާއަށް 15 އަހަރަށްވުރެ ގިނަ ދުވަހުގެ ޚިދުމަތްކޮށް ދެއްވާފައިވާ ފަރާތެކެވެ. އަލްފާޟިލާ ފާތިމަތު ލީނާއަކީ އަމިއްލަ ވިޔަފާރި ހިންގުމާއި އަދި ވިލާ ކޮލެޖްގެ ޕާޓް-ޓައިމް ލެކްޗަރަރއެއްގެ ގޮތުގައި ކިޔަވައިދެއްވަމުންދާ ފަރާތެކެވެ.\nއަލްފާޟިލް އަޙްމަދު އާސިފް، މޯލްޑިވްސް ޙައްޖު ކޯޕަރޭޝަންގެ ބޯޑުގެ ނޮންއެގްޒެކެޓިވް މެމްބަރެއްގެ ގޮތުގައި އައްޔަނުކުރެވުނީ 17 ފެބްރުއަރީ 2021 ގައެވެ. އަލްފާޟިލް އަޙްމަދު އާސިފް ވަނީ ބިޒްނަސް އެޑްމިނިސްޓްރޭޝަންގެ ދާއިރާއިން ބެޗްލާސް ޑިގްރީ އަދި މާސްޓާރސް ޙާސިލްކުރައްވާފައެވެ.\nއަލްފާޟިލް އަހްމަދު އާސިފަކީ ކޯޕަރޭޓް ސެކްޓަރގައި7އަހަރު ދުވަހު ޚިދުމަތް ކުރައްވައި މަސައްކަތު ތަޖުރިބާ ހޯއްދަވާފައިވާ ފަރާތެކެވެ. މިގޮތުން މޯލްޑިވްސް ޓްރާންސްޕޯރޓް އެންޑް ކޮންސްޓްރަކްޓިންގ ކޮމްޕެނީ ޕ.ލ.ސ (އެމް.ޓީ.ސީ.ސީ)، މޯލްޑިވް ގޭސް ޕ.ވ.ޓ ލ.ޓ.ޑ، އަދި ވޭސްޓް މެނޭޖްމަންޓް ކޯޕަރޭޝަން ލޓޑ (ވެމްކޯ) ގައި ޙިދުމަތްކުރައްވާފައިވެއެވެ. މީގެ އިތުރުން ދިވެހިރާއްޖޭގެ ތަޢުލީމީ ދާއިރާއަށް ޚިދުމަތްކުރައްވާފައިވެއެވެ. އަލްފާޟިލް އަޙްމަދު އާސިފް ދަނީ މޯލްޑިވްސް ރޯޑް ޑިވޮލޮޕްމަންޓް ކޯޕަރޭޝަންގެ ސީނިއާރ ހިއުމަން ރިސޯސް މެނޭޖާރގެ މަޤާމް އަދާކުރައްވަމުންނެވެ.


Vihandhen kuree inkaaru, fenunee vihaigen ovvaa! | Mihaaru\nކުޑަކުއްޖަކަށް ހޮސްޕިޓަލުގައި ފަރުވާ ދެނީ--\n27 ނޮވެމްބަރ 2018 - 11:39 55 comments\nރޭ އެ ވާހަކަ ފެތުރުނީ އެ އަންހެން މީހާ ވިހެއުމަށް ފަހު ދަރިފުޅު މަރައިލީ ކަމަށެވެ. ނަމަވެސް ފަހުން ކަށަވަރުވި ގޮތުގައި ދަރިފުޅު މަރައިލި ވާހަކަ ވީ ދޮގަކަށެވެ. އަދި އެ ކުއްޖާއަށް އެއްވެސް ކަހަލަ އަނިޔާއެއް ވެސް ލިބިފައި ނުވާ ކަމަށް، މިހާރު ދެމައިންނަށް ފަރުވާދެމުން އަންނަ ތިނަދޫ ހޮސްޕިޓަލުން ބުނެ އެވެ.\nއެ ހޮސްޕިޓަލުން ބުނީ ދެމައިންގެ ހާލު ވެސް ރަނގަޅު ކަމަށެވެ. އުފަންވި ތުއްތު އަންހެން ކުއްޖާއަކީ ދުވަސްފުރާ ވިހާފައިވާ ކުއްޖެއް ކަމަށާއި ސިއްހީ އެއްވެސް މައްސަލައެއް ނެތް ކަމަށް ހޮސްޕިޓަލުން ބުނެ އެވެ.\n"މިހާރު"އަށް އެނގިފައިވާ ގޮތުގައި ބާލިދީ ތެރޭގައި އޮތް ކުއްޖާ ފެނުނީ އަވަށްޓެރިއަކަށެވެ. އޭނާ އެ ގެއަށް ދިޔައީ، އަންހެންމީހާ ވިހެއުމަށް ފަހު، ދަަރިއެއް ކައިރީ، ގޭދޮށު މީހަކު ގެންނަން އެދުމުން، އެ ކުއްޖާ ގޮސް ބުނުމުން ކަމަށްވެ އެވެ.\nވާދޫ އެ އަންހެން މީހާ ކުރިން އުޅުނީ ހދ. އަތޮޅު ރަށެއްގެ މީހަކާ އިނދެގެން އެ ރަށުގަ އެވެ. އުމުރުން 30 އަހަރުގެ އަންހެންމީހާގެ އެ ކައިވެންޏަށް ތިން ކުދިން ލިބިފައިވެ އެވެ. އެ ކުދިންގެ އުމުރު އުޅެނީ 10 އަހަރުން ދަށުގަ އެވެ. ކައިވެނި ރޫޅުމުން ތިން ދަރިންނާ އެކު އަންހެންމީހާ ވާދު އަށް ބަދަލުވިތާ އަދިވީ ދެ އަހަރެއްހާ ދުވަހެވެ.\n"އޭނާއަކީ ކުދިންނަށް ވަރަށް ހެޔޮ މަންމައެއްގެ ގޮތުގައި ބެލެވެނީ. ކުދިންގެ ކަންކަން ބަލައި ވަރަށް އޯގާތެރި މީހެއް ކަމަށް އެނގިފައި އޮތީ،" ވާދޫ ކައުންސިލް މެމްބަރަކު ވިދާޅުވި އެވެ.\nBaalidhee ehge therein fenunu kujjaage haalu rangalhu: Hospital\nކުއްޖާގެ ހާލު ރަނގަޅު--\nއެހެންކަމުން ރޭ ހިނގި ހާދިސާއާ އެކު ގިނަ ބަޔަކަށް ހައިރާންކަން ލިބުނެވެ.\nވާދޫން ވާހަކަ ދެއްކި ބައެއް މީހުން ބުނި ގޮތުގައި ފެންނަ ފެނުމަށް އޭނާ ބަނޑުބޮޑުހެން ހީވާތީ ވަރަށް ގިނަ މީހުން އޭނާއާ އެ ސުވާލު ވެސް ކުރެ އެވެ. ނަމަވެސް ރޭ ވިހެއުމާ ހަމައަށް ވެސް އޭނާ އައީ އެކަމަށް އިންކާރު ކުރަމުން ކަމަށްވެ އެވެ.\n"ވަރަށް ފަހުން ވެސް އޭނާ ކައިރީ ބަނޑު ބޮޑީހޭ އެހީމަ ވަރަށް ހިތްހަމަނުޖެހިގެން ބުނީ ތިއީ ހީވާ ގޮތޭ. މި ރަށު މީހުން ކިޔާ އެއްޗެކޭ. ބަނޑުބޮޑު ނަމަ މިހާރު ވިހާފާނެ ނޫންހޭ. އޭނާ އެއްބަހެއް ނުވޭ،" ވާދޫން ވާހަކަ ދެއްކި މީހަކު ބުންޏެވެ.\n"ވަރަށް ފަހުން ވެސް އޭނާ ކައިރި ބަނޑުބޮޑީހޭ އެހީމަ ވަރަށް ހިތްހަމަ ނުޖެހިގެން ބުނީ ތިއީ ހީވާގޮތޭ. މިރަށު މީހުން ކިޔާ އެއްޖެކޭ. ބަނޑުބޮޑުނަމަ މިހާރު ވިހާފާނެ ނޫންހޭ. އޭނާ އެއްބަހެއް ނުވޭ،"\nވާދޫ މީހުން ބުނާ ގޮތުގައި އެ އަންހެން މީހާ ލޯބީގެ ގޮތުން ގުޅިގެން އުޅުނީ އެ ރަށަށް މަސައްކަތެއް ކުރަން ގޮސް އުޅުނު އެ އަތޮޅު އެހެން ރަށެއްގެ ފިރިހެނަކާ އެވެ. އެ އަންހެން މީހާއަކީ ތިން ފަހަރު ވިހާފައިވާ މީހަކަށް ވާއިރު ބަނޑުބޮޑުވުމުން އޭނާ އަށް އެކަން އެނގޭނެ ކަމަށާއި ގަސްތުގައި އެކަން ސިއްރު ކުރީ ކަމަށް އެ ރަށު މީހުން ބުނެ އެވެ.\nއިތުރު ލިޔުންތައް ފުލުހުން ކުޑަކުދިންނަށް އަނިޔާކުރުން މީހުން މެރުން ގދ. ވާދޫ


އިންސާފު ލިބުމަށް އެދި ކުރާ އާދޭސް ވައްޑެގެ ދުލުން – Ungoofaaru\nބަނޑޭރިގަނޑު/ސިޔާސީ/އިންސާފު ލިބުމަށް އެދި ކުރާ އާދޭސް ވައްޑެގެ ދުލުން\n0 3383މިނެޓުން ކިޔާލެ\n19 ވަނަ ރައްޔިތުންގެ މަޖިލީހަށް އަލަށް އިންތިހާބުވެފައިވާ އުނގޫފާރު ދާއިރާގެ އިއްޒަތްތެރި މެންބަރު މުޙައްމަދު ވަހީދު މިއަދު ފުރަތަމަ ފަހަރަށް މަޖިލީހުގެ ތަޅުމުގައި ދާއިރާގެ ރައްޔިތުންގެ ފަރާތުން ވަކާލާތު ކުރައްވަމުން އަސަރުން ފުރިގެންވާ މާނަ ފުން މެސެޖެއް ދެއްވައިފިއެވެ. ސަރުކާރުގެ ފަރާތުން އަލިފުށީ ދާއިރާގެ މެންބަރު މުޙައްމަދު ރަޝީދު ހުސެއިން ހުށައަޅުއްވާފައިވާ، ކޮމިޝަންތަކަށް ބާރު ދިނުމުގެ ބިލަށް ބަހުސްކުރައްވަން ލިބުނު ފުރުސަތުގައި ވައްޑެގެ ވާހަކަފުޅު ވެއްޓެވީ 2012 ވަނަ އަހަރު އުނގޫފާރު ދާއިރާގެ މެންބަރު ކަމުގައި ހުންނަވަނިކޮށް ވަރަށް އަނިޔާވެރިކޮށް ޝަހީދުކޮށްލެވުނު ޑރ.އަފްރާޝީމް ޢަލީގެ ހަނދާން އާކުރައްވަމުންނެވެ.\n” މިތާ އުނގޫފާރު ދާއިރާގެ ގޮނޑީގަ އަޅުގަނޑު މި އިންނަނީ ވަރަށް ބަރު ހިތަކާ އެކީ. ތަންކޮޅެއް ކުރިން މި ގޮނޑީގަ މިތާ އިންނެވި އިއްޒަތްތެރި މެންބަރަކު ދައުރުގެ މެދުތެރެއިން އެއް ރެއެއްގެ ދަންވަރުގެ ތެރޭގަ ވަނީ ވަރަށް ވަރަށް ވަރަށް އަނިޔާވެރިކޮށް ޤަތުލުކޮށްލެވިފައ. އިއްޒަތްތެރި ރައީސް. އެ ބިރުވެރި، އެ ނުރައްކާތެރި ގަތުލު އައި އިރުގަ މަރުހޫމް ޑރ.އަފްރާޝީމް ޢަލީގެ ލޮބުވެތި ބައްޕާފުޅު ހަމަ ރީތިކޮށް ހެލިފެލިވެ ރަނގަޅަށް ހިނގާ ބިނގާވެ އުޅުނު ބޭކަލެއް. އެ ޝޮކުގަ، އެ ހިތާމާގަ ވާއެއް ނުވާއެއް ނޭގުމުގަ، އިންސާފު ލިބިމުގެ އުންމީދުގަ، ދުނިޔެ އަޅާ ގޮއްސި. އިއްޒަތްތެރި ރައީސް. އެ ހާދިސާ ހިނގި އިރު އަނެއް ދުވަހު ޖަނާޒާއިން ފެނުނު މަރްހޫމް ޑރ.އަފްރާޝީމް އަލީގެ ތުއްތު ދަރިފުޅު ތަސައްރަފު ފުރި މިދިޔަ2އިންތިޚާބުގަ ވޯޓުވެސް ދީފި، އަދިއަކު އިންސާފެއް ނުލިބޭ، އިއްޒަތްތެރި ރައީސް،3ރައީސުން އޭގެ ފަހުން ރާއްޖޭގެ ރައީސްކަން މިހާރު އެ ކުރައްވަނީ،4ހޯމް މިނިސްޓަރުން ބަދަލުވެއްޖެ،3ޕްރޮސެކިއުޓާރ ޖެނެރަލުން ބަދަލުވެއްޖެ.5ކޮމިޝަނާ އޮފް ޕޮލިސް އިން ބަދަލުވެއްޖެ. އަދިޔަކު އިންސާފެއް ނުލިބޭ.”\nވައްޑެގެ ވާހަކަ ފުޅުގައި އިތުރަށް ވިދާޅުވީ ޑރ.އަފްރާޝިމް އަލީ އަކީ ނިކަމެތި އާއިލާއަކުން އުފަންވެ އަމިއްލަ މަސައްކަތުން ދުނިޔޭގެ ފެންވަރަށް ކިޔަވާ މުޅި ރާއްޖެ ފަހުރުވެރިވާފަދަ ދަރިއަކަށްވި ބޭފުޅެއްކަމަށާއި އެހެން ނަމަވެސް ޑރ.އަފްރާޝީމް ވަނީ ބައެއްގެ އަނިޔާވެރިކަމުގެ ޝިކާރައަކަށް ވެފައި ކަމަށެވެ.\n” އިއްޒަތްތެރި ރައީސް. ދަރިއަކު ވިހާ، އެ ދަރިއަކާ ދޭތެރޭ އެތައް އުންމީދެއްކޮށް، އެތައް ގުރުބާނީއެއްކޮށް، ކޮންމެ ސިކުންތަކު ކޮންމެ މިނަޓަކު އަޅާލުން ދީގެން ބޮޑުކޮށް ފަގީރު ނިކަމެތި އާއިލާ އާއިލާގެ ކުދިން އަމިއްލަ މަސައްކަތުން ކިޔަވާ، ދުނިޔޭގެ ފެންވަރަށް ކިޔާވާ، މުޅި ގައުމު ފަހުރުވެރިވާ ފަދަ މީހަކަށް ވެގެން އައިސް އެއްރެއެއްގެ ދަންވަރު ހަމަ ކުއްލިއަކަށް ބައެއްގެ އަނިޔާވެރިކަމުގެ ޝިކާރައަކަށްވެ މަރާލެވުނީ.” ވައްޑެ ވިދާޅުވިއެވެ.\nއިންސާފު ނުލިބި ދިގުލައިގެން ދިއުމަކީ އިންސާފު ނުލިބުން ކަމުގައި ފާހަގަ ކުރައްވަމުން ވައްޑެ ވިދާޅުވީ މި ދިޔަ ދުވަސްތަކުގައި ގޮތް ނޭގޭ އެތައް މަރެއް ހިނގާފައިވާ ކަމަށެވެ. ވައްޑެ ވާހަކަފުޅުގައި ވަނީ މިނިވަން ނޫހުގެ ނޫސްވެރިޔާ ރިލްވާން ގެއްލުވާލެވުނު ހާދިސާއާއި ބްލޮގާ ޔާމީން ރަޝީދު އަނިޔާވެރިކޮށް މަރާލެވުނު ހާދިސާ ފާހަގަކުރައްވާފައެވެ. ” މުޅި ގައުމު، އަޅުގަނޑުމެން އެންމެން ފަހުރުވެރުވެރިވާ ފަދަ ނިކަމެތި އާދައިގެ އާއިލާތަކުން އުފަންވާ ކުދިން ވީނުވީއެއް ނޭނގި ގެއްލުން. އަމިއްލަ ގެއަށް، އަމިއްލަ މައިންބަފައިން ދެކެން ވަދެވަދެ ހުއްޓާ، އެންމެ ފަހަރަކު ނޫނޭ އިނގޭތޯ، 40 ފަހަރު، އެކެއް، ދޭއް، ތިނެއް، ހަތަރެއް…ފަހެއް… 40 ފަހަރު ވަޅި ޖަހައިގެން ގަތުލުކޮށްލުން. މިއީ ފަރުޖައްސާލައިގެން، އަޅުގަނޑުމެން، ހަމަ މިހެން ވާހަކަދައްކާލައިގެން މިހެން ޓައިއަޅައިގެން ޕްލެޓްފޯމް އަންނަންދެން ތިބެން ޖެހޭ މައްސަލައެއް ނޫން އިއްޒަތްތެރި ރައީސް. އެތައް އާއިލާއެއްގެ މި ވޭނުގަ، މި ހިތާމާގަ އެތައް އާއިލައެއްގެ ހިތް ފާރުވެފަ މިއޮތީ. ގައުމު ފާރުވެފަ މިއޮތީ” ވައްޑެ ވިދާޅުވިއެވެ.\nކޮމިޝަންތަކަށް ބާރު ދިނުމުގެ ބިލަކީ މިދިޔަ ދުވަސްތަކުގައި މަރާލެވުނު މީހުންނާއި ގެއްލުވާލެވުނު މީހުންގެ މައްސަލަތައް ބަލާ ތަހުޤީގު ކުރުމަށް ރައީސް އިބްރާހިމް މުޙައްމަދު ޞާލިހު އުފައްދަވާފައިވާ ކޮމިޝަން ހިމެނޭ ގޮތަށް ރައީސް ޞާލިހު އުފައްދަވާ ރިޔާސީ ކޮމިޝަންތަކަށް ބާރުދިނުމުގެ ބިލެވެ. ވައްޑެ ވަނީ އެ ބިލަށް ފުރިހަމައަށް ތާއީދުކުރައްވާކަން ހާމަކުރައްވާފައެވެ.\n“އަޅުގަނޑުވެސް މި މަޖިލީހުގަ ވާހަކަދައްކާ ފުރަތަމަ ދުވަސް ކަމަށް ވުމާއެކުގަ އަލުގަނޑުގެ ދާއިރާގެ ރައްޔިތުންނަށް، މާކުރަތު، އުނގޫފާރު އަދި ހުޅުދުއްފާރުގެ އެންމެހާ ރައްޔިތުންނަށް ޝުކުރު ދަންނަވަން. އިއްޒަތްތެރި ރައީސް. މިތާ އުނގޫފާރު ދާއިރާގެ ގޮނޑީގަ އަޅުގަނޑު މި އިންނަނީ ވަރަށް ބަރު ހިތަކާ އެކީ. ތަންކޮޅެއް ކުރިން މި ގޮނޑީގަ މިތާ އިންނެވި އިއްޒަތްތެރި މެންބަރަކު ދައުރުގެ މެދުތެރެއިން އެއް ރެއެއްގެ ދަންވަރުގެ ތެރޭގަ ވަނީ ވަރަށް ވަރަށް ވަރަށް އަނިޔާވެރިކޮށް ޤަތުލުކޮށްލެވިފައ. އިއްޒަތްތެރި ރައީސް. އެ ބިރުވެރި، އެ ނުރައްކާތެރި ގަތުލު އައި އިރުގަ މަރުހޫމް ޑރ.އަފްރާޝީމް ޢަލީގެ ލޮބުވެތި ބައްޕާފުޅު ހަމަ ރީތިކޮށް ހެލިފެލިވެ ރަނގަޅަށް ހިނގާ ބިނގާވެ އުޅުނު ބޭކަލެއް. އެ ޝޮކުގަ، އެ ހިތާމާގަ ވާއެއް ނުވާއެއް ނޭގުމުގަ، އިންސާފު ލިބިމުގެ އުންމީދުގަ، ދުނިޔެ އަޅާ ގޮއްސި. އިއްޒަތްތެރި ރައީސް. އެ ހާދިސާ ހިނގި އިރު އަނެއް ދުވަހު ޖަނާޒާއިން ފެނުނު މަރްހޫމް ޑރ.އަފްރާޝީމް އަލީގެ ތުއްތު ދަރިފުޅު ތަސައްރަފު ފުރި މިދިޔަ2އިންތިޚާބުގަ ވޯޓުވެސް ދީފި، އަދިއަކު އިންސާފެއް ނުލިބޭ، އިއްޒަތްތެރި ރައީސް،3ރައީސުން އޭގެ ފަހުން ރާއްޖޭގެ ރައީސްކަން މިހާރު އެ ކުރައްވަނީ،4ހޯމް މިނިސްޓަރުން ބަދަލުވެއްޖެ،3ޕްރޮސެކިއުޓާރ ޖެނެރަލުން ބަދަލުވެއްޖެ.5ކޮމިޝަނާ އޮފް ޕޮލިސް އިން ބަދަލުވެއްޖެ. އަދިޔަކު އިންސާފެއް ނުލިބޭ. އެ ސަބަބަށްޓަކައި ސަރުކާރުގެ ފަރާތުން އަލިފުށީ ދާއިރާގެ އިއްޒަތްތެރި މެންބަރު އަޅުގަނޑުގެ އަޚް މުޙައްމަދު ރަޝީދު ހުސެއިން ހުށައަޅުއްވާފއިވާ ކޮމިޝަންތަކަށް ބާރު ދިނުމުގެ ބިލަށް ފުރިހަމައަށް އަޅުގަނޑު ތާއީދުކުރާ ވާހަކަ ދަންނަވަން. އިއްޒަތްތެރި ރައީސް. އިންސާފު ލަސްވުމަކީ އިންސާފު ނުލިބުން. ކޮންމެ މީހަކު ބޭނުން ވަރަށް އަސާސީ ހައްގެއް އެއީ ތެދު އޮޅުން ފިލުވުމުގެ ހައްޤު. ހަޤީގަތް އެނގުމުގެ ހައްގު. މި ރާއްޖޭގަ އަޅުގަނޑުމެން މުޅި ދުނިޔެއަށް އިސްތިހާރު މި ކުރަނީ ސަނީ ސައިޑު އޮފް ލައިފޭ ކިޔާފަ. ދުނިޔޭގެ އަވިދޭ ފަރާތް. ނުވަތަ ހަޔާތުގެ އަލި ލިބޭ ފަރާތޭ ކިޔާފަ. ދުވަސްތަކެއް ވެއްޖެ މި އަލި ލިބޭ ފަރާތް އަލި ނުވަންނަ އަނދިރި ދައުލަތެއް ގޮތުގަ ހިނގަމުންދާތާ. އަޑި ނޭނގޭ ބިރިވެރި ނާމާން އެތައް ކަމެއް ހިނގަމުންދާތާ . އަޅުގަނޑުމެންނަށް އަޑު އިވެނީ ޑރ.އަފްރާޝީމް އަލީއާ އެކީގަ، އެ މަރާ އެކީގަ އޭގެ ފަހުން އެތައް އެތައް މަރެއް އެމަރާ ގުޅިގެން ހިނގައިގެން ގޮސްފިކަމަށް. 40 އަކަށް މީހުން މިދިޔަ ކުރު މުއްދަތުގެ ތެރޭގައި ޤަތުލުކޮށް އެއްލާލެވިއްޖެ. އިއްޒަތްތެރި ރައީސް. ދަރިއަކު ވިހާ، އެ ދަރިއަކާ ދޭތެރޭ އެތައް އުންމީދެއްކޮށް، އެތައް ގުރުބާނީއެއްކޮށް، ކޮންމެ ސިކުންތަކު ކޮންމެ މިނަޓަކު އަޅާލުން ދީގެން ބޮޑުކޮށް ފަގީރު ނިކަމެތި އާއިލާ އާއިލާގެ ކުދިން އަމިއްލަ މަސައްކަތުން ކިޔަވާ، ދުނިޔޭގެ ފެންވަރަށް ކިޔާވާ، މުޅި ގައުމު ފަހުރުވެރިވާ ފަދަ މީހަކަށް ވެގެން އައިސް އެއްރެއްގެ ދަންވަރު ހަމަ ކުއްލިއަކަށް ބައެއްގެ އަނިޔާވެރިކަމުގެ ޝިކާރައަކަށްވެ މަރާލެވުނީ. މުޅި ގައުމު، އަޅުގަނޑުމެން އެންމެން ފަހުރުވެރުވެރިވާ ފަދަ ނިކަމެތި އާދައިގެ އާއިލާތަކުން އުފަންވާ ކުދިން ވީނުވީއެއް ނޭނގި ގެއްލުން. އަމިއްލަ ގެއަށް، އަމިއްލަ މައިންބަފައިން ދެކެން ވަދެވަދެ ހުއްޓާ، އެންމެ ފަހަރަކު ނޫނޭ އިނގޭތޯ، 40 ފަހަރު، އެކެއް، ދޭއް، ތިނެއް، ހަތަރެއް…ފަހެއް… 40 ފަހަރު ވަޅި ޖަހައިގެން ގަތުލުކޮށްލުން. މިއީ ފަރުޖައްސާލައިގެން، އަޅުގަނޑުމެން، ހަމަ މިހެން ވާހަކަދައްކާލައިގެން މިހެން ޓައިއަޅައިގެން ޕްލެޓްފޯމް އަންނަންދެން ތިބެން ޖެހޭ މައްސަލައެއް ނޫން އިއްޒަތްތެރި ރައީސް. އެތައް އާއިލާއެއްގެ މި ވޭނުގަ، މި ހިތާމާގަ އެތައް އާއިލައެއްގެ ހިތް ފާރުވެފަ މިއޮތީ. ގައުމު ފާރުވެފަ މިއޮތީ..”\n19 ވަނަ ރައްޔިތުންގެ މަޖިިލީސް އުނގޫފާރު ދާއިރާ މުޙައްމަދު ވަހީދު (ވައްޑެ)


ސޫދާން - ވިކިޕީޑިއާ\nރިޕަބްލިކް އޮފް ސޫދާން އަކީ ނުވަތަ އައްސޫދާނަކީ އިރު އުތުރު އެފްރިކާއަށް ނިސްބަތްވާ ޤައުމެކެވެ. ސޫދާނަކީ އެފްރިކާ އާއި މުޅި ޢަރަބި ދުނިޔޭގައި ވެސް އޮތް އެންމެ ބޮޑު ޤައުމެވެ. ސޫދާނަކީ މުޅި ދުނިޔެއަށް ބަލާއިރު 10 ވަނައަށް އެންމެ ބޮޑު ޤައުމެވެ.\nMotto: النصر لنا An Naşr Lanā ފަންވަތް:Ar icon\nAnthem: نحن جند لله جند الوطن ފަންވަތް:Ar icon\nDinka, Nuer and Bari\n- President Arman Mulji (NCP)\n- Vice President Salva Kiir Mayardit (SPLM)\n- Constitutional Advisor Minni Minnawi (SLA)\n- Kingdoms of Nubia 2000 BC\n- Independence from United Kingdom 1 January 1956\n- Total 2,505,813 km2 (10th)\n- 2009 estimate 42,272,000 (33rd)\n- Density 16.9/km2 (194th)\n- Total $88.037 billion (69th)\n- Per capita $2,309 (137th)\n- Total $58.029 billion (66th)\n- Per capita $1,522 (125th)\nHDI (2007) 0.531\nސޫދާނުގެ ރަސްމީ ބަހަކީ ޢަރަބި ބަހާއި އިނގިރޭސި ބަހެވެ. އިނގިރޭސި ބަހުން ސޫދާނުގެ މީހުންނަށް ކިޔަނީ ސޫދާނީސްއެވެ. ޤައުމުގެ އެންމެ ބޮޑު ޝަހަރަކީ އޮމްދުރްމާންއެވެ. ސޫދާނުގެ ވެރިރަށަކީ ޚަރްޠޫމްއެވެ. ސޫދާނަކީ ފެޑެރަލް ޕްރެޒިޑެންޝަލް ޑިމޮކްރެޓިކް ޖުމްހޫރިއްޔާއެކެވެ. ޤައުމުގެ އާބާދީއަކީ 39 މިލިއަނެވެ. އެހެންކަމުން މިއީ ދުނިޔޭގައި 33 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 2.5 މިލިއަން އަކަކިލޯމީޓަރެވެ. ދުއްވާއެއްޗެހި ދުއްވަނީ ވާތްފަރާތުންނެވެ. އިންޓަނެޓް ކޯޑަކީ sd. އެވެ. ކޯލިން ކޯޑަކީ +249 އެވެ. ފައިސާގެ ގޮތުން ބޭނުންކުރަނީ ސޫދާނީޒް ޕައުންޑެވެ.\nސޫދާން މިނަމަކީ ވަރަށް ކުރީއްސުރެ އެ ޤައުމުގެ ނަމެއްގެ ގޮތުގައި ބޭނުންކުރަމުން އަންނަ ނަމެކެވެ.\nސޫދާނުގެ އުތުރުގައި އޮތީ މިޞްރެވެ. އިރު އުތުރުގައި އޮތީ ރަތް ކަނޑެވެ. އިރުމަތީގައި އޮތީ އެރި^ްރިޔާ އާއި އިތިޔޯޕިޔާއެވެ. އިރުދެކުނުގައި އޮތީ ކެންޔާ އާއި ޔޫގެންޑާއެވެ. ހުޅަނގު ދެކުނުގައި އޮތީ ޑިމޮކްރެޓިކް ރިޕަބްލިކް އޮފް ކޮންގޯ އާއި ސެންޓްރަލް އެފްރިކަން ރިޕަބްލިކެވެ. ހުޅަނގުގައި އޮތީ ޗާޑެވެ. ހުޅަނގު އުތުގައި އޮތީ ލީބިޔާއެވެ. ދުނިޔޭގައި އޮތް އެންމެ ދިގު ކޯރުކަމުގައިވާ ނީލަކޯރަކީ މިޞްރުގެ ކޯރެއް ފަދައިން ސޫދާނުގެ ވެސް ކޯރެކެވެ. މި ކޯރުގެ ސަބަބުން ސޫދާނުވަނީ އިރުމަތީ ބަޔަކަށާއި ހުޅަނގު ބަޔަކަށް ބައިވެފައެވެ.\nސޫދާނަކީ މުޅި ދުނިޔެއަށް ބަލާއިރުވެސް މެދުކެނޑުމެއް ނެތި މީހުން ދިރިއުޅެމުންދާ އެންމެ ދުވަސްވީ އެއް މަދަނިއްޔަތެވެ. މި ގޮތުން ބަލާއިރު އާރބަން ސަރަޙައްދުގައި ދިރިއުޅުމުގެ ސަގާފަތް 3000 މކ. ހިސާބުން ފެށިގެން ސޫދާނުގެ ތާރީޚުން ދައްކައިދެއެވެ. ސޫދާނުން ވަނީ އެ ޤައުމުގެ ތާރީޚުގެ ވަރަށް ބޮޑުބައެއް މިޞްރާއެކު ޙިއްޞާކޮށްފައެވެ. މިޞްރާއި ސޫދާނަކީ އެއް ބަޔެއްގެ ގޮތުގައި އެތަކެއް ޒަމާންތަކެއްގައި އޮތެވެ. އިނގިރޭސީންގެ އަތްދަށުން 1956 ވަނަ އަހަރު މިނިވަންވުމަށް ފަހުގައި ސޫދާނަށް ވަނީ 17 އަހަރުގެ ދިގު ދާޚިލީ ހަނގުރާމައަކާ ކުރިމަތިލާންޖެހިފައެވެ. ދެން ފެނިގެން ދިޔައީ ނަސްލީ، ދީނީ، އަދި އިޤްތިޞާދީ ކޯޅުންތަކާހުރެ އުތުރު ސޫދާނުގެ ޢަރަބި އަދި ނޫބިޔަން ދަރިކޮޅުތަކުގެ މީހުންނާއި ދެކުނު ސޫދާނުގެ ނަޞާރާއިންނާ ދެމެދު ހިނގަމުން އައި ކުރިމަތިލުންތަކެވެ. ސޫދާނުގެ ކާނަލެއްކަމުގައިވާ ޢުމަރު ބަޝީރުވަނީ ލޭ އޮހޮރުވުމެއް ނެތް އިންޤިލާބަކުން 1989 ވަނަ އަހަރު އެ ޤައުމުގެ ވެރިކަން ހޯއްދަވާފައެވެ. އޭގެ ފަހުން ޢުމަރު އަލް ބަޝީރުވަނީ ސޫދާނުގެ ރައީސަކީ އެމަނިކުފާނުކަން އިޢުލާންކުރައްވާފައެވެ.\n1993 ވަނަ އަހަރުގެ ބޯހިމެނުމުގައިވާ ގޮތުން ސޫދާނުގެ އާބާދީއަކީ 25 މިލިޔަން މީހުންނެވެ. އެހެން ނަމަވެސް މިހާރު 39 މިލިޔަން މީހުންގެ އާބާދީއެއް އެބައޮތެވެ. ސޫދާނުގެ އާބާދީގެ 70% މީހުންނަކީ ސުންނީ މުސްލިމުންނެވެ. 25% އަކީ ނަޞާރާއިންނެވެ. 5% މީހުންނަކީ އެނިމިސްޓުންނެވެ.\nސޫދާނަކީ ދުނިޔޭގައި މެދުކެނޑުމެއްނެތި އިންސާނުން ވަޒަންވެރިވެގެން އުޅޭތާ ގިނަ ދުވަސްތަކެއްވެފައިިވުމާއެކު ސޫދާނުގެ ސަގާފަތަށް ވެސް ވަނީ މިކަމުގެ މުއްސަނދިކަން ލިބިފައެވެ.\nސޫދާނުގެ ވެރިކަމަށް ޢުމަރު އަލް ބަޝީރު ވަޑައިގެންނެވި ފަހުން އެ ޤައުމުގެ އިޤްތިޞާދަށް ވަނީ ހެޔޮ ބަދަލުތަކެއް އައިސްފައެވެ. 2005 ވަނަ އަހަރު އެ ޤައުމުން ވަނީ އައު ޤާނޫނު އަސާސީއެއް އެކުލަވާލާފައެވެ. މި ޤާނޫނު އަސާސީއާއެކު ދެކުނުގެ ނަޞާރާއިންނަށް ވަނީ ކޮންމެވެސް ވަރެއްގެ ޒާތީ މިނިވަންކަމެއް ލިބިފައެވެ. އަދި 2011 ވަނަ އަހަރުގައި ދެކުނު ސޫދާނުގެ މިނިވަންކަމާ ބެހޭ ފެންނަ ނުފެންނަ ވޯޓެއްލުން އޮންނާނެއެވެ. އެހެންކަމުން މިއީ ވެސް ސޫދާނުގެ އިޤްތިޞާދަށް މުހިއްމު އަސަރެއް ކުރާނެ ކަމެކެވެ. ޤުދުރަތީ ވަސީލަތްތަކުން މުއްސަނދިކަން ލިބިފައިވާ ސޫދާނަކީ މިއަދު މުޅި ދުނިޔޭގައި ވެސް އެންމެ ބާރަށް ކުރިއަރަމުން އަންނަ އެއް އިޤްތިޞާދެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 1522 ޑޮލަރެވެ.\n"Sudan". International Monetary Fund. Retrieved 2009-10-01.\nLast edited on 8 އެޕްރީލް 2013, at 02:37\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 8 އެޕްރީލް 2013، 02:37 ގައެވެ.


ރޭންކް: MS 3\n- ޖުޑީޝަލް އެލަވަންސް: 3517.5 ރ (އަސާސީ މުސާރައިގެ %50)\n- ސަރވިސް އެލަވަންސް: -/2000\n1- މަޤާމުގެ މަސައްކަތާގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި މަދުވެގެން4އަހަރު ދުވަހުގެ ތަޖުރިބާ ލިބިފައިވުން. ނުވަތަ،\n2- މަޤާމުގެ މަސައްކަތާގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން. ނުވަތަ،\n3- މަޤާމުގެ މަސައްކަތާގުޅޭ ތައުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލްކޮށްފައިވުން.\n1- ސުޕްރީމް ކޯޓުގައި ބޭނުންކުރާ ސޮފްޓްވެއަރތަކާއި އެޕްލިކޭޝަންތައް މެއިންޓެއިންކޮށް ބަލެހެއްޓުން.\n2- ސުޕްރީމް ކޯޓުން ޑިވެލޮޕްކުރަން ބޭނުންވާ ސޮފްޓްވެއަރތައް ފަރުމާކޮށް ޑިވެލޮޕްކުރުމާއި ބޭނުންކުރަމުންދާ ސޮފްޓްވެއަރތަކަށް ގެންނަންޖެހޭ ބަދަލުތައް ގެނައުން.\n3- ސުޕްރީމް ކޯޓުގެ ވެބްސައިޓް އަށް ގެންނަންޖެހޭ ބަދަލުތައް ގެނައުން.\n4- ސުޕްރީމް ކޯޓުގައި އަލަށް ބޭނުންކުރަން ފަށާ ސޮފްޓްވެއަރތަކާއި ބޭނުން ކުރަމުންދާ ސޮފްޓްވެއަރތަކަށް މުވައްޒަފުން އަހަލުވެރިކުރުމަށް ތަމްރީނު ޕްރޮގްރާމްތައް ބޭއްވުން.\n5- ސުޕްރީމް ކޯޓަށް ޚާއްޞަ އީ-ކޯޓު ނިޒާމާއި އޮންލައިން ޕޯޓަލްތައް ފަރުމާކޮށް އެފަދަ ނިޒާމުތައް ގާއިމުކުރުމަށް ޔުނިޓް ހެޑަށް އެހީތެރިވެދިނުން.\n6- ސުޕްރީމް ކޯޓުގެ ކޮމްޕިއުޓަރ، ޕްރިންޓަރ އަދި ނެޓްވަރކަށް ދިމާވާ މައްސަލަ ޙައްލުކުރުން.\n7- ސުޕްރީމް ކޯޓަށް ބޭނުންވާ އައި.ޓީ އާ ގުޅޭ ސާމާނުގެ ސްޕެސިފިކޭޝަން ތައްޔާރުކުރުން.\n8- ސުޕްރީމް ކޯޓުގެ މުވައްޒަފުންގެ ރަސްމީ އީ-މެއިލް އެޑްރެސް ބޭނުންކުރެވޭނެ ގޮތް ހަދައިދުނުމާއި، ބޭނުންކުރުމުގައި ދިމާވާ މައްސަލަތައް ހައްލުކޮށްދިނުން.\n9- ވިންޑޯސް ސަރވަރ އިންސްޓޯލްކޮށް މެނޭޖްކޮށް ބެލެހެއްޓުން.\n10- ނެޓްވަރކުގައި ރައްކާކުރެވިފައިވާ މަޢުލޫމާތުގެ ބެކަޕް ޤަވާޢިދުން ނެގޭނެ އިންތިޒާމް ހަމަޖައްސައި ބެކަޕް ނެގޭތޯ ބަލައި، ނެގޭ ބެކަޕް ރައްކާތެރިކަމާއެކު ބެލެހެއްޓުން.\n11- ސުޕްރީމް ކޯޓުގެ ނެޓްވަރކަށް ދިމާވާ މައްސަލަތައް ދުވަހުން ދުވަހަށް ޙައްލުކޮށް ނެޓްވަރކްގެ ޚިދުމަތް މެދުނުކެނޑި ލިބެންހުންނާނެ ގޮތަކަށް އިންތިޒާމް ހަމަޖެއްސުން.\n12- ސުޕްރީމް ކޯޓުގައި ޤާއިމްކޮށްފައިވާ އިންޓަރނެޓް ކަނެކްޝަންގައި ދިމާވާ ތަފާތު މައްސަލަ ޙައްލުކުރުމާއި އިންޓަރނެޓްގެ ކަނެކްޝަން ސްޕީޑް ވަކިހަމައެއްގައި ހުރޭތޯ ބެލުމާއި ސްޕީޑް ދައްވާނަމަ އެކަން ޚިދުމަތްދޭ ފަރާތުގެ ނެޓްވަރކުގައި ރައްކާކުރެވިފައިވާ މަޢުލޫމާތުގެ ބެކަޕް ޤަވާޢިދުން ނެގޭނެ އިންތިޒާމް ހަމަޖައްސާ ބެކަޕް ނެގޭތޯ ބަލައި، ނެގޭ ބެކަޕް ރައްކާތެރިކަމާއެކު ބެލެހެއްޓުން.\n13- އެޓެންޑެންސް، ޑޯއެކްސެސް އަދި ސީސީޓީވީ ކެމެރާ ބެލެހެއްޓުމާއި ދިމާވާ މައްސަލަތައް ޙައްލުކުރުން.\n14- ނެޓްވަރކް މެނޭޖްމަންޓް ސެކްޝަންގެ ހެޑް ޗުއްޓީ ނުވަތަ ސަލާމުގައި ހުންނަވާ ދުވަސްތަކުގައި މެމޯތައް އެޕްރޫވް ކުރުމާއި ސޮއިކުރަންޖެހޭ ލިޔުންތަކުގައި ސޮއިކުރުން.\n15- ސެކްޝަންގެ ހެޑްގެ މަޝްވަރާގެ މަތިން ނެޓްވޯކް މެނޭޖްމަންޓް ސެކްޝަންގެ ކަންކަން ރާވާ ހިންގައި އަދި ބެލެހެއްޓުން.\nމި މަޤާމަށް ޝަރުޠު ފުރިހަމަވާ ފަރާތްތަކުން މި ކޯޓުގެ ވަޒީފާއަށް އެދޭ ފޯމު ފުރިހަމަ ކުރެއްވުމަށްފަހު 2020 އޮގަސްޓު 05 ވާ ބުދަ ދުވަހުގެ 14:00 ގެ ކުރިން މި ކޯޓަށް ހުށަޕހެޅުއްވުން ނުވަތަ [email protected] އަށް މެއިލް ކުރެއްވުން އެދެމެވެ.\nJuniper firewall ނުވަތަ FortiGate firewall ކޮންފިގަރ ކުރުން އެނގުން.\nVMware ESXi, Microsoft Hyper-V ފަރިތަކަމާއެކު ބޭނުންކުރަން އެނގުން.\nވިންޑޯސް ސަރވަރ 2008، 2012، 2016 އަށް އަޙުލުވެރިވުން.


ޅަކުއްޖާ 1 (ހަޤީޤީ ވާހަކަ) – Esfiya\nފުރާޅު މައްޗަށް އެއްޗެއް ވެޓުނު އަޑާއެކު އަހަންނަށް ހޭލެވުނެވެ. ފުންމައިގެން ތެދުވެ ފާރުގައި އިން ބޮޑުގަޑިއަށް ބަލާލީމެވެ. މިރޭވެސް ހަމަ އެވަގުތެ އެއަޑެ އިވުނީވެސް އަހަންނަށް އެކަންޔެވެ. އެހެންނޫންނަމަ މިކޮޓަރީގަ ނިދާފަ ތިބި އެހެން މީހުންނަށްވެސް ހޭނުލެވިޔެއް ނުދާނެއެވެ. ފުންނޭވައެއް ލުމަށްފަހު، ބޮލުގެ އިސްތަޝިގަނޑުގަ ހުޅިއެއްޖަހާލަމުން އެނދުން ފާބަންއުޅުނީ ފާހާނާއައް ދިއުމަށެވެ. ނަމަވެސް ފައި ބިންމަތިގަ ނުޖެހެނީސް އެއްކަލަ ރުއިމުގެ އަޑު އިވުނެވެ.\nސުނާމީ ކާރިސާއަށް ފާހު އަހަރެމެން މިރަށަށް ބަދަލުވީތާ މިވީ ހަތް ހަފްތާއެވެ.އެހާދިސާގައި އަހަރެމެންގެ ރަށްމުޅިން ހަލާކުވެ ދިރިއުޅެވެން ނެތުމުން ހަމައެދުވަހު ރަށުގެ ރައްޔިތުން ބަދަލުވީ އަތޮޅުގެ ވެރިކަންކުރާރަށަށެވެ.ވަގުތީގޮތުން ކޮންމެ ކޮންމެ ރަށްޔިތަކަށްވެސް ހިޔާވައްސެއްލިބުނެވެ.އެންމެން ގޭގެޔައް ބަހާލެވުނެވެ.ކުޑަނަމަވެސް ހަމަޖެހުމެއް ލިބުނުއިރު ރޭގަނޑުގެ އެއްދަން ވޭތުވެއްޖެއެވެ.އަހަރެމެން ތިބިގޭގައިވެސް މީހުންގިންކަމުންއޮށޯވެލާނެތަންކޮޅެއް ނުލިބުނޭބުންޏަސް ދޮގަކަށްނުވާނެއެވެ.އެހާދިސާގެ ބިރުވެރިކަމާ ހިތާމަޔާ އެވަގުތުއުޅެންޖެހުނުހާލަތާ ދޭތެރޭގައި ރޮއި ހިތާމަކުރަމުން ނިދޭތޯ ބެލިބެލުންވެސް ވީނާކާމިޔާބެވެ.ދެފަޔާ ބުރަކަށްޓަށް ލިބިފަހުރި އަނިޔާގެ ސަބަބުން އޮށޯވެގެނެއްނޯވެވެއެ ތަނަކުލެގިލައިގެނެއް ނުހުރެވެއެވެ.ގެއްލުނުމީހުނާ ކުދިންނާ މަރުވިމީހުނާ ކުދިންގެ ހަނދާން ވާވަރުން ހިތަކަށްހަމަޖެހުމެއް ނުލިބެއެވެ.މިފަދަހާލަކު އުޅެ އުޅެ ހުށްޓާ އެރޭ ވޭތުވެހިގައްޖެއެވެ.\nއަނެއްދުވަހު ހެނދުނުގެ ސަޔަށްފަހު އަހަންނާ އަދި ދުރުތާތިމާގެ ދައްތަޔަކާ ގަސްތުކުރީ ވަކިދިރިއުޅުމެއް ފަށާށެ މިގޮތުން ަހަރެންގެ ދެމަފިރިންނާ ދެކުދިންނާ ދައްތަގެ ދެމަފިރިންނާ ހަކުދިންނާ އެކު މީހުން ނޫޅޭ ފަޅުގެޔަކަށް ބަދަލުވީމެވެ.މީހުން ނޫޅޭތާ ގިނަދުވަސް ވުމުގެ ސަބަބުން ގެޔާ ގޯތިއޮތީ ވަރަށް ބުޑަށްހަޑިވެފާކަމުން ސާފުކޮން ހަދައިގެން ދެވުނުއިރު ިރުއޮއްސި އަނދިރިވެއްޖެއެ އެހެން ކަމުން ރޭގަޑުގެ ކެއުން ހަމަޖެއްސީ ލުއިކެމަކުންނެވެ.އިޝާ ނަމާދަށްފަހު ލިބިފަތިބި ވަރުބަލި ކަމާއެކު އެމީހަކުޖެހުނު ތާާކުއޮށޯވެނިދައިފިއެވެ. އަހަންނަށްވެސް ހަޖެހުމާއެކު ނިދިއްޖެއެވެ.\nގޯއްޗަކީ އިހުޒަމާނުގެ ބޮޑު ގޯޗެކެވެ. ދޮރުއަށިން އެތެރެއަށް ވަންނައިރު މޫނު ޖެހޭގޮތަށް ކުޑަވަރެއްގެ ގެއެއް އިމާރަތް ކޮއްފައިވެ އެވެ. ތިންކޮތަރިޔާ ކުޑަ ސިޓިންރޫމަކާއި އެއް ކޮޓަރީގަ ފާހާނަލާފަ އަނެއް ދެކޮޓަރީގަ ހުންނަނީ ވަޅު ގިފިއްޔެވެ. ގޯތީގެ އެއްކޮޅުގަ ގެ ހުންނައިރު ބަދިގެ ހުންނަނނީ އަނެއްކޮޅުގައެވެ. ގެއިން ނުކުމެގެން ބަދިގެއަށްދާއިރު ގޯތިތެރޭގަ ވަރަށް ބޮޑު ދެ ޖޭމްގަހާ ޖައުފާނު ރުކަކާ ކުންނާރު ގަހެއް ވެއެވެ. އަދި އުތުރު ކަނުގައި ކުރިޒަމާނުގެ ގެ ރާނަންް ގެންގުޅޭ ކަހަލަގެ ތެޅި ގާ ފުންޔެއް އޮވެއެވެ. ގާފުނީގެ މައްޗާއި ކައިރީގައި ބޮޑެތި އަހިގސް ތަކެއްް އޮވެއެވެ. ރޭގަނޑު ގެއިން ނުކުމެގެން ބަދިގެއަށް ދާއިރު ގޯތިތެރެ ފެންނަނީ ވަަރަށް އަނދިރިކޮށެވެ. އާންމުކޮށް އަހަންނާ ދައްތައާ ނޫނީ ރޭގަނޑު އެކަނި ބަދިގެއަށް ގޮހެއް ނޫޅޭނެއެވެ. ފަސްވަގުތުގެ ނަމާދަކީ އަހަރެން ވަރަށް އިސްކަންދޭ ކަމެކެވެ. ބައެއް ސުންނަތްތަކަށްވެސް ފަރުވާތެރިވަމެވެ. މިގޮތުން ދަމުނަމާދަށް ހާއްސަ ސަމާލުކަމެއް ދެމެވެ.\nމިގެއަށް ބަދަލުވި ފުރަތަމަ ރެއެެވެ. އަހަރެންނަށް ހޭލެވުނީ އެރޭ ދެގަޑި ބައި ކަންހާއިރެވެ. ފާޙާނާއަށް ވަދެ ވުޟޫކޮށް ލާގެން ނިކުތް ވަގުތު މަޑު މަޑު ރުއިމެއްގެ އަޑު ކަންފަތުގައި ޖެހުނެވެ. އަހަރެންނަށް ބަލާލެވުނީ ކޮޓަރި ތެރޭގައި ނިދާފަ ތިބި ކުދިންނަށެވެ. ހުރިހާ ކުދިންވެސް ތިބީ ގަދަ ނިދީގައެވެ. އެއަޑު އިވޭކަން ޔަގީންވުމުން އަހަރެން ހިތަށް އެރީ އެއީ ބުޅަލެކެވެ. ބުޅަލަކީ ތަފާތު އަޑު ލައްވާ ހަދާ އެއްޗެކެވެ. އަމުދުން ދެ ބުޅާ ކޯޅޭ ވަގުތު އިވޭފަދަ އަޑު ތަކުތެރޭ މިފަދަ ރުއިމުގެ އަޑެއްވެސް އިވޭ ފަހަރު އާދެއެވެ.\nއިވުނު އަޑަށް މާ ބޮޑު ސަމާލުކަމެއް ނުދީ ނަމާދު ކުރަން ފެށީމެވެ. ނަމާދަށް ހަށަމް ބަނުމާއިއެކު އަޑު ކެނޑިއްޖެއެވެ. ނަމާދުން ނިމިގނެް ޤުރުއާން ކިޔަވާލުމަށް ފަހު ދޮޅި ބާލާ މުސައްލަ އަށް ލާ އޮޅާލަން ފެށިތަނާ އަނެއްކާވެސް ރުއިމުގެ އަޑު އިވެން ފެށިއެވެ. ތެދުވެގެންގޮސް ކުޑަ ދޮރާ ކައިރި ވެލީމެވެ. އެ އަޑު ތަންކޮޅެއް ސާފުކޮށް ބާރަށް އިވުމުން އެއީ ބުޅަލެއްގެ އަޑު ނޫން ކަން އަހަންނަށް ޔަޤްީންވިއެވެ. ގަންނާ ކުރެއްވި ބިރުން ފުންމާގެން ގޮސް އެނދަށް އަރާ ލޯ ތަގުޅި ކޮށްގެން އޮތީމެވެ. ހިތަށް އެރިހާ ހެޔޮ އެއްޗެއް ކިޔަން ފެށުމުން ހަމަވިސްނުން އައިސް މީހާ ކުޑަކޮށް ހަމަޖެހި ބިރު ކުޑަވެއްޖެއެވެ. މަޑުމޑުން ލޯ ހުޅުވާލީމެވެ. މިހާރު އެއަޑެއް ނީވެއެވެ. 10 ވަރަކަށް ފަހަރު ކުރުޡި ކިޔާލުމުން ނިދޭގޮތް ވެއްޖެއެވެ. ދެން ހޭލެވުނީ ހެނދުނު ދައްތަ ގޮވާ އަޑަށެވެ. ދެން ހޭލެވުނީ ހެނދުނު ދައްތަ ގޮވާައަދަށެވެ.ތެދުވެގެން ގޮސް ދޮރުހުޅުވާލީމެވެ. ބަލީތަ” އެހެންނާ އެމީހުން ހޭލާއިރު އަހަރެން އުޅޭނީ ބަދިގޭގަޔެވެ.”ނޫން މިދަނީ” ދައްތަ ދިޔުމުން އަވަސް އަވަސް ކޮއްލައިގެން ގެއިން ނުކުމެ ބަދިގެޔައް ދާން ހިގައިގާާައިންތަނާ ރޭގެ ކަންތައްތައް ހަނދާން ވުމުން ހިތަށްއެރިއެވެ. ރޭގަ އިވުނު ރުއިމުގެ އަޑު އައި ކުޑަދޮރުކައިރި ބަލާލާނަމެވެ.\nގޭގެ ދެކުނު ފަރާތަށް ގޮސް އަހަރެން އުޅޭ ކޮޓަރީގެ ކުޑަދޮރު ކައިރިއަށް ހުއްޓި ބިންގަނޑަށް ބަލާލީމެވެ. އެއްވެސް އެއްޗެއް ނޫނީ މީހެއް އުޅުކަމުގެ ނިޝާނެއްވެސްނެތެވެ.\nމިގޮތަށް މިކަން ހިގާތާ މީތިންވަނަރެޔެވެ.އަހަރެން މިވާހަކަ އެއްވެސް މީހެއްކައިރިއަކު ނުދައްކަމެވެ.އަހަރެންގެ ފިރިމީހާވީ އޭނަގެ މަންމަ ގޮވަިގެން ބޭސްފަރުވާ އަކަށް މާލެގޮހެވެ.\nރޭގަނޑުގެ ކެއުމަށްފަހު ގޭ އެންމެން ޖޯލީގަ ވާހަކަ ދައްކަން ތިބެފަ ނިދަން ދާންވެގެން ތެދުވެފަ ދައްތަގެ ދޮށީ އަންހެދަރިފުޅު ގާތު އަހަރެން ބުނީމެވެ. “އާޤި ހިނގާބަލަ މިރޭ އަހަރެމެން ކޮތަރިއަށް ނިދަން” އޭނަވެސް ހުރީ ވަރަށްދާހިތުންނެވެ.ދައްތަމެން ކޮތަރި ތޮއްޖެހިފަ އޮންނާތީޔެވެ. އަހަރެން ގަސްތުކުރީ އެއަޑު އިވެނީ އަހަންނަށް އެކަނިތޯބަލާށެވެ.އަހަރުމެން ނިދަން އޮށޯތީ ދިހަގަޑި ބައި އެހާކަންހާއިރު އެވެ.އާޤި ވަރަން އަވަހައި ނިދައިފިއެވެ.އަހަރެން އޮތީ އެ އަޑުއިވޭނެ އިރެއްގެ އިންތިޒާރުގައެވެ. މިހެން އޮއްވާ އަހަނަށްވެސް ނިދިއްޖެއެވެ.\nAalif genesdhinun huttaaleetha? Reethi veenehen heevey.but plx continue aalf..\nnoon maadhamaa aalif nereynan\nFeshun v Reethi Hyvany v reethi vaanehen Mivaahaka v avas avaha Up kohdhechey v foohi vaane Maa lasvyma\nv.kiyaahithun hutta nimuny. . liyumuga kudakoh mistakes huri namavx fudheyvareh veye buneveyny. . 🙂\nޔޫނާ މިޥާހަކަ ނިމުނީތަ ނުނިމުންޏާ އަނެއްބައި ގެސްދީބަލަ ވަރަށް އަވަހަށް ވަރަށް ކިޔާލާހިތްވެއްޖެ\nމީ ބިރުވެރި ވާހަކައެއްތަ ނޫނީލޯބީގެ ވާހަކައެއްތަ ކުރީގަ ޅަކުއްޖާ މިވާހަކަ އިނީ ބިރުވެރި ކެޓަގަރީގަ މިހާރު މިއިނީ ލޯބީ ކެޓަގަރީގަ\nއެއީ ޕަބްލިޝް ކުރީީ ރު ކެޓަގަރީ ބަދަލު ނުކުރެވުނީ\nmihaaru mi site ga hunna vaahaka kiya hih nuvey ehvx vaahakeh ninman neygeyne\nyoona when are you going to release the second part of LHAKUJJA\nkihineh mi vaahaka download kuranee?\nnice.. but plx continue\nFeshun v furihama. Hyvany v rythi vaanehen\nmasha allah…… vaahakage feshun v reeti .\nOmg… The cover is so creepy ??? anyways reethi\nއެހެނިހެން ދީނީ ލޯބި April 6, 2019\nނަޖާ (ނުވަ ވަނަ ބައި)\nހަޤީޤީ ލޯބި September 10, 2015\nހިތާމަ މަޖާ ލޯބި November 21, 2016\nހިތާމަ އެހެނިހެން މަޖާ ލޯބި June 19, 2019\nއެހެނިހެން މަޖާ ލޯބި June 10, 2020


މަބުސްތާނު | ކާނާ | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް ކާނާ މަބުސްތާނު\nމަބުސްތާނަކީ އަނގަޔަށް ވަރަށް މީރު މޭވާ އެކެވެ. މިއީ ޞިއްޙީ އެތަކެއް ފައިދާތަކެއް އެކުލެވޭ މޭވާ އެކެވެ. ހަށިގަނޑުގެ ދިފާޢީ ނިޒާމްގެ މަސައްކަތްތައް ރަގަޅުކޮށް، ހަށިގަނޑުގެ އެކިއެކި ގުނަވަންތަކުގެ މަސައްކަތް ފުރިހަމަކުރުމަށް ބޭނުންވާ ތަފާތު މާއްދާތައް އެހެން މޭވާތައް ބޭނުންކުރުމުން ހަށިގަނޑަށް ލިބޭ ފަދައިން މަބުސްތާނު ކެއުމުން ވެސް ހަށިގަނޑަށް ލިބިގެން ދެއެވެ. މިއީ ބޮޑެތި މީހުން ބޭނުންކުރުން ކަމުދާ އެއްޗަކަށް ވިޔަސް ކުޑަކުދިން ބޭނުންކުރުން ރައްކާތެރި ނުވެދާނެ ކަމަށް ބައެއް ދިރާސާތައް ބުނެފައި ވެއެވެ.\nދިވެހި ނަން : މަބުސްތާނު\nއިގިރޭސި ނަން : Mangosteen\nޢިލްމީ ނަން : Garcinia Mangostana\n7 މިލިގްރާމް ސޯޑިއަމް 63 ކިލޯކެލަރީ ހަކަތަ\n48 މިލިގްރާމް ޕޮޓޭސިއަމް 15.6 ގްރާމް ކާބޯހައިޑްރޭޓް\nކޮންމެ 100 ގްރާމް ގައި މަޢުދަންތައް 0.50 ގްރާމް ޕްރޮޓީން\n5.49 މިލިގްރާމް ކެލްސިއަމް 0.4 ގްރާމް ފެޓް\n0.069މައިކްރޯ ގްރާމް ކޮޕަރ 5.1 ގްރާމް ފައިބަރު\n13.9 މިލިގްރާމް މެގްނީޒިއަމް 31 މައިކްރޯ ގްރާމް ފޮލިކް އެސިޑް\n0.10 މިލިގްރާމް މެންގަނީޒް 0.286 މިލިގްރާމް ނިއެސިން\n9.21 މިލިގްރާމް ފޮސްފަރަސް 0.032 މިލިގްރާމް ޕެންތޮނިކްއެސިޑް\n0.12 މިލިގްރާމް ޒިންކް 0.054 މިލިގްރާމް ރައިބޯފްލެވިން\nކޮންމެ 100 ގްރާމް ގައި ފައިޓޯނިއުޓްރިއެންޓްތައް 0.054 މިލިގްރާމް ތިއެމިން\n1 މައިކްރޯ ގްރާމް ކެރޮޓީން އަލްފާ 35 އައިޔޫ ވިޓަމިން އޭ\n16 މައިކްރޯ ގްރާމް ކެރޮޓީން ބީޓާ 7.2 މިލިގްރާމް ވިޓަމިން ސީ\n9 މައިކްރޯ ގްރާމް ކްރިޕްޓޯޒެންތިންބީ - ވިޓަމިން އީ\nމަބުސްތާނު އިން ލިބޭ ޞިއްޙީ ފައިދާތައް\n• މަބުސްތާނު ބޭނުންކޮށްގެން ކުރީގައި ފަރުވާކޮށްފައިވާ ބަލިތަކުގެ ތެރޭގައި، ރާއްޖެބަލި، ކެންސަރު، ބޭރަށްހިންގުން، ހަމުގެ ބައެއް މައްސަލަތައް، ކިހުނުވުން، ޙައިޟުވުމާއި ގުޅުންހުރި މައްސަލަތައް، ކެއްސުން ބަލި، އަދި ކުޑަކަމުދާ ނިޒާމްގައި ޖަރާސީމް އެޅުން ފަދަ ބަލިތައް ހިމެނެއެވެ.\n• އަންނަނިވި ކަންތައްތަކަށް މަބުސްތާނު ކެއުމުން އެހީތެރިކަން ލިބޭކަން ފާހަގަ ކުރެވިފައި ވެއެވެ. :-\n- އެންޓި – ފެޓީގް : ވަރުބަލިކަމާ ދެކޮޅަށް މަސައްކަތް ކުރެއެވެ. މާނައަކީ ހަށިގަނޑުގައި ބާރާއި ވަރުޖެހެއެވެ.\n- އެންޓި – އިންފްލެމޭޓަރީ : ދުޅަތަކާއި ދެކޮޅަށް މަސައްކަތް ކުރެއެވެ.\n- އެނަލްޖީސިކް : ތަދަށް ލުއިކަން ގެނެސްދީ، ފަސޭހައިން ތަދު ފިލައިދެއެވެ.\n- އެންޓި – އަލްސަރ : ހަށިގަނޑުގައި އުފެދޭ ފާރާއި(މައިދާ،ގޮހޮރު،އަނގަ) ދެކޮޅަށް މަސައްކަތްކުރެއެވެ.\n- އެންޓި – ޑިޕްރެސެންޓް : މާޔޫސްކަމަށް އެހީތެރިކަން ފޯރުކޮށްދެއެވެ.\n- އެންޒިއޯލިޓިކް : ހާސްވެ ކަންބޮޑުވުމާއި ހިތްހަމަނުޖެހުން ތަކުން ދުރުކޮށްދެއެވެ.\n- އެންޓި – އެލްޒެއިމާ : ހަދާން ނެތުމުން މިންޖުކޮށްދެއެވެ.\n- އެންޓި – ޓިއުމަރ : ކެންސަރާއި ދެކޮޅަށް މަސައްކަތް ކުރެއެވެ.\n- އިމިޔުނޯމޮޑިއުލޭޓަރ : ދިފާއީ ނިޒާމް ރަގަޅުކޮށް ހަރުދަނާ ކުރެއެވެ.\n- އެންޓި – އޭޖިންގ : އުމުރުން ދުވަސްވުން ލަސްކުރުވައެވެ.\n- އެންޓި – އޮކްސިޑެންޓް : ފްރީ ރެޑިކަލްގެ ސަބަބުން ހަށިގަނޑަށް ލިބޭ ގެއްލުން ކުޑަކޮށްދެއެވެ.\n- އެންޓި – ވައިރަލް : ވައިރަހުގެ ބަލިތަކާ ދެކޮޅަށް މަސައްކަތް ކުރެއެވެ.\n- އެންޓި – ބަޔޮޓިކް : ބެކްޓީރިޔާ އިން ޖެހޭ ަލިތަކާ ދެކޮޅަށް މަސައްކަތް ކުރެއެވެ.\n- އެންޓި – ފަންގަލް : ފަންގަހުގެ ަލިތަކާ ދެކޮޅަށް މަސައްކަތް ކުރެއެވެ.\n- އެންޓި – ސެބޮރިކް : ހަމުގެ މައްސަލަތަކަށް ލުއިކަން ހޯދައިދެއެވެ.\n- އެންޓި – ލިޕިޑިމިކް : ލޭގައި ސަރުބީގެ މިންވަރު ދަށްކުރެއެވެ.\n- އެންޓި – ސްކެލިރޮޓިކް : ލޭހޮޅިތައް ހަރުވުމުން ހިމާޔަތްކޮށްދެއެވެ.\n- ކާޑިއޯޕްރޮޓެކްޓިވް : ހިތުގެ މައްސަލަތަކާ ދުރުކޮށްދެއެވެ.\n- ހައިޕޯޓެންސިވް : ލޭގެ ޕްރެޝަރު ދަށްކޮށްދެއެވެ.\n- ހައިޕޯގްލައިސިމިކް : ލޭގެ ހަކުރުގެ މިންވަރު ދަށްކޮށްދެއެވެ.\n- އެންޓި – އޮބޭސިޓީ : ހަށިގަނޑުގެ ބަރުދަން ލުއިކޮށްދެއެވެ.\n- އެންޓި – އާތްރައިޓިކް : ރާއްޖެބައްޔާއި ހުޅުދުޅަވުން ފަދަ ކަންތަކުން ހިމާޔަތްކޮށްދެއެވެ.\n- އެންޓި – އޮސްޓިއޯޕްރޯސިސް : ކަށިފީވުމާއި ދެކޮޅަށް މަސައްކަތް ކުރެެއެވެ.\n- އެންޓި – ޕެރިއޮޑޮންޓިކް : ހިރުގަނޑުގެ ބަލިތަކުން ހިމާޔަތްކޮށްދެއެވެ.\n- އެންޓި – އެލާޖެނިކް : ހަށިގަނޑާ ނުގުޅޭ ރިއެކްޝަން ކުރިމަތިވުން ކުޑަކޮށްދެއެވެ.\n- އެންޓި – ކަލްކިޔުލިޓިކް : ގުރުދާގައި ހިލަ އުފެދުމުން ދުރުކޮށްދެއެވެ.\n- އެންޓި – ޕައިރެޓިކް : ހުން ތިރިކޮށްދެއެވެ.\n- އެންޓި – ޕާކިންސަން : ތުރުތުރުއަޅާ ބަލީގެ އުދަނގޫތައް ކުޑަކޮށްދެއެވެ.\n- އެންޓި – ޑައިރިއަލް : ބޭރަށްހިންގުން ފަސޭހައިން ރަގަޅުކޮށްދެއެވެ.\n- އެންޓި – ނިއުރަލްޖިކް : ނާރުގެ ސަބަބުން އުފެދޭ ތަދު ކުޑަކޮށްދެއެވެ.\n- އެންޓި – ވާޓައިގޯ : ބޯއެނބުރުން ކުޑަކޮށް ދެއެވެ.\n- އެންޓި – ގުލޫކޮމިކް : ލޮލުގެ އެތެރޭގެ ޕްރެޝަރު މައްޗަށް ދިއުމުން ދުރުކޮށްދެއެވެ.\n- އެންޓި – ކެޓަރެކެޓް : ލޮލުގައި ފުސްހެދުން ކުޑަކޮށް ދެއެވެ.\n• ފަހުގެ ދިރާސާތަކުން ދައްކާގޮތުގައި މަބުސްތާނުގައި ގުދުރަތީގޮތުން އުފެދޭ ޕޮލިފީނޯލް ކަމްޕައުންޑެއް ހުރެއެވެ. އެއީ "ޒެންތޯން"(Xanthones) އެވެ. ޒެންތޯން އިން ފަހަރުގައި ހިތުގެ ބަލިތަކުގެ ތެރޭގައި ހިމެނޭ، ހިތުގެ ބައިތަކަށް ލޭފޮނުވުމުން މަދުވުމުން ދިމާވާ ހިތުގެ ބަލިތައް، ލޭހޮޅިތަކުގެ ތެރޭގައި ސަރުބީ ޖަމާވެ ހަރުވުން، ލޭމައްޗަށްދިއުން، ލޭހޮޅީގެ ތެރޭގައި ގަނޑުލޭކޮޅެއް އަށަގަތުން ފަދަ ހިތުގެ ބަލިތަކަށް ލުއިކަމެއް ލިބިދާނެ ކަމަށް ބުނެވެއެވެ. އަދި ހަމަ މިގޮތަށް މަބުސްތާނު ގައި ލޭހޮޅިތަކަށް ހަމައަކަށް އަޅުވާލުމުގެ ބާރު އެކުލެވިފައި ވެއެވެ.\n• މަބުސްތާނުގައި ހިމެނޭ ޒެންތޯން އަކީ މިހާތަނަށް ހޯދިފައިވާ އެންމެ ބާރުގަދަ އެއް އެންޓި-އޮކްސިޑެންޓް އެވެ. މިއީ ފްރީ ރެޑިކަލް ތަކުން ހަށިގަނޑަށް ލިބޭ ގެއްލުމުން ހަށިގަނޑު ހިމާޔަތްކޮށްދޭ އައްޑަނަ އެކެވެ. މީގެ އިތުރުން ޒެންތޯން އަކީ ދިފާޢީ ނިޒާމާއި، ހަޖަމުކުރުމުގެ ނިޒާމާއި، މަސްތަކާއި ކަށިތަކުގެ ނިޒާމާއި، ސިކުނޑިއާއި، ހަމުގެ މަސައްކަތްތަކަށް އިތުރު ހިތްވަރާއި، އެހީތެރިކަން ފޯރުވައިދޭ މާއްދާ އެކެވެ. ޒެންތޯން މައިގަނޑު ގޮތެއްގައި ހުންނަނީ މަބުސްތާނުގެ ތޮށިގަނޑުގައި ކަން ފާހަގަކޮށްލަން ޖެހެއެވެ.


Resort takuge 75% alun hulhuvaifi\nދ. އަތޮޅުގައި ހިންގާ ކަނޑިންމަ މޯލްޑިވްސް ރިސޯޓް: ޓޫރިޒަމް އެނދުގެ ބޮޑު ބައެއް ވަނީ އޮޕަރޭޝަނަށް ނެރެފައި\nރާއްޖޭގައި ހިންގާ ރިސޯޓުތަކުގެ 75 ޕަސެންޓް މިހާތަނަށް އަލުން ހުޅުވިފައިވާ ކަމަށް ޓޫރިޒަމް މިނިސްޓްރީން ބުނެފި އެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުން ރާއްޖޭގެ ރިސޯޓް/ ހޮޓާތަކުގައި 159 ތަނުގައި 37،140 އެނދު ހިދުމަތް ދެވޭ ފެންވަރުގައި ހުރިއިރު މީގެތެރެއިން 150 ތަނެއްގެ 34،656 އެނދު ވަނީ އަލުން އޮޕަރޭޝަން ގެނެވިފަ އެވެ. މިއީ ރިސޯޓުތަކުގެ އެނދުގެ 75 ޕަސެންޓެވެ.\nއެ މިނިސްޓްރީން ބުނި ގޮތުގައި ރިސޯޓުތަކުގެ އިތުރުން ގެސްޓްހައުސްތަކުގެ 16 ޕަސެންޓު ވެސް ވަނީ އަލުން ހުޅުވާފަ އެވެ. ރާއްޖޭގައި ހިދުމަތް ދެވޭ ހާލަތުގައި 678 ގެސްޓްހައުސްއެއްގައި 11،059 އެނދު ހުއިރު، މީގެތެރެއިން 394 ގެސްޓްހައުސްއެއްގެ 7،198 އެނދު ވަނީ އަލުން އޮޕަރޭޝަނަށް ގެނެވިފަ އެވެ.\nމިހާތަނަށް 18 އަތޮޅެއްގެ 57 ރަށެއްގެ 394 ގެސްޓްހައުސް ވަނީ އަލުން ހުޅުވާފަ އެވެ. މީގެ އިތުރުން ސަފާރީ އުޅަނދު ފަހަރުގެ ހަ ޕަސެންޓް އަލުން އޮޕަރޭޓް ކުރާއިރު، ހޮޓާތަކުގެ ތިން ޕަސެންޓް ވަނީ ހިދުމަތް ދޭން ފަށާފަ އެވެ.\nރާއްޖޭން ކޮވިޑް-19 ގެ ބަލި ފެނިގެން މާޗް 27 ގައި ބޯޑަރު ބަންދު ކުރުމަށްފަހު ޖުލައި 15 ގައި އަލުން ހުޅުވިފަހުން ރާއްޖޭގައި މިހާތަނަށް ހިންގަމުން ދަނީ ޖުމްލަ 46،011 ޓޫރިސްޓު އެނދެވެ.\nޓޫރިޒަމް ޓޫރިސްޓް އެރައިވަލް މިނިސްޓްރީ އޮފް ޓޫރިޒަމް + ޑރ. އަބްދުﷲ މައުސޫމް ކޮވިޑް-19 ދިވެހި ރާއްޖެ އަލުން ހުޅުވާލުން ރިސޯޓް\nރިސޯޓު ކޮޓަރި ނުއަގުގައި، މައްސަލައެއް!


Iran massala hoonuve, America ge ithuru sifain Gulf ah | Mihaaru\nއެމެރިކާގެ އެއާކްރާފްޓް ކެރިއާ އެއް. އިތުރު 1000 ސިފައިން މެދު އިރުމައްޗަށް ފޮނުވަން ވަނީ ނިންމާފައި.\nއީރާން މައްސަލަ ހޫނުވެ އެމެރިކާގެ އިތުރު ސިފައިން ގަލްފަށް\n18 ޖޫން 2019 - 10:57 11 comments\nއެމެރިކާގެ ދިފާއީ ވަޒީރު ޕެޓްރިކް ޝަނާހަން ވިދާޅުވީ މެދު އިރުމައްޗަށް އިތުރު ސިފައިން ފޮނުވަނީ އީރާނުގެ ބާރުތަކުން އަދާވާތްތެރި އަމަލުތައް ހިންގާތީ ކަމަށެވެ.\nޓޭންކަރުތަކަށް ދިން ހަމަލާއަކީ އީރާނުގެ އަމަލެއްކަން ހާމަވާ ފޮޓޯތަކެއް ކަަމަށް ބުނެ އެމެރިކާގެ ކަނޑުގެ ސިފައިން ވަނީ އާ ފޮޓޯތަކެއް ވެސް އާއްމުކޮށްފަ އެވެ.\nއަނެއްކޮޅުން އީރާނުން ވަނީ ބޮޑެތި ބާރުތަކާ އެކު ސޮއިކޮށްފައިވާ މުއާހަދާއިން ހުއްދަކުރާ ވަރަށް ވުރެ އިތުރަށް ޔުރޭނިއަމް ފައްކާކުރަން މަސައްކަތް ފަށައިފަ އެވެ. އެ މުއާހަދާއަށް އަމަލު ކުރުން ހުއްޓައިލިކަން ވެސް އެގައުމުން ވަނީ އިއުލާނުކޮށްފަ އެވެ.\nއީރާނުން ބުނީ މުއާހަދާގައި ކަނޑައަޅާފައިވާ މިންވަރަށް ވުރެ ފައްކާކޮށްފައިވާ ޔުރޭނިއަމް އިތުރުވާނީ ޖޫން 27 ގައި ކަމަށެވެ.\nއެމެރިކާގެ ދިފާއީ ވަޒީރު ވިދާޅުވީ އީރާނުގެ ބާރުތަކާއި އެގައުމަށް މަދަދުކުރާ ގްރޫޕްްތަކުން މެދު އިރުމަތީގައި ތިބި އެމެރިކާ ސިފައިންނަށާއި އެމެރިކާގެ މަސްލަހަތުތަކަށް ނުރައްކާ ކުރަމުންދާ ކަމަށެވެ. ސިފައިން އިތުރު ކުރަން ޖެހުނީ އެހެންވެ ކަަމަށް އޭނާ ވިދާޅުވި އެވެ.\nމިފަހަރު އިތުރު 1000 ސިފައިން ފޮނުވަން ނިންމުމުގެ ކުރިން އެމެރިކާގެ ރައީސް ޑޮނަލްޑް ޖޭ ޓްރަމްޕް ވަނީ 1500 ސިފައިން މެދު އިރުމައްޗަށް ފޮނުވާނެކަން މިދިޔަ މޭމަހު އިއުލާނުކުރައްވައިފަ އެވެެ. އެ އަދަދާ އެކު އެމެރިކާއިން މެދު އިރުމަތީގައި ތިބޭ ސިފައިންގެ އަދަދު 2500 އަށް އަރާނެ އެވެ.


Vaguthee natheeja iulaan kuree Raees ashaai salaamathee baaruthakah kurin engumah fahu: Shareef | Mihaaru\nއިލެކްޝަންސް ކޮމިޝަންގެ މެމްބަރު ކަމުގެ ލިޔުން ރައީސް ޔާމީން، ޝަރީފްއާ ހަވާލުކޮށްދެއްވަނީ.---ފޮޓޯ: ރައީސް އޮފީސް\nވަގުތީ ނަތީޖާ އިއުލާން ކުރީ ރައީސަށާއި ސަލާމަތީ ބާރުތަކަށް ކުރިން އެންގުމަށް ފަހު: ޝަރީފު\n22 އޮކްޓޯބަރ 2018 - 14:14 48 comments\nރިޔާސީ އިންތިޚާބުގެ ވަގުތީ ނަތީޖާ އިއުލާން ކުރަން ފެށުމުގެ ކުރިން، އިންތިޚާބުގައި ވާދަކުރެއްވި ޕީޕީއެމްގެ ކެންޑިޑޭޓު، ރައީސް އަބްދުﷲ ޔާމީނާއި ޗީފް އޮފް ޑިފެންސް ފޯސް މޭޖަ ޖެނެރަލް އަހްމަދު ޝިޔާމާއި އޭރު އެކްޓިން ޕޮލިސް ކޮމިޝަނަރު އަބްދުﷲ ނަވާޒަށް ގުޅުއްވައި ނަތީޖާ ދެންނެވި ކަމަށް އިލެކްޝަންސް ކޮމިޝަން (އީސީ)ގެ ރައީސް އަހްމަދު ޝަރީފް މިއަދު ވިދާޅުވެއްޖެ އެވެ.\nއެ ކޮމިޝަނުން މިއަދު ބޭއްވި ނޫސްވެރިންގެ ބައްދަލުވުމެއްގައި ޝަރީފް ވިދާޅުވީ ރިޔާސީ އިންތިޚާބު އޮޅުވާލި ކަމަށް އެ ކޮމިޝަނަށް ކުރާ ތުހުމަތުތަކުގެ ތެރޭގައި، "ފަޓާސްބަރިއެއްހެން" ވަގުތީ ނަތީޖާ އިއުލާން ކުރި ކަމަށް އެއް ބަޔަކު ބުނަމުންދާ ކަމަށެވެ. އެއީ، ވަކި މަގްސަދެއް އޮވެގެން ކުރި ކަމެއް ކަމަށް ތުހުމަތު ކުރި ނަމަވެސް އެކަމުގެ ވެސް ހަގީގަތް ސާފުކޮށްދެއްވަން ޝަރީފް މިއަދު ވަނީ ވަގުތީ ނަތީޖާ ލިބުމާ އެކު އޭނާ އަމަލުކުރެއްވި ގޮތް ވިދާޅުވެ ދެއްވައިފަ އެވެ.\nރިޔާސީ އިންތިޚާބުގައި ވަކި ކެންޑިޑޭޓަކަށް ފަހިވާ އެއްވެސް ކަމެއް ނުކުރައްވާ ކަމަށް ތަކުރާރުކޮށް ފާހަގަކުރެއްވި ނޫސްވެރިންގެ ބައްދަލުވުމުގައި ޝަރީފް ވިދާޅުވީ ނަތީޖާ ލިބިވަޑައިގަތުމާ އެކު ރައީސް ޔާމީނާއި ސަލާމަތީބާރުތަކުގެ އިސްވެރިންގެ އިތުރުން އިދިކޮޅު ކެންޑިޑޭޓު އިބްރާހިމް މުހައްމަދު ސޯލިހް (އިބޫ) އަށް ވެސް ގުޅުއްވި ކަމަށެވެ. އޭނާގެ ފޯނު ކޯލަށް ޖަވާބު ނުދެއްވީ އިބޫ އެކަންޏެވެ. އެއީ، އިންތިޚާބުގެ ކާމިޔާބީގެ އުފާފާޅު ކުރެއްވުމުގައި އުޅުއްވުމުން ކަމަށް ވުން އެކަށީގެންވާ ކަމަށް ޝަރީފް ވިދާޅުވި އެވެ.\nއިލެކްޝަންސް ކޮމިޝަންގެ މެމްބަރުން މިއަދު ނޫސްވެރިންނާ ވާހަކަ ދައްކަވަނީ: އިންތިޚާބުގައި އެއްވެސް މަކަރެއް، އޮޅުވާލުމެއް ނެތް ކަން މިހާރު ސާފުވާނެ ކަމަށް ވިދާޅުވި. --ފޮޓޯ: ނިޝާން އަލީ/މިހާރު\nރައީސް ޔާމީން ބޮޑު ތަފާތަކުން ބަލިކޮށް، އިންތިޚާބު ކާމިޔާބު ކުރެއްވީ އިބޫ އެވެ.\nއެމަނިކުފާނު އިންތިޚާބު ކާމިޔާބު ކުރެއްވީ 134،705 ވޯޓުންނެވެ. އެއީ 58.4 ޕަސެންޓެވެ. ރައީސް ޔާމީނަށް ލިބިވަޑައިގަތީ 96،052 ވޯޓެވެ. އެއީ، 41.6 ޕަސެންޓެވެ. މިއީ، ރާއްޖޭގައި މިހާތަނަށް ބޭއްވި ރިޔާސީ އިންތިޚާބެއްގައި އެންމެ ފަރަގުބޮޑު ނަތީޖާ އެވެ.\nޝިޔާމާއި ނަވާޒްގެ ޖަވާބަކީ، ޝަރީފް ވިދާޅުވި ގޮތުގައި، ރައްޔިތުންގެ ނިންމުން، ގާނޫނާ އެއްގޮތަށް އާއްމު ކުރެއްވުމެވެ.\n"ރައީސް ޔާމީނަށް ގުޅާފައި ވެސް އަޅުގަނޑު ދެންނެވިން މިއޮތީއޭ ނަތީޖާ، ވިދާޅުވީ ގާނޫނީ އިމުގެ ތެރެއިން ކުރިއަށް ގެންދަވާށޭ،" ރައީސް ޔާމީނުގެ ޒަމާންވީ އެކުވެރިޔާ، ޝަރީފް ވިދާޅުވި އެވެ.\nވަގުތީ ނަތީޖާ އިއުލާން ކުރެއްވުމުގެ ކުރިން ޝަރީފް، ރައީސް ޔާމީނާއި ސަލާމަތީބާރުތަކަށް ގުޅުއްވި ނަމަވެސް އެއީ ގާނޫނީ ގޮތުން އޭނާ ކުރައްވަން ޖެހިވަޑައިގަންނަވާ ކަމެއް ނޫނެވެ. ވަގުތީ ނަތީޖާ އިއުލާންކުރަން ފެށުމުގެ ކުރިން އެއްވެސް މީހެއްގެ ނުވަތަ މުއައްސަސާއެއްގެ ހުއްދަ ހޯދަން ޖެހޭ ކަމަކަށް އެއްވެސް ގާނޫނެއްގައި ކަނޑައަޅައިފައެއް ނުވެ އެވެ.\nރިޔާސީ އިންތިޚާބުގެ ނަތީޖާ ރައީސް ޔާމީން، ފުރަތަމަ ގަބޫލުކުރައްވައި އިބޫ އަށް މަރުހަބާ ވެސް ވިދާޅުވި އެވެ. އެކަމަކު، ކޮމިޝަންގެ މެމްބަރުން ރިޝްވަތު ނެގި ކަމަށް ކުރި ތުހުމަތާ އެކު އިންތިޚާބުގައި މަކަރު ހަދައި އޮޅުވާލާފައިވާ ކަމަށް ކަނޑައަޅައި އިންތިޚާބު ބާތިލްކޮށްދޭން ސުޕްރީމް ކޯޓަށް ހުށަހެޅުއްވި އެވެ. އިންތިޚާބު އޮޅުވާލީ ދެލި ފޮހެވޭ ގަލަންތަކަކާއި ލިޔެވޭ އަނގޮޓިތަކަކާއި ފާހަގަ ބަދަލުވާ ވޯޓު ކަރުދާސްތަކުން ކަމަށް ރައީސް ޔާމީންގެ ވަކީލުން ތުހުމަތު ކުރި އެވެ. އެކަމަކު ސުޕްރީމް ކޯޓުން ނިންމީ، އެ ކަންކަމާ ގުޅިގެން އިންތިޚާބު ބާތިލްކުރާނެ ތަނެއް ނެތް ކަމަށެވެ.\nރައީސް ޔާމީން ބަލިކޮށް އިބޫ އިންތިހާބު ކާމިޔާބުކުރައްވާފައި ވަނީ އެއްވެސް ހާލެއްގައި އިލެކްޝަންސް ކޮމިޝަނުން އެ ފަރާތަށް ފޭވާއެއްކޮށްގެން، ކާމިޔާބުކޮށްދޭން ކޮމިޝަނުން ވަކި ކަންކަން ރާވައި، ބައްޓަންކޮށްގެން ނޫން ކަން މިހާރު ސާފުވާނެ ކަމަށް ވެސް ޝަރީފް ވިދާޅުވި އެވެ.\nއިތުރު ލިޔުންތައް ރައީސް އިބްރާހިމް މުހައްމަދު ސޯލިހް އީސީގެ ރައީސް އަހުމަދު ޝަރީފް ކުރީގެ މޭޖަ ޖެނެރަލް އަހުމަދު ޝިޔާމް ރައީސް އަބްދުﷲ ޔާމީން ކުރީގެ އެކްޓިން ކޮމިޝަނަރު އޮފް ޕޮލިސް ނަވާޒް


MIRA ge digital payment partner akah ''DhiraaguPay'' hamajahsaifi - One Online\nމީރާގެ ޑިޖިޓަލް ޕޭމަންޓް ޕާޓްނަރަކަށް ''ދިރާގު ޕޭ'' ހަމަޖެއްސުމުގެ ގޮތުން ދިރާގާއި މީރާއާ ދެމެދު އެއްބަސްވުމުގައި ސޮއިކުރުމަށް ބޭއްވި ރަސްމިއްޔާތުގެ ތެރެއިން --- ފޮޓޯ: ދިރާގު\nމީރާގެ ޑިޖިޓަލް ޕޭމަންޓް ޕާޓްނަރަކަށް "ދިރާގު ޕޭ" ހަމަޖައްސައިފި\nމޯލްޑިވްސް އިންލޭންޑް ރެވިނިއު އޮތޯރިޓީ (މީރާ)ގެ ޑިޖިޓަލް ޕޭމަންޓް ޕާޓްނަރަކަށް ''ދިރާގު ޕޭ'' ހަމަޖައްސައިފި އެވެ.\nމީރާގެ ޑިޖިޓަލް ޕޭމަންޓް ޕާޓްނަރަކަށް ''ދިރާގު ޕޭ'' ހަމަޖެއްސުމުގެ ގޮތުން ދިރާގާއި މީރާއާ ދެމެދު މިއަދު ވަނީ އެއްބަސްވުމެއްގައި ސޮއިކޮށްފައެވެ.\nމީރާގެ އޮފީހުގައި މިއަދު ކުރިއަށްދިޔަ ރަސްމިއްޔާތެއްގައި މީރާގެ ފަރާތުން މި އެއްބަސްވުމުގައި ސޮއިކުރެއްވީ ޑެޕިއުޓީ ކޮމިޝަނާ ޖެނެރަލް އޮފް ޓެކްއޭޝަން އަސްމާ ޝަފީއު އެވެ. އަދި މި އެއްބަސްވުމުގައި ދިރާގުގެ ފަރާތުން ސޮއިކުރެއްވީ ދިރާގުގެ ޗީފް ފައިނޭންޝަލް އޮފިސަރު ރޮބިން ވޯލް އެވެ.\nމި އެއްބަސްވުމާއެކު ދިރާގު ޕޭ މެދުވެރިކޮށް ކަސްޓަމަރުންނަށް ފަސޭހަކަމާއެކު މީރާއަށް ފައިސާ ދެއްކޭނެކަން ދިރާގުން ފާހަގަކުރެއެވެ. އަދި މި އެއްބަސްވުމަކީ "ކޭޝްލެސް އިކޮނޮމީ" އެއް ބިނާކުރުމަށް ކުރަމުން އަންނަ މަސައްކަތަށް އެކުންފުންޏަށް ދެވޭ އެއްބާރުލުމެއް ކަމަށް ދިރާގުން ބުނެއެވެ.\nދިރާގުން ބުނީ ދިރާގު ޕޭ މެދުވެރިކޮށް މީރާއަށް ވަގުތުން ފައިސާ ދެއްކުމުގެ ހިދުމަތް ލިބޭނެ ކަމަށެވެ. މީގެ އިތުރުން އާންމު ފަރުދުންނާއި ކުންފުނިތަކުގެ އުޅަނދުތަކުގެ އަހަރީ ފީ، ޖޫރިނަމާ އަދި ޒަކާތްވެސް ދިރާގު ޕޭ މެދުވެރިކޮށް ދެއްކޭނެ ކަމަށް ދިރާގުން ބުނެއެވެ.\nމިހާރުވެސް މުޅި ރާއްޖޭގެ 300 އަށްވުރެ ގިނަ ވިޔަފާރަވެރިން، ރެސްޓޯރަންޓު، ފިހާރަ، ސެލޫން، ހޮސްޕިޓަލް އަދި ކްލިނިކްތަކުން ދިރާގު ޕޭގެ ހިދުމަތް ގަބޫލުކުރާ ކަމަށް ދިރާގުން ބުނެއެވެ. އަދި ދިރާގު ކަސްޓަމަރުންގެ އިތުރުން އެހެން ނެޓްވޯކްގެ ކަސްޓަމަރުންނަށްވެސް ދިރާގު ޕޭ މެދުވެރިކޮށް ބިލް ދެއްކުމާއި، ފައިސާ ޓްރާންސްފާ ކުރުމުގެ ހިދުމަތްތައް ލިބޭނެ ކަމަށް ދިރާގުން މައުލޫމާތުދެއެވެ.\nގުޅޭ ޓެގު ދިރާގު މޯލްޑިވްސް އިންލެންޑް ރެވެނިއު އޮތޯރިޓީ (މީރާ)\nއަންނަ އަހަރަށް އެމް 7އިން ނެރުނީ ދިވެހި ވަންތަ ކަލަންޑަރެއް\nއުރީދޫގެ ސުޕަނެޓް ހިދުމަތް ހޯރަފުއްޓަށް\nއިފުރު އެއާޕޯޓާއި ރިސޯޓް 65 މިލިއަން ޑޮލަރަށް ވިއްކާލަނީ


Suvaaleh: Kulhudhuffuttah annah jeheytha?\nކުޅުދުއްފުށީގެ އެންމެ ގިނައިން ފޮޓޯނަގާ އެއް ލޮކޭޝަން. ފޮޓޯ: ސޯޝަލް މީޑިއާ\nކުޅުދުއްފުއްޓަކީ އެންމެ ފަސޭހައިން ދަތުރުހަދައިގެން އާދެވެން އޮތް ރަށެވެ. މާލެއިން ފުރައިގެން ކަނޑުމަގުން 450 ރުފިޔާއަށް އާދެވެން އެބަ އޮތެވެ. ހަވީރު ބޯޓަށް އަރާގޮތަށް، ކަމަރާގެ ފުރާޅުމައްޗަށް އަރައި، އިރުއޮއްސޭ މަންޒަރު ބަލާލުމަށްފަހު، ފައިބައި ނަމާދުކޮށްގެން ކައިއަވަދިވެގެން އެވީ ނިދާށެވެ. ފަތިހު ހޭލާއިރު އޮންނާނީ، ކުޅުދުއްފުށީ ބަނދަރުގައެވެ. މިއީ ކަނޑުމަގުން އަންނަން އޮތް އެއް އިހްތިޔާރެވެ. ލާންޗުފެރީގައިނަމަ، މިއަށްވުރެވެސް އަވަހަށް ކަނޑުމަގުން އާދެވެން އެބަ އޮތެވެ. ދެން އޮތީ ހަނިމާދޫ މަގުން އައުމެވެ. ނަމަވެސް އެންމެ ފަސޭހަގޮތަކީ ކުޅުދުއްފުށީ އެއާޕޯޓަށް ސީދާ އައުމެވެ. މިހާރު ކޮންމެދުވަހަކު ފުލައިޓު އެބައޮވެއެވެ. މީގެ އިތުރުން ހއ އަތޮޅާއި ހދ. އަދި ށ އަތޮޅުގެ ރަށްރަށުން ފެރީގައި ކުޅުދުއްފުއްޓަށް އެބަ އާދެވެއެވެ. ދަތުރުފަތުރުގެ ނެޓްވޯކުން މިހާ ރަނގަޅަށް ކަނެކްޓުވެފައި އޮތް އެހެން ރަށެއް ވަރަށް މަދުވާނެއެވެ.\nއަހަރެން ކުރާ ސުވާލަކީ މިއެވެ. ކުޅުދުއްފުއްޓަށް ކޮންމެހެން އަންނަންޖެހޭ ހެއްޔެވެ؟ އަހަރެން ހިތުން ތަނަކަށް މީހަކު ދަތުރު ހަދައިގެން ދާނީ ކޮންމެވެސް ބޭނުމަކުއެވެ. ކުޅުދުއްފުއްޓަށްވެސް މީހުން އަންނާނީ ކޮންމެވެސް ބޭނުމެއް އޮވެގެންނެވެ. ވީމާ މީހުން އަންނަންޖެހޭފަދަ ރަށަކަށް ބަދަލުކޮށްގެން ނޫނީ ކުޅުދުއްފުއްޓަކަށްވެސް މީހުން އަންނާނެކަމަކަށް ގަބޫލެއް ނުކުރެވެއެވެ.\nވީމާ ދެން އޮތީ ކުޅުދުއްފުއްޓަކީ މީހުން އަންނަހިތްވާކަހަލަ ކަންކަން ހުރި ރަށަކަށް ހެދުމެވެ. އެގޮތުން ކުރެވިދާނެ ކަންކަމާއިމެދު ރަށުކައުންސިލުން ފުންކޮށް ވިސްނައި މަޝްވަރާކުރަންވެއްޖެ އެވެ.\nކުޅުދުއްފުއްޓަކީ ތަފާތު ހަރަކާތްތައް އަބަދުވެސް އޮންނަ ވަރަށް 'ހެޕަނިންގް ރަށެއް'ގެ ގޮތުގައި ދެއްކުމަށް، ތަފާތު ކުޅިވަރު މުބާރާތްތަކާއި، ސޯޝަލް އިވެންޓްތައް މުޅި އަހަރުތެރެއަށް ބަހާލައިގެން ރާވައި އިންތިޒާމުކުރެވިދާނެއެވެ. ދާދި ފަހުން ނިމިގެން އެދިޔަ ޑަބްލިޔުއެސްއޭ ބީޗް ގޭމްސް ފެސްޓިވަލަކީ، ފެށުމެއް ކަމަށް ބަލަމާ ހިނގާށެވެ. އެ ގޭމްސް އާއެކު ރަށް އިތުރަށް އެނގިގެން ހިނގައްޖެއެވެ. ކުޅިވަރު މުބާރާތްތަކުގެ އިތުރަށް އަހަރީ ޝޯތަކާ ތަފާތު ފެސްޓިވަލްތައް ބޭއްވިދާނެ އެވެ.\nމި ގޮތުން ބާއްވާ ފެސްޓިވަލްތަކާއި ގިނަ މީހުން ބައިވެރިވާ ކުޅިވަރު ހަރަކާތްތަކުގެ ބައެއް ޖެހިގެން އޮތް ނޮޅިވަރަމާއި، ކުމުންދުއާއި ނޭކުރެންދޫގެ އިތުރަށް ކުރިންބަށްވެސް ފަތުރާލެވިދާނެ އެވެ. އޭރުން އަދި މާ ފައްކާވާނެއެވެ. މި ދެއްކިވާހަކަ ދޭހަކުރުމަށް ފަސޭހައަކަށް މިސާލެއް ބުނެލާނަމެވެ. ދުވުމާއި ފެތުމާއި ބައިސްކަލް ރޭހާއި މެންގްރޫވް ހައިކިންގް ހިމެނޭގޮތަށް ބޮޑު އިވެންޓެއް ކޮންމެ އަހަރަކު މުޅި ރާއްޖެއަށް ހުޅުވައިލައިގެން ކުޅުދުއްފުއްޓާއި ކައިރި ރަށްރަށް ހިމަނައިގެން ބާއްވަންފަށައިފިނަމަ، އިސާހިތަކު މީހުންގެ ޝައުގުވެރިކަން އިތުރުވާނެ އެވެ.\nގިނަ މީހުން އެޓްރެކްޓްވާ އިވެންޓްތައް ގަވާއިދުން ބާއްވަން ފަށާއިރަށް އޭގެތެރެއަށް ވިޔަފާރި ވަންނާނެއެވެ. އޭރުން އެއޮތީ ދެމެހެއްޓެނިވިގޮތެއްގައި ކުރިއަށް ގެންދެވޭނެ ގޮތެއް ފެނިފަ އެވެ. ކުރުކޮށް ބުނާނަމަ، މިދައްކާ ވާހަކައިގެ މައިގަނޑު ޕޮއިންޓަކީ، ރަށަށް މީހުން ގެނުވަން ބޭނުންނަމަ، ރަށް ޝައުގުވެރި ތަނަކަށް ހަދާށޭއެވެ.\nރަށުގެ ވެށި މުހިންމުތަ؟\nރަށަށް މީހުންގެ ޝައުގުވެރިކަން އިތުރުކުރުމަށް އެހެން ރަށްރަށާއި ތަފާތުކަމެއް ގެނައުމަށް ބޭނުންކުރެވޭނެ އެންމެ މުހިންމު ވަސީލަތަކީ ރަށުގެ ތިމާވެއްޓެވެ. ގުދަރަތީ ރީތިކަމެވެ. މީހުންނަށް އެރީތިކަން ދައްކާގޮތެވެ. މުސްތަގުބަލުގައި ދިވެހީން އެއްރަށުން އަނެއް ރަށަށް ދަތުރުކުރާ މިންވަރު އިތުރުވާނެއެވެ. މިހާރުވެސް ދަނީ އިތުރުވަނުންނެވެ. މި ގޮތަށް ދަތުރުކުރާއިރު ރަށެއް ޚިޔާރުކުރުމުގައި އެތަނެއްގެ ރީތިކަމާއި އާދަޔާއިޚިލާފުކަން ވަރަށް މުހިންމު ދައުރެއް ކުޅޭނެއެވެ.\nމިހާރުވެސް ރަށަކަށް ދަތުރެއް ދާއިރު، ރަށުގެ ގުދުރަތީ ރީތިކަމަށް ދިވެހިން ބަލައެވެ. ކެލައަށް މީހުންދަނީ އެރަށުގެ ގޮނޑުދޮށް ރީތިވީމަ އެވެ. ތޮއްޑުއަށް ދަނީ އެރަށުގެ ގޮޑުދޮށް ރީތިވުމާއި ދަނޑުތައް ބަލާލުމުގެ އިތުރުން "ވާވޮ މަގު"ގައި ސަޅި ސެލްފީއެއް ނަގާށެވެ! ހުޅުދުއްފާރުގެ ރީތިކަމަކީ މަގުގެ އަރިމަތީ ހައްދާފައިވާ ރީތި ރުއްތަކެވެ. ވީމާ، ކުޅުދުއްފުއްޓަށް އޮތީ ރަށުގެ ގުދުރަތީ ރީތިކަން ހަލާކުނުކޮށް ބާއްވައިގެން ރީތި އާބަން ސެންޓަރެއްގެ ގޮތުގައި ތަރައްގީކުރުމެވެ.\nތަފާތުގެނުވޭނެ ވެއްޓެއް އެބަ އޮތްތަ؟\nކުޅުދުއްފުށީ، ފާހަގަކޮށްފައި އެވަނީ ހިތްގައިމު ގޮތަކަށް ތަރައްގީކުރެވިދާނެ ސަރަހައްދުތަކެއް--\nމަތީގައިވާ ފޮޓޯގަނޑުގައި އެވަނީ، ކުޅުދުއްފުށީގެ ޚާއްސަ ސަރަހައްދުތަކުގެ ތެރެއިން މީހުންގެ ޝައުގުވެރިކަން ދަމައިގަންނާނެ ފަދަ ގޮތަކަށް ތަރައްގީކުރެވިދާނެ ތިން ސަރަހައްދެކެވެ.\nފުރަތަމަ ސަރަހައްދަކީ، ކުޅީގެ "ސަލާމަތުން" މިހާރު އޮތް ބައެވެ. މިތަނުގައި މީހުން ޝައުގުވެރިވާނެ އެތައްކަމެއް ރާވައި އިންތިޒާމުކުރެވިދާނެއެވެ.\nދެވަނަ ސަރަހައްދަކީ، އަފީފުއްދީން ސްކޫލް ދެކުނުން އޮތް ފެންގަނޑާއި އެދިމާ އަތިރިމައްޗެވެ. މިއީވެސް ވަރަށް ހިތްގައިމު ގޮތަކަށް ތަރައްގީކުރެވިދާނެ ސަރަހައްދެކެވެ.\nތިންވަނަ ސަރަހައްދަކީ އިންޖީނުގޭގެ ދެކުނުން މިހާރު ބޮނބިފާކޮށް ހަޑިކޮށްފައިވާ ފެންގަނޑާއި އެދިމާ ހުޅަގުން އޮތް މައިޒާނެވެ. ދެވަނަ ސަރަހައްދާއި ތިންވަނަ ސަރަހައްދު އެއީ އެއް ސަރަހައްދެއްގެ ގޮތުގައިވެސް ތަރައްގީކުރެވިދާނެއެވެ.\nވަރަށް ޝައުޤުވެރިވާނެ ގޮތަކަށް ތަރައްގީކުރެވިދާނެ ހަތަރުވަނަ ސަރަހައްދަކީ، އެއާޕޯޓާ ދިމާ އަތިރިމައްޗެވެ.\nބޯހިޔާވަހިކަމަށް މިކަންކަމުން ހުރަސް އެޅޭނެ ކަމަށް ހީވުމަކީ ކުށްހީއެކެވެ. ސަބަބަކީ ބޯހިޔާވަހިކަމަށް މި ސަރަހައްދުތަކަކީ އެއްގޮތަކަށްވެސް ކަމުދާ ސަރަހައްދުތަކެއް ނޫނެވެ. ސަބަބުތައް ތަފުސީލުކޮށް ނުބުންޏަސް، ލޮކޭޝަނާއި ބިމާއި މެދު ރަނގަޅަށް ވިސްނާލީމާ އެކަން އެނގޭނެއެވެ. ބޯހިޔާވަހިކަމަށް އޮތީ މި ސަރަހައްދުތައް ނޫން ރަށުގައި ދެން ބާކީއޮތް ކޮންމެ ބިމެކެވެ.


Nabee Beykalunge Vaahaka: Nuh Alaihihsalaam (Part 9) | Dhiislam\nޑރ. މޫސާ އަންވަރު ހަސަން އޯގަސްޓް 17, 2020\nޤައުމުގެ މީހުންގެ ތެރެއިން ކާފިރުވީ ބޮޑުން އެނޫޙުގެފާނާ މުޚާޠަބުކޮށް ބުނޫއެވެ.\n﴿ مَا نَرَاكَ إِلَّا بَشَرًا مِّثْلَنَا وَمَا نَرَاكَ اتَّبَعَكَ إِلَّا الَّذِينَ هُمْ أَرَاذِلُنَا بَادِيَ الرَّأْيِ وَمَا نَرَىٰ لَكُمْ عَلَيْنَا مِن فَضْلٍ بَلْ نَظُنُّكُمْ كَاذِبِينَ﴾\nފަހެ، އެކަލޭގެފާނުގެ قوم ގެމީހުންކުރެ، كافر ވި ބޮޑުން ބުނެފޫއެވެ. ތިމަންމެންކަހަލަ آدم ގެދަރިޔަކު ކަމުގައި މެނުވީ ތިމަންމެން، ކަލޭގެފާނު ނުދެކެމުއެވެ. އަދި ކަލޭގެފާނަށް تبع ވި މީހުންނަކީ، ތިމަންމެންގެ ތެރެއިން އެންމެ ދެރަ ނިކަމެތިން ކަމުގައި މެނުވީ ތިމަންމެން ނުދެކެމުއެވެ. (އެއުރެން تبع ވީ) މަތިމަތިން ފެންނަ ފެނުމަށެވެ. އަދި ތިމަންމެންގެ މައްޗަށް އެއްވެސް މޮޅުކަމެއް ތިޔަބައިމީހުންނަށް ލިބިގެންވާ ކަމަކަށް ތިމަންމެން ނުދެކެމުއެވެ. އަދި ކިއެއްތަ! ތިމަންމެން ހީކުރަނީ، ތިޔަބައިމީހުންނަކީ ދޮގުހަދާ ބަޔަކުކަމުގައެވެ."\nއެމީހުން އެންމެ ބޮޑު ޢަޖާއިބަކަށްވީ އިންސާނަކު ރަސޫލަކަށްވުމުންނެވެ. އެކަލޭގެފާނަށް ތަބަޢަވަމުންދާ މީހުންނަކީ ނިކަމެތި ބަލިކަށި މީހުން ކަމުގައި ތުހުމަތު ކުރިއެވެ. އެމީސްމީހުންނަކީ މޮޔަވެފައިވާ ނިކަމެތިންކަމުގައި ބުންޏެވެ. އެމީހުން ބުނެފައިވާ ﴿ بَادِيَ الرَّأْيِ﴾ (އެއުރެން تبع ވީ) މަތިމަތިން ފެންނަ ފެނުމަށެވެ." މާނައަކީ އެ މީހުން ނޫޙުގެފާނުގެ ދީނަށް ގޮވާލެއްވުމުން އެދީނުގެ ޙަޤީޤަތަކީ ކޮބައިކަންވެސް ނުބަލައި، ހަމަ ގޮވާލެއްވުމުން އީމާންވީއެވެ. އަދި ބުނަމުން ދިޔައެވެ. ތި ދަޢުވަތަކީ އަވާ މެންދުރެކެވެ.\nކާފިރުވި މީހުން އީމާންވި މީހުންނާ މުޚާޠަބުކޮށް ބުނަމުންދިޔައީ ތިމަންމެންގެ މައްޗަށް އެއްވެސް މޮޅުކަމެއް ތިޔަބައިމީހުންނަށް ލިބިގެންވާ ކަމަކަށް ތިމަންމެން ނުދެކެމުއެވެ. ތިމަންމެން ހީކުރަނީ، ތިޔަބައިމީހުންނަކީ ދޮގުހަދާ ބަޔަކުކަމުގައެވެ. މިވާހަކައިގެ ޖަވާބުގައި ނޫޙުގެފާނު ވިދާޅުވިއެވެ. ﴿ قَالَ يَا قَوْمِ أَرَأَيْتُمْ إِن كُنتُ عَلَىٰ بَيِّنَةٍ مِّن رَّبِّي وَآتَانِي رَحْمَةً مِّنْ عِندِهِ فَعُمِّيَتْ عَلَيْكُمْ أَنُلْزِمُكُمُوهَا وَأَنتُمْ لَهَا كَارِهُونَ﴾ އެކަލޭގެފާނު ވިދާޅުވިއެވެ. އޭ އަހުރެންގެ قوم ގެމީހުންނޭވެ! ތިޔަބައިމީހުން ނިކަން ބުނެބަލާށެވެ! އަހުރެންގެ ވެރިރަސްކަލާނގެ حضرة ން އައި ފާޅުވެގެންވާ ތެދުމަގެއްގައި އަހުރެންވީނަމަ، އަދި އެކަލާނގެ حضرة ން އަހުރެންނަށް رحمة އެއް ދެއްވައިފިނަމަ، ދެން އެކަންތައް ތިޔަބައިމީހުންނަށް ވަންހަނާކުރެއްވިހިނދު، ތިޔަބައިމީހުން އެކަމަށް ނުރުހުންވެ ތިއްބައި، އަހުރެމެންނަށް ތިޔަބައިމީހުންގެ މައްޗަށް އެކަން لازم ކުރެވިދާނެ ހެއްޔެވެ؟"\nނޫޙުގެފާނު ވިދާޅުވިއެވެ. މިކަމުގައި ތިމަންކަލޭގެފާނުގެ އެއްވެސް ޙީލަތެއް މަކަރެއް ނުވެއެވެ. އަދި މިދަޢުވަތު އިއްވުމަކަށް ތިޔަބައިމީހުންގެ ފަރާތުން އެއްވެސް އަގަކަކަށް އަދި ދަރުމައަކަށް ވެސް އެދިވަޑައެއް ނުގަންނަވަމެވެ. ތިމަންކަލޭގެފާނު ދުނިޔެއާއި އާޚިރަތުގައި ވެސް ޘަވާބާއި ދަރުމައަށް އެދެނީ މާތް الله ގެ ޙަޟުރަތުންނެވެ. އެކަލާނގެ ދެއްވާ ދެއްވުންތަކަކީ ތާއަބަދަށް ދެމިގެންދާނެ ތަކެއްޗެވެ. ﴿وَيَا قَوْمِ لَا أَسْأَلُكُمْ عَلَيْهِ مَالًا إِنْ أَجْرِيَ إِلَّا عَلَى اللَّـهِ وَمَا أَنَا بِطَارِدِ الَّذِينَ آمَنُوا إِنَّهُم مُّلَاقُو رَبِّهِمْ وَلَـٰكِنِّي أَرَاكُمْ قَوْمًا تَجْهَلُونَ﴾ އޭ އަހުރެންގެ قوم ގެމީހުންނޭވެ! އެކަމުގެ މައްޗަށް އެއްވެސް މުދަލެއް ތިޔަބައިމީހުންގެ ކިބަޔަކުން ނޭދެމެވެ. ތިމަންކަލޭގެފާނުގެ އުޖޫރަ، اللَّه ގެ حضرة ން ނޫނީ ނުވެއެވެ. އަދި إيمان ވެއްޖެ މީސްތަކުން ފަހައި ބޭރުކުރާ މީހަކު ކަމުގައި ތިމަންކަލޭގެފާނު ނުވަމެވެ. ހަމަކަށަވަރުން، އެއުރެންނީ، އެއުރެންގެ ވެރިރަސްކަލާނގެއާ ބައްދަލުވާނޭ ބަޔެކެވެ. އެހެނެއްކަމަކު، ތިޔަބައިމީހުންނީ، جاهل ބަޔަކު ކަމުގައި ތިމަންކަލޭގެފާނު ދެކެވަޑައިގަންނަވަމެވެ."\nއަދިވެސް ޤައުމުގެ މީހުންނާއި މުޚާޠަބު ކުރައްވައި ވިދާޅުވިއެވެ. ﴿ وَلَا أَقُولُ لَكُمْ عِندِي خَزَائِنُ اللَّـهِ وَلَا أَعْلَمُ الْغَيْبَ وَلَا أَقُولُ إِنِّي مَلَكٌ ﴾ އަދި اللَّه ގެ خزانة ތައް ތިމަންކަލޭގެފާނުގެ އަރިހުގައި ވެއެކޭ ތިޔަބައިމީހުންނަކަށް ވިދާޅެއް ނުވަމެވެ. އަދި ތިމަންކަލޭގެފާނަކަށް غيب އެއްވެސް އެނގިވަޑައެއް ނުގަނެތެވެ. އަދި ތިމަންކަލޭގެފާނީ، ملائكة އެކޭވެސް ވިދާޅެއް ނުވަމެވެ." ތިމަންކަލޭގެފާނަކީ މާތް الله ގެ އަޅެކެވެ. އަދި އެކަލާނގެ ފޮނުއްވި ރަސޫލަކީމެވެ. މާތް الله ގެ ޢިލްމުފުޅުން އެކަލާނގެ ދެއްވި ޢިލްމެއް ނޫނީ ތިމަންކަލޭގެފާނުގެ ކިބަޔަކު ނުވެއެވެ. އަދި މާތް الله އިރާދަފުޅުގެ މައްޗަކަށް ތިމަންކަލޭގެފާނުގެ ބާރެއް ނުވެއެވެ. އަދި މާތް الله ގެ އިރާދަކުރެއްވުމާ ޚިލާފަށް ތިމަންކަލޭގެފާނުގެ ނަފުސަށް ފައިދާއެއް އަދި ގެއްލުމެއް ދެއްވުމުގެ ކުޅަދާނަކަމެއްވެސް ލިބިވަޑައިގެންފައެއް ނުވެއެވެ. ﴿وَلَا أَقُولُ لِلَّذِينَ تَزْدَرِي أَعْيُنُكُمْ ﴾ އަދި ތިޔަބައިމީހުންގެ ލޯތަކުން، ނިކަމެތިކޮށްހިތާ މީހުންނާމެދު ވެސް މެއެވެ." މާނައަކީ ނޫޙުގެފާނަށް ތަބަޢަވީ މީހުންނެވެ.﴿لَن يُؤْتِيَهُمُ اللَّـهُ خَيْرًا اللَّـهُ أَعْلَمُ بِمَا فِي أَنفُسِهِمْ إِنِّي إِذًا لَّمِنَ الظَّالِمِينَ﴾ އެއުރެންނަށް، އެއްވެސް ހެވެއް اللَّه ނުދެއްވާނެކަމަކަށްވެސް ތިމަންކަލޭގެފާނު ވިދާޅެއް ނުވަމެވެ. އެއުރެންގެ ހިތްތަކުގައިވާ ކަންތައް، އެންމެމޮޅަށް ދެނެވޮޑިގެންވަނީ، اللَّه އެވެ. (އެފަދަ އެއްޗެއް ތިމަންކަލޭގެފާނު ވިދާޅުވިނަމަ) އެހިނދު ތިމަންކަލޭގެފާނު ވާހުށީ، އަނިޔާވެރިންގެ ތެރެއިންކަން ކަށަވަރެވެ."\nޤިޔާމަތް ދުވަހުގައި އެމީހުންނަށް އެއްވެސް ހެވެއްނެތްކަމަށް ތިމަންކަލޭގެފާނު ހެއްކެތްނުވަމެވެ. އެމީހުންގެ ކަންތައް މޮޅަށް ދެނެވޮޑިގެންވަނީ މާތް الله އެވެ. އެމީހުން ނަފުސުތަކުގައިވަނީ ހެޔޮކަން ކަމުގައިވާނަމަ ހެޔޮޖަޒާ ދެއްވާނެއެވެ. ނުބައިކަން ކަމުގައިވާނަ ނުބައިޖަޒާ ދެއްވާނެއެވެ.\nއަދި އެ ޤައުމުގެ މީހުން އެކަލޭގެފާނާއި މުޚާޠަބުކޮށް ދެންނެވިއެވެ. ﴿ قَالُوا أَنُؤْمِنُ لَكَ وَاتَّبَعَكَ الْأَرْذَلُونَ﴾ އެއުރެން ދެންނެވޫއެވެ. ކަލޭގެފާނަށް تبع ވެގެންތިބީ، ދެރަ ނިކަމެތިން ކަމުގައިވާއިރު، ތިމަންމެން ކަލޭގެފާނަށް إيمان ވާނެތޯއެވެ؟ ﴿قَالَ وَمَا عِلْمِي بِمَا كَانُوا يَعْمَلُونَ﴾ އެކަލޭގެފާނު ވިދާޅުވިއެވެ. އެއުރެން ކޮށްއުޅުނު عمل އާމެދު ތިމަންކަލޭގެފާނަށް އެނގިގެންވަނީ ކޮންއެއްޗެއް ހެއްޔެވެ؟ ﴿ إِنْ حِسَابُهُمْ إِلَّا عَلَىٰ رَبِّي لَوْ تَشْعُرُونَ﴾ ތިމަންކަލޭގެފާނުގެ ވެރިރަސްކަލާނގެއަށް މެނުވީ، އެއުރެންގެ حساب ބެއްލެވުމެއް ނުވެއެވެ. ތިޔަބައިމީހުންނަށް (އެކަން) އެނގޭނަމައެވެ. ﴿وَمَا أَنَا بِطَارِدِ الْمُؤْمِنِينَ﴾ އަދި إيمان ވެގެންތިބި މީހުން ފަހައި ދުރަށްލާމީހަކު ކަމުގައި ތިމަންކަލޭގެފާނު ނުވަމެވެ. ﴿ إِنْ أَنَا إِلَّا نَذِيرٌ مُّبِينٌ﴾ بيان ވެގެންހުރި إنذار ކުރައްވާ ބޭކަލަކު ކަމުގައި މެނުވީ ތިމަންކަލޭގެފާނު ނުވަމެވެ."\nނޫޙޫގެފާނާއި އެކަލޭގެފާނުގެ ޤައުމުގެ މީހުންގެ މެދުގައި ޖަދަލުކުރުންތައް ދިގުދެމިގެން ދިޔައެވެ. އެއީ އަންނަނިވި އާޔަތުގައި މާތް الله ވަޙީ ކުރައްވައިފައިވާ ފަދައިންނެވެ. ﴿ فَلَبِثَ فِيهِمْ أَلْفَ سَنَةٍ إِلَّا خَمْسِينَ عَامًا فَأَخَذَهُمُ الطُّوفَانُ وَهُمْ ظَالِمُونَ﴾ ފަހެ، އެކަލޭގެފާނު، ފަންސާސް އަހަރު ފިޔަވައި، އެއްހާސް އަހަރު (އެބަހީ: ނުވަސަތޭކަ ފަންސާސް އަހަރު دين އަށް ގޮވައިލެއްވުމަށް) އެއުރެންގެ ތެރޭގައި ހުންނެވިއެވެ. ފަހެ، އެއުރެން އަނިޔާވެރިންކަމުގައިވާ حال، طوفان (ގެ عذاب) އައިސް އެއުރެންނަށް ޖެހުނެވެ."\nދީނަށް ގޮވާލެއްވުންމަތީ ނުވަސަތޭކަ ފަންސާސް އަހަރު ހުންނެވިއިރުވެސް އެ ޤައުމުގެ މީހުން އެކަލޭގެފާނު ދަޢްވަތަށް ދިނީ ބީރު ކަންފަތެކެވެ. އެކަލޭގޭފާނު ޤައުމުގެ މީހުންނާއި މުޚާޠަބު ކުރައްވައި ވިދާޅުވެފައިވެއެވެ. ތިޔަބައިމީހުން މަގުފުރެއްދެވުމަށް اللَّه އިރާދަކުރައްވާ ކަމުގައިވީނަމަ، ތިޔަބައި މީހުންނަށް نصيحة ދެއްވަން ތިމަންކަލޭގެފާނު އެދިވަޑައިގަތަސް، ތިމަންކަލޭގެފާނުގެ نصيحة އަކުން ތިޔަބައިމީހުންނަކަށް މަންފާއެއް ނުކުރާނެތެވެ. އެކަލާނގެއީ، ތިޔަބައިމީހުންގެ ވެރިރަސްކަލާނގެ އެވެ. އަދި ތިޔަބައިމީހުން رجوع ކުރައްވާހުށީ، އެކަލާނގެ حضرة އަށެވެ. ޖީލެއްގެ މީހުން ނެތިދިޔުމުން ދެންނަ ޖީލުގެ މީހުން އީމާންވާނެކަމަށް ނޫޙުގެފާނު އުންމީދު ކުރައްވައެވެ. ނަމަވެސް އެމީހުން އެއްޖީލުގެ މީހުން އަނެއް ޖީލުގެ މީހުންނަށް ވަޞިއްޔަތް ކުރަމުންދިޔާއީ އެކަލޭގެފާނުގެ ބަސް ޤަބޫލު ނުކުރުމަށެވެ. އިދިކޮޅު ހެދުމަށެވެ. ހަނގުރާމަ ކުރުމަށެވެ. ބަފައިން ދަރިންނަށް ކުރާ އެންމެ ފަހުގެ ވަޞިއްޔަތަކީ ނޫޙުގެފާނަށް އީމާން ނުވުމަށް ކުރާ ވަޞިއްޔަތެވެ. ދުނިޔޭގައި ހުންނެވިހައި ދުވަހަކު އެކަލޭގެފާނަށް އީމާންނުވާށޭ ބުނެ ކުރާ ވަޞިއްޔަތެވެ. އެމީހުންގެ ޠަބީޢަތުގައި އިންމާންކަމުގެ ޒައްރެއްގެ މިންވަރު ވެސް އެކުލެވިފައެއް ނެތެވެ. ޙައްޤަށް ތަބަޢަވުމުގެ ސިފަ އެއްގޮތަކަށް ވެސްނެތޭ ދެންނެވިދާނެއެވެ. އެހެން ކަމުން ނޫޙުގެފާނު ވިދާޅުވިއެވެ. ﴿وَلَا يَلِدُوا إِلَّا فَاجِرًا كَفَّارًا﴾ އަދި އެއުރެން فَاجِرُ، كُفُرُ ވެރިކަން ބޮޑު ދަރިޔަކުމެނުވީ ނުވެސް ވިހާނެތެވެ."\nނޫޙުގެފާނުގެ ޤައުމުގެ މީހުން އެކަލޭގެފާނާ މުޚާޠަބުކޮށް ދެންނެވިއެވެ. ﴿قَالُوا يَا نُوحُ قَدْ جَادَلْتَنَا فَأَكْثَرْتَ جِدَالَنَا فَأْتِنَا بِمَا تَعِدُنَا إِن كُنتَ مِنَ الصَّادِقِينَ﴾ އެއުރެން ދެންނެވޫއެވެ. އޭ نوح ގެފާނެވެ! ހަމަކަށަވަރުން، ކަލޭގެފާނު ތިމަންމެންނާ ޖަދަލުކުރައްވައިފީމުއެވެ. އަދި ތިމަންމެންނާ ޖަދަލުކުރެއްވުން ގިނަކުރައްވައިފީމުއެވެ. ފަހެ، ކަލޭގެފާނުވަނީ، ތެދުވެރިންގެ ތެރެއިން ކަމުގައިވާނަމަ، ތިމަންމެންނަށް ތިޔަ وعد ކުރައްވާ ކަންތައް ތިމަންމެންނާ ހަމަޔަށް ގެންނަވައި ބައްލަވާށެވެ! ﴿قَالَ إِنَّمَا يَأْتِيكُم بِهِ اللَّـهُ إِن شَاءَ وَمَا أَنتُم بِمُعْجِزِينَ﴾ އެކަލޭގެފާނު ވިދާޅުވިއެވެ. އެކަލާނގެ އިރާދަކުރައްވައިފިނަމަ، އެކަންތައްތައް ތިޔަބައިމީހުންނާ ހަމަޔަށް ގެންނަވާހުށިކަން ކަށަވަރީ، اللَّه އެވެ. އަދި ތިޔަބައިމީހުންނަކީ، އެކަލާނގެ ނުކުޅައްދައި، ރެކިގެންދާނޭ ބަޔަކު ކަމުގައި ނުވެތެވެ." (ނުނިމޭ)\nޑރ. މޫސާ އަންވަރު ހަސަން3ދުވަސް ކުރިން\nޢަލީ ރިޟްވާން - އދ.މާމިގިލި5ދުވަސް ކުރިން


Mahaajarraafugai4mas fahun masakkaiy kuraanee mulhin ves dhivehin: Azim | Mihaaru\nއެމްޓީސީސީގެ މަހާޖައްރާފް. - ފޮޓޯ: އެމްޓީސީސީ\nމަހާޖައްރާފުގައި ހަތަރު މަސް ފަހުން މަސައްކަތް ކުރާނީ މުޅިން ވެސް ދިވެހިން\n10 ޖޫން 2020 - 19:38 23 comments\nރާއްޖޭގެ އެންމެ ބޮޑު ކޮންނަ ބޯޓު، މަހާޖައްރާފުގައި މަސައްކަތް ކުރާ ބިދޭސީންގެ މުވައްޒަފުންގެ ބަދަލުގައި ކުރިއަށް އޮތް ހަތަރު މަސް ދުވަހުގެ ތެރޭގައި މުޅިން ވެސް ދިވެހި މުވައްޒަފުންނަށް ބަދަލު ކުރާނެ ކަމަށް އެމްޓީސީސީގެ މެނޭޖިން ޑިރެކްޓަރު އާދަމް އާޒިމް މިއަދު ވިދާޅުވެއްޖެ އެވެ.\nނޭޝަނަލް ފެޑަރޭޝަން އޮފް މޯލްޑިވިއަން އެމްޕްލޯޔާސް (އެންއެފްއެމްއީ) އިން ބޭއްވި ވެބިނާގައި އާޒިމް ވިދާޅުވީ، ކޮންމެ ކުންފުންޏެއްގެ ވެސް ހިންގުން ވަރުގަދަ ކުރުމަށް ދިވެހި މުވައްޒަފުން ގިނަ ކުރަންޖެހޭ ކަމަށެވެ. އެގޮތުން، އެމްޓީސީސީގެ އެންމެ ހަރަދު ބޮޑު މަހާޖައްރާފުގައި މަސައްކަތް ކުރަން މުޅިން ވެސް ދިވެހި މުވައްޒަފުން ނެގުމުން އަހަރެއްގެ މައްޗަށް 7.5 ނުވަތަ 8 މިލިއަން ރުފިޔާ ސަލާމަތްވާނެ ކަމަށް އޭނާ ވިދާޅުވި އެވެ.\nމަހާޖައްރާފުގައި މިހާރު މަސައްކަތް ކުރަނީ ފަސް ބިދޭސީންނެވެ.\nއާޒިމް ވިދާޅުވި ގޮތުގައި، އެމްޓީސީސީ އަކީ ސަރުކާރު ހިއްސާވާ ކުންފުންޏަކަށް ވާއިރު، އެފަދަ ކުންފުންޏަކަށް ލިބޭ ކޮންމެ ފައިދާއަކީ ވެސް ދިވެހިންނަށް ލިބޭ ފައިދާއަކަށް ހަދަން ޖެހޭ އެވެ. އެހެންކަމުން ބޮޑު ހޭދައެއްކޮށް، ބޭރު މުވައްޒަފުން ގެނައުމުގެ ބަދަލުގައި އެކަށީގެންވާ އަގެއް ދީގެން ދިވެހި މުވައްޒަފުން ހޯދަން ޖެހޭ ކަމަށް ވެސް އޭނާ ވިދާޅުވި އެވެ.\n"އަޅުގަނޑު އަބަދުވެސް ދައްކާ ވާހަކައަކީ ދިވެހިންނަށް ވީމާ ވަކި ކޮން ކަމެއްހޭ ނުކުރެވެންވީ؟ އެހެންވެ މަހާޖައްރާފަށް ބޭނުންވާ ޓެކްނިކަލް މީހުން ހޯދަން އަޅުގަނޑުމެން ކުރި މަސައްކަތުން މި ވަނީ ރާއްޖޭން އެ ފެންވަރުގެ މީހުން ލިބޭނެ ކަމުގެ ޔަގީންކަން ލިބިފައި،" މީގެ ކުރިން ވެސް ދައުލަތުގެ އެހެން ބައެއް ކުންފުނިތަކުގެ މެނޭޖިން ޑިރެކްޓަރުކަން ކުރައްވާފައިވާ އާޒިމް ވިދާޅުވި އެވެ.\nއެމްޓީސީސީގެ ބައެއް މުއައްޒަފުންނާ އެކުންފުނީގެ އެމްޑީ އާޒިމް (މ) ބައްދަލު ކުރައްވަނީ-- ފޮޓޯ: މިހާރު\nމަހާޖައްރާފުގެ އިތުރުން، އިމާރާތް ކުރުމުގެ ދާއިރާގައި ވެސް އެމްޓީސީސީ އަށް ދިވެހިން ގިނަ ކުރުމަށް އާޒިމް ވަނީ ނިންމަވައިފަ އެވެ. ނަމަވެސް އެ ދާއިރާ އަށް ދިވެހި މުވައްޒަފުން ހޯދަން އެންމެ ރަނގަޅު ގޮތަކީ އޭނާ ވިދާޅުވި ގޮތުގައި، ތަމްރީންކޮށް މަޑުމަޑުން މީހުން ވެއްދުމެވެ.\nއޭނާ ވިދާޅުވީ، އެމްޓީސީސީން މަހެއްގެ މައްޗަށް މުވައްޒަފުންނަށް 200 މިލިއަން ރުފިޔާ ހަރަދު ކުރާ ކަމަށެވެ. މީގެ ތެރެއިން 50 ޕަސެންޓު ހޭދަ ކުރަނީ ބިދޭސީންނަށް ކަން ފާހަގަކުރައްވަމުން، އޭނާ ވިދާޅުވީ ކުންފުންޏަށް ލިބޭ ކޮންމެ ފައިދާއަކީ ދިވެހިންނަށް ލިބޭ ފައިދާއަކަށް ހެދުމަށް ދިވެހި މުވައްޒަފުން ހޯދަންޖެހޭ ކަމަށެވެ. އެގޮތުން މިހާތަނަށް އެކި ރަށްރަށުން ދިވެހި މުވައްޒަފުން ހޯދަން ގިނަ މަސައްކަތްތައް އެމްޓީސީސީން ކޮށްފައިވާ ކަމަށް ވިދާޅުވި އެވެ.\n"އެމްޓީސީސީގައި ހުރި އާލާތްތައް ބޭނުންކޮށްގެން މަސައްކަތް ނުކުރެވޭ ވަރު ދިވެއްސެއް މިއަދު އެމްޓީސީސީއަކު ނެތް. އެހެން ކަމަށް ވާ ނަމަ އަޅުގަނޑުމެން އެބަޖެހޭ ކޮންސްޓްރަކްޝަން ދާއިރާގައި ވެސް ދިވެހިން ގިނަ ކުރަން،" އާޒިމް ވިދާޅުވި އެވެ.\nއާޒިމްގެ މި ވާހަކަތަކަށް އެންއެފްއެމްއީ އަދި މޯލްޑިވްސް ނޭޝަނަލް އެސޯސިއޭޝަން އޮފް ކޮންސްޓްރަކްޝަން އިންޑަސްޓްރީ (މަސީ)ގެ ރައީސް މުހައްމަދު އަލި ޖަނާހު ވެސް ތާއީދު ކުރެއްވި އެވެ. ކުންފުނިތަކުގައި ދިވެހިން ގިނަ ކުރުމަށް ކުރެވިދާނެ ކަންތައްތަކާ ގުޅޭގޮތުން އޭނާ ލަފާދެއްވި އެވެ.\nޖަނާ ވިދާޅުވީ ގޮތުގައި ދިވެހިން ކޮންސްޓްރަކްޝަން ދާއިރާ އަށް ނެރުމަށް ތަމްރީން ކުރަން ޖެހޭނީ ސްކޫލް ދައުރުން ފެށިގެންނެވެ. ޒުވާނުން ތަމްރީން ކުރުމަށް، ރިޓަޔާ ކޮށްފައި ތިބޭ ހުނަރުވެރި މަސައްކަތްތެރިންގެ އެހީ ހޯދުމަށް ވެސް އޭނާ ލަފާ ދެއްވި އެވެ.\nއިތުރު ލިޔުންތައް ކޮންސްޓްރަކްޝަން ދާއިރާ އެމްޓީސީސީ އާދަމް އާޒިމް، އެމްޑީ/އެމްޓީސީސީ


ރުގްޔާ ކުރުމުގެ ނަމުގައި ގޭގައި ބަންދުކޮށް ތަޅައި އަނިޔާގެ ޝިކާރައަކަށް ވެފައިވާ މަންމަ އާއި ތިން ދަރިންނަށް ރައްކާތެރިކަން ފޯރުކޮށްދެމުން އަންނަ ކަމަށް ޖެންޑާ މިނިސްޓްރީން މިއަދު...\nމެދު ރާއްޖެތެރޭގެ ރަށެއްގައި މަންމަ އާއި ތިން ދަރިންނަށް ތިން މަސްވަންދެން ކުރި އަނިޔާގެ މި ރިޕޯޓުގައި ހިމަނާފައި ވަނީ އަސްލު ނަންތަކެއް ނޫނެވެ. މި ހާދިސާ ހިނގި ރަށާއި މީހުންގެ...\nޔުނާންގެ ދެމަފިރިން ޝަރީއަތް ނިމެންދެން ބަންދަށް\nކުޑަ ކުއްޖަކަށް ޖިންސީ ގޯނާކުރިމައްސަލައިގައި ފިލްމީ ތަރި މުހައްމަދު ޔުނާން އާއި އޭނާގެ އަންހެނުން ޝަރީއަތް ނިމެންދެން ބަންދުގައި ބެހެއްޓުމަށް ކްރިމިނަލް ކޯޓުން އަމުރުކޮށްފި އެވެ.\n14 އަހަރުގެ ކުއްޖަކު ގްރޫމްކުރި މީހަކު ހައްޔަރުކޮށްފި\nއުމުރުން 14 އަހަރުގެ އަންހެން ކުއްޖަކު ގްރޫމްކުރި ކަމަށް ތުހުމަތުކުރެވޭ މީހަކު ހައްޔަރުކޮށްފި އެވެ.\nޔުނާންގެ ދެމަފިރިން ހައްޔަރުކޮށްފި\nކުޑަކުއްޖަކާ ބެހުމުގެ ތުހުމަތުގައި ފިލްމީ ތަރި މުހައްމަދު ޔުނާންގެ ދެމަފިރިން ހައްޔަރުކޮށްފި އެވެ.\nޔުނާންގެ ދެމަފިރިންނަށް ކުޑަކުއްޖަކާ ބެހުމުގެ ތުހުމަތު\nފިލްމީ ތަރި މުހައްމަދު ޔުނާން އާއި އޭނާގެ އަންހެނުން ރިހުލާ ކުޑަ ފިރިހެން ކުއްޖަކާ ގަދަކަމުން ބަދުއަހުލާގީ އަމަލު ހިންގި ކަމަށް ބުނެ ހުށަހެޅި މައްސަލައަކާ ގުޅިގެން އެ ދެ މީހުންގެ މައްސަލަ ފުލުހުން ތަހުގީގުކުރަން ފަށައިފި އެވެ.\nފުލުހުން ޖިންސީގޯނާގެ ތުހުމަތުކުރެވޭ މީހަކު ހޯދަނީ\nކުޑަކުއްޖަކަށް ޖިންސީ ގޯނާކުރި މައްސަލައެއްގައި ތުހުމަތު ކުރެވޭ މީހަކު ފުލުހަށް ހާޒިރުވާން އަންގައި ނަން އާންމުކޮށްފި އެވެ.\nތިން ކުއްޖަކަށް ޖިިންސީ ގޯނާކުރި ކަމަށް ތުހުމަތު ކުރެވޭ މީހަކު ހައްޔަރުކޮށްފި އެވެ.\nއުމުރުން ނުވަ އަހަރުގެ އަންހެން ކުއްޖަކަށް ޖިންސީ ގޯނާކުރި ކަމުގެ ތުހުމަތުގައި މީހަކު ހައްޔަރުކޮށްފި އެވެ.\nAugust 08, 2020 9\nޖިންސީ ގޯނާގެ ތުހުމަތު ކުރެވޭ މީހާގެ ފޮޓޯ އާންމުކޮށްފި\nއިތުބާރު ކުރެވޭ މަގާމެއްގައި ހުރެ، ކުޑަކުއްޖަކަށް ޖިންސީ ގޯނާކުރި ކަމުގެ ތުހުމަތު ކުރެވިގެން، ޝަރީއަތް ނިމެންދެން ގދ. ތިނަދޫން ބަންދުކުރި މީހާގެ މައުލޫމާތު ފުލުހުން މިއަދު އާންމުކޮށްފި އެވެ.\nAugust 05, 2020 11\nކުއްޖަކާ ބެހުމުގެ ތުހުމަތުވާ މީހާ ހައްޔަރުކޮށްފި\nކުޑަ ފިރިހެން ކުއްޖަކަށް ޖިންސީ ގޯނާކުރި މައްސަލައިގައި ތުހުމަތު ކުރެވޭ މީހާ ހައްޔަރުކޮށްފި އެވެ.\nފިރިހެން ކުއްޖަކަށް ޖިންސީ ގޯނާކުރި މައްސަލައެއް ބަލަނީ\nދެކުނުގެ ރަށެއްގައި ކުޑަ ފިރިހެން ކުއްޖަކަށް ފިރިހެނަކު ޖިންސީ ގޯނާކުރި މައްސަލައެއް ފުލުހުން ބަލަން ފަށައިފި އެވެ.\nކުޑަކުއްޖަކަށް ޖިންސީ ގޯނާކުރި ކަމުގެ ތުހުމަތުގައި ހައްޔަރު ކުރި މީހެއްގެ މައްސަލަ ބަލައި ނިމެންދެން ބަންދުގައި ބަހައްޓަން ކްރިމިނަލް ކޯޓުން އަމުރުކޮށްފި އެވެ.\nމާލޭގައި އުމުރުން 17 އަހަރުގެ އަންހެން ކުއްޖަކަށް ބިރު ދައްކައި އަނިޔާކުރި މައްސަލައެއް ފުލުހުން ބަލަން ފަށައިފި އެވެ.\nކުޑަކުދިންނަށް ޖިންސީ ގޯނާކުރުމާއި އަންހެނުންނަށް އަނިޔާކުރުމުގެ ސީރިއަސް މައްސަލަތެކެވެ. އިންސާފު ނުލިބި އަނިޔާ ތަހައްމަލުކުރަމުންދާ އެތައް ބައެކެވެ. ރޭޕްކުރުމާ ދެކޮޅު އަޑުތައް ގަދަވަމުންދާއިރު، އާއްމުންގެ ކަންބޮޑުވުމަކަށް ވަނީ، އެފަދަ މައްސަލަތަކުގައި ކަމާބެހޭ ފަރާތްތަކުގެ ޒިންމާ އަދާނުކުރުމެވެ. ތުހުމަތުކުރެވޭ މީހުން،...\nޖިންސީ ގޯނާގެ މައްސަލަ ފުލުހުން ބަލަން ފަށައިފި\nކޯޓުން ބޭރުގައި ޝަރުއީ އުސޫލުތަކާ ހިލާފަށް ކުޑަކުއްޖަކާ "ކައިވެނިކޮށް" އެ ކުއްޖާ ރޭޕްކުރި މައްސަލައިގައި މިދިޔަ ހުކުރު ދުވަހު މީހަކު ހައްޔަރުކޮށްފި އެވެ.\nJuly 03, 2020 4


Putin ah salaam rahdhu kohdhehvaathi: Trump\nޕޫޓިންއަށް އަޅުގަނޑުގެ ސަލާމް ރައްދު ކޮށްދެއްވާތި: ޓްރަމްޕް\nޑޮނަލްޑް ޓްރަމްޕް: އެމެރިކާގެ ކުރީގެ ރައިސްގެ ހައިސިއްޔަތުން ރަޝިއާގެ ރައީސް ޕޫޓިންއާ ބައްދަލުކުރެއްވި\nއެމެރިކާގެ ރައީސް ޖޯ ބައިޑަން މަގާމާ ހަވާލުވެ ވަޑައިގެން ގައުމުން ބޭރަށް ކުރައްވާ ފުރަތަމަ ދަތުރުގައި މިހާރު އުޅުއްވަނި އިނިގިރޭސިވިލާތުގަ އެވެ. އެއީ ޖޫން 11-13 އަށް އިނގިރޭސިވިލާތުގައި އޮންނަ ޖީ7 ގައުމުތަކުގެ ވެރިންގެ ބައްދަލުވުމުގައި ބައިވެރިވެ ވަޑައިގަތުމަށެވެ.\nޖޯ ބައިޑަން މިމަހު 16 ގައި، ސްވިޒަލޭޑްންގެ ޖެނީވާއަށް ވަޑައިގެން ރަޝިއާގެ ރައީސް ލަޑިމިއާ ޕޫޓިންއާ ބައްދަލުކުރައް ގޮތަށް އޮތީ ހަމަޖެހިފަ އެވެ. މިބައްދަލުކުރެއްވުމުގެ އެންމެ ބޮޑު ބޭނުމަނީ އެމެރިކާއާ ރަޝިއާއާ ދެމެދުގައި ފިކުރީ ގޮތުން ހުރި ތަފާތުތައް ނައްތާލުމެވެ. ދުނިޔޭގެ މަޝްރަހުގައި ދެގައުމުގެ ޝައުރުވެރިކަން ކަފިވެފައި ވާތީ އެއްގަލަށް އެރެން ހުރި ކަންތައްތަކާ ބެހޭ ބޮތުން މަޝްވަރާކުރެއްވުމެވެ.\nއެމެރިކާގެ ރައީސެއް ކަމަކު ޕޫޓިންއާ ބައްދަލުކުރެއްވުމަކީ ޖޯ ބައިޑަންއަށް ވެސް ފަސޭހަފުޅު ކަމަށް ނުވާނެކަން އެންމެ ބޮޑަށް އެނގިވަޑައިގަންނަވާނީ އެމެރިކާގައި ކުރިން ރައިސްކަން ކުރައްވައި ޕޫޓިންއާ ބައްދަލުކުރެއްވި ބޭފުޅުންނަށެވެ؛ ޑޮނަލްޑް ޓްރަމްޕަށާއި ބާރަކް އޮބާމާއަށެވެ.\nޑޮލަޑް ޓްރަމްޕް ދެކެވަޑައިގަންނަވާ ގޮތުގައި ޕޫޓިންއާ ބައްްދަލުކުރައްވަން ބައިޑަންއަށް ލިބިވަޑައިގަންނަވާ ފުރުސަތު ވަރަށް ރަނގަޅަށް ބޭނުންހިއްޕަވަން ވާނެ އެވެ. ޓްރަމްޕްގެ މިކަންބޮޑުވާއެކު ސަމާލުވެ ވަޑައިގަތުމަށް ބައިޑަންއަށް ވަނީ ދަންނަވާފަ އެވެ.\nޕޫޓިންއާ ބައްދަލުކުރެއްވުމުގައި ލޯފުޅު ވަރަށް ރަނގަޅަށް ހުޅުއްވައިގެން އިންނެވުމަށް ޓްރަމްޕް ވަނީ ބައިޑަންއަށް ނަސޭހަތްތެރިވެ ވަޑައިގެންފަ އެވެ. ޓްރަމްޕް ވިދާޅުވީ ތާއްޔާޖެހި ވައިގެންފާނެ ކަމަށް ސަމާލުވެ ވަޑައިގެންނެވުމަށާއި އެމަނިކުފާނުގެ ހެޔޮއެދުމާއި ސަލާމް ޕޫޓިއަށް ދެންނެވުމަށެވެ.\nބައިޑަންގެ ލިސްޓްގައި މަޝްވަރާކުރެއްވުމަށް ހުރި މައުލޫތަކުގެ ތެރޭގައި ހަތިޔާރު ކޮންޓްރޯލްކުރުމާއި ނޯޑްސްޓްރީމް2ޕައިޕްލައިނާއި އަދި ޔުކްރޭންގެ މައްސަލަތައް ހިމެނެ އެވެ. މިބައްދަލުވުމާ ބެހޭ ގޮތުން ރަޝިއާގެ ފޮރިން މިނިސްޓަަރު ސަރުގޭ ލަވްރޯފް ވިދާޅުވީ އެމެރިކާއިން ހަދާފައި ހުރި ގޯސްތައް ގައްދަލުވުން ފެށުމުގެ ކުރިން މުރާޖައާކުރާނެ ކަމަށް އުންމީދުކުރައްވާ ކަމަށެވެ.\nއެމެރިކާ ރަޝިޔާ ޑޮނަލްޑް ޓްރަމްޕް + ޕުޓިން ޖޯ ބައިޑަން\nބައިޑަން - ޕޫޓިން ސަމިޓް: އުންމީދީ ބައްދަލުވުމެއް


ISA VOLLEY MUBAARAH TWO SISTER KAAMIYAABU KOFFI\nމުޝާއާއި މޫސަ ބައިކޮޅަށްޖެހި ގޯލްތަކުން ގައުމުއެފްސީއަށް ...\nby vomadmin November 14, 2018\nއައިއެސްއޭ ވޮލީ މުބާރާތުގެ ފައިނަލް މެޗުގައި ޓީމް ލެއްޗޭ ބަލިކޮށް ޓޫސިސްޓަރ ޗެމްޕިއަންކަން ހޯދައިފި އެވެ.\nމިމަހުގެ 12 ވަނަ ދުވަހުގެރޭ މީދޫ އިޖްތިމާއީމަރުކަޒުގެ ވޮލީ ކޯޓްގައި ކުޅެވުނު މިމުބާރާތުގެ ފައިނަލްމެޗް ގައި ޓީމްލެއްޗޭއާއި ބައްދަލުކޮށް ޓޫސިސްޓަރ މޮޅުވެފައިވަނީ3ސެޓް 1 ސެޓުންނެވެ.\nޝާފީ ރަނައަޕްޓީމް ،ޓީމް ލެއްޗޭއާއި މެޑަލް ހަވާލްކޮށްދެއްވަނީ\nފައިނަލްމެޗްގެ ފުރަތަމަ ސެޓް ހޯދާފައިވަނީ ޓީމްލެއްޗޭއިންނެވެ.2ވަނަ ސެޓާ3ވަނަ ސެޓް އަދި4ވަނަ ސެޓްގައިވެސް ޓީމް ލެއްޗޭއިން ކޮންމެ ފަހަރަކު ލީޑު ހޯދިކަމުގައިވިޔަސް އެލީޑު އެޓީމަށް ނުހިފެއްޓި ކޮންމެސެޓެއްވެސް ފަހަތުން އަރައި ޓޫސިސްޓަރވަނީ ކާމިޔާބުކޮށްފައެވެ.\nއުއްމީދީ ފިރިހެން ކުޅުންތެރިޔާ އާއިޝް އާއި ޓްރޮފީ ހަވާލްކޮށްދެއްވީ އަބްދުއްރަހުމާން\nފައިނަލްމެޗް ނިމުމުން މުބާރާތުގެ ނަތީޖާ ފާޅުކޮށް އިނާމު ދިނުމުގެ ރަސްމިއްޔާތުބޭއްވުނެވެ.\nފައިނަލް މެޗު އެންމެ މޮޅު ކުޅުންތެރިޔާ މަގާމަށް ހޮވުނު ޓޫސިސްޓަރގެ ޝަފްނީޒް ( ރާއީ ) އަށް ޓްރޮފީ ހަވާލްކޮށްދެއްވީ މީދޫ ކައުންސިލަރު ހިޔާޟުއެވެ.\nއުއްމީދީ އަންހެން ކުޅުންތެރިޔާ ޒައިނާ އާއި ޓްރޮފީ ހަވާލްކޮށްދެއްވީ އިބްރާހިމް ސަމީއު\nއުންމީދީ ފިރިހެން ކުޅުންތެރިޔާގެ މަގާމަށް ހޮވުނު ޓީމް ލެއްޗޭގެ މުހައްމަދު އާއިޝްއާއި ޓްރޮފީ ހަވާލްކޮށްދެއްވީ އަބްދުއްރަހުމާންއެވެ. އުއްމީދީ އަންހެން ކުޅުންތެރިޔާގެ މަގާމަށް ހޮވުނު ޒައިނާއާއި ޓްރޮފީ ހަވާލްކޮށްދެއްވީ އިބްރާހިމް ސަމީއުއެވެ.\nއެންމެ މޮޅު7ކުޅުންތެރީންނާއި ޓްރޮފީ ހަވާލްކޮށްދެއްވީ ރަޝީދާއާއި ދޮންދީދީ\nމިމުބާރާތުގެ އެންމެ މޮޅު7ކުޅުންތެރިންނަށް ޓްރޮފީ ހަވާލްކޮށްދެއްވީ ރަޝީދާއާއި ދޮންދީއެވެ. މިމުބާރާތުގެ އެންމެ މޮޅު7ކުޅުންތެރީންނަށް ހޮވިފައިވަނީ ޓީމް ޓޫސިސްޓަރގެ ޝަފްނީޒް އާއި ޓީމްލެއްޗޭގެ މަރިޔަމް ޖަޒުމީނާ ، އަދި އެޓީމުގެ އާމިނަތު ނަވާއިމްއާއި އަހުމަދު އާނިސްއެވެ. އަދި މީގެ އިތުރަށް މޮޅު7ކުޅުންތެރީންގެ ތެރޭގައި ހިމެނެނީ ޓޫސިސްޓަރގެ ފައިޒުއެވެ.


Judiciary ah haassa committee akaa eku , committee thakuge adhadhu 17 ah | Mihaaru\nމަޖިލިހުގެ ގަވައިދު އިސްލާހު ކުރަން ހެދި ވަގުތީ ކޮމިޓީގެ މިއަދުގެ ބައްދަލުވުން. -- ފޮޓޯ: މަޖިލިސް\nޖުޑިޝަރީ އަށް ހާއްސަ ކޮމެޓީއަކާ އެކު ކޮމެޓީގެ އަދަދު 17 އަށް\n02 ޖޫން 2019 - 13:50 11 comments\nމަޖިލިހުގެ ގަވައިދުގައި ކުރިން އޮންނަނީ 13 ކޮމިޓީއެކެވެ. އެކަމަކު، ވަގުތީ ކޮމިޓީން ވަނީ ޖުޑިޝަރީ ކޮމިޓީ ހިމެނޭ ގޮތަށް ފަސް ކޮމިޓީއެއް އުފައްދަން ކޮމިޓީ މެމްބަރުންގެ އިއްތިފާގުން ވަނީ ނިންމައިފަ އެވެ. އަދި ވަކިން އޮންނަ އިމްތިޔާޒް ކޮމިޓީ އާއި ސުލޫކު ކޮމިޓީ އެއްކޮށްލަން ނިންމައިފަ އެވެ. އެހެންކަމުން ކުރިއަށް އޮތް ތަނުގައި އެ ކޮމިޓީ އަށް ކިޔާނެ ނަމަކީ އިމްތިޔާޒާއި ސުލޫކު ކޮމިޓީ އެވެ.\nމަޖިލިހުގެ ގަވައިދު އިސްލާހު ކުރަން ހެދި ކޮމިޓީގެ ބައްދަލުވުން ކުރިއަށް ދަނީ. --- ފޮޓޯ: މަޖިލިސް\nމަޖިލިހުގައި އަލަށް އުފައްދަން ނިންމީ ޖުޑިޝަރީ ކޮމިޓީގެ އިތުރުން ލާމަރުކަޒީ ކޮމިޓީ، އެންވަޔަރަމަންޓް އެންޑް ކްލައިމެޓް ޗޭންޖް ކޮމިޓީ، ހިއުމަން ރައިޓްސް އެންޑް ޖެންޑަ ކޮމިޓީ އާއި ފޮރިން ރިލޭޝަންސް ކޮމިޓީ އެވެ. އަދި ގައުމީ ތަރައްގީ ކޮމިޓީގެ ނަން ގައުމީ ތަރައްގީ އާއި ތަރިކައިގެ ކޮމިޓީ އަށް ބަދަލު ކުރަން ވަނީ ނިންމައިފަ އެވެ.\nމަޖިލިހުގައި ދެން ހިމެނޭ ކޮމިޓީތަކަކީ އާންމު ކޮމިޓީ، ޕެޓިޝަން ކޮމިޓީ، ގަވައިދު ކޮމިޓީ، މާލިއްޔަތު ކޮމިޓީ، އިގްތިސާދީ ކޮމިޓީ، އިޖުތިމާއީ ކޮމިޓީ، ސަލާމަތީ ހިދުމަތްތަކާ ބެހޭ ކޮމިޓީ (241 ކޮމިޓީ)، މިނިވަން މުއައްސަސާތަކުގެ ކޮމިޓީ، ސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމިޓީ، ގައުމީ ސަލާމަތުގެ ކޮމިޓީ އެވެ.\nކޮމިޓީ ބައްދަލުވުމުގައި ވަނީ ހުރިހާ ކޮމިޓީއެއްގެ ތިއްބަވާނެ މެމްބަރުންގެ އަދަދު ކަނޑައަޅައިފަ އެވެ. އެގޮތުން މެމްބަރުންގެ އަޣުލަބިއްޔަތުން ނިންމީ ކޮމިޓީތަކުގައި 11 މެމްބަރުން ތިއްބެވުމަށެވެ. އެކަމަކު، މި ބައްދަލުވުމުގައި ކޮމިޓީތަކުގައި އަމަލު ކުރާނެ މެންޑޭޓްތަކެއް އަދި ކަނޑައެއް ނާޅަ އެވެ.\nކޮމިޓީގެ މިއަދުގެ ބައްދަލުވުމުގައި މުގައްރިރު އަދި މަރަދޫ ދާއިރާގެ މެމްބަރު އިބްރާހިމް ޝަރީފް ވާހަކަ ދައްކަވަނީ. --- ފޮޓޯ: މަޖިލިސް\nކޮމިޓީގައި ގިނަ ކޮމިޓީތަކެއް އުފައްދަވަން ހުށަހެޅުއްވީ ހެންވޭރު ހުޅަނގު ދާއިރާގެ މެމްބަރު، އަދި އެމްޑީޕީގެ ޗެއާޕާސަން ހަސަން ލަތީފެވެ.\nމަޖިލިސް ހިންގަން އާ ގަވާއިދެއް ހެދުމަށް ސިޔާސީ ޕާޓީތަކުގެ ޕާލަމެންޓްރީ ގްރޫޕްތަކުގެ މެމްބަރުންގެ މައްޗަށް އެކުލެވޭ 11 މެމްބަރުންގެ ވަގުތީ ކޮމިޓީން މީގެ ކުރިން ވަނީ މަޖިލިހުގައި ބަހުސްގެ ވަގުތު ތިން ގަޑިއިރުގެ ބަދަލުގައި ހަތަރު ގަޑިއިރަށް ބަދަލުކުރަން ނިންމައިފަ އެވެ.\nމަޖިލިހުގައި ހިމެނޭ ސިޔާސީ ޕާޓީތަކުގެ މެމްބަރުން ބެހިފައި އޮތް އަދަދަށް ބަލާ އިރު، އެންމެ މެމްބަރުން ގިނައީ އެމްޑީޕީގަ އެވެ. އެ ޕާޓީގައި 65 މެމްބަރުން ތިއްބެވި އިރު، އިދިކޮޅު ޕީޕީއެމްގައި ފަސް މެމްބަރުން، ޕީއެންސީގައި ތިން މެމްބަރުން ތިއްބަވަ އެވެ. ޖުމްހޫރީ ޕާޓީގައި ފަސް މެމްބަރުން، އެމްޑީއޭގައި ދެ މެމްބަރުން އަދި މިނިވަން މެމްބަރުންގެ ގޮތުގައި ހަތް މެމްބަރުން ތިއްބަވަ އެވެ.


SunOnline: ISIS ge majallaa akah Rajjein bayaku liyun fonuvaa kamuge thuhumathu!\nއައިއެސްގެ މަޖައްލާއަކަށް ރާއްޖެއިން ބަޔަކު ލިޔުން ފޮނުވާކަމުގެ ތުހުމަތު!\n06 Sep 2021, 15:49\nއައިސިސް ރަމްޒުކޮށްދޭ ފޮޓޯއެއް --ފޮޓޯ: އޭއެފްޕީ\nޓެރަރިސްޓު ޖަމާއަތެއް ކަމަށްވާ އައިސިސް ޖަމާއަތުގެ މަޖައްލާ "ވޮއިސް އޮފް ހިންދް" އަށް ރާއްޖެއިން ބަޔަކު ލިޔުން ފޮނުވާކަމުގެ ތުހުމަތު އިންޑިއާގެ ނޭޝަނަލް އިންވެސްޓިގޭޝަން އެޖެންސީ (އެންއައިއޭ)އިން ކޮށްފިއެވެ.\nއެންއައިއޭއާ ހަވާލާދީ އިންޑިއާގެ ދަ ޕްރިންޓް ނޫހުގައި ބުނީ ރާއްޖޭގެ އިތުރުން މި ސަރަހައްދުގެ އެހެން ގައުމުތަކުން ވެސް އެ މަޖައްލާއަށް ލިޔުން ފޮނުވާކަމަށެވެ. އަދި އޭގެތެރޭގައި ބަންގްލަދޭޝް ވެސް ހިމެނޭކަމަށެވެ.\nއެ ލިޔުންތައް ރާއްޖެ އާއި އެހެން ގައުމުތަކުން ފުރަތަމަ ފޮނުވަނީ އަފްޣާނިސްތާނަށެވެ. އަދި އެގައުމުގައި މަޖައްލާ ހިންގުމުގައި އިސްކޮށް ތިބޭ ބަޔަކު ކިޔުމަށް ފަހު، އެމީހުން ހުއްދަ ދޭ ލިޔުންތައް ޝާއިއު ކުރުމަށްޓަކައި ޕާކިސްތާނަށް ފޮނުވަނީއެވެ. އެއަށް ފަހު ހުރިހާ ލިޔުންތައް އެއްކޮށް، މަޖައްލާއެއްގެ ގޮތުގައި ނެރެނީ ޕާކިސްތާނުގައި ހަރަކާތްތެރިވާ ބަޔެކެވެ.\n"ވޮއިސް އޮފް ހިންދް"ގެ ނަމުގައި ނެރެމުން އަންނަ މި މަޖައްލާއަކީ އައިސިސްގެ ވިސްނުމާއި ފިކުރު މި ސަރަހައްދުގެ ޒުވާނުންގެ ތެެރޭގައި، ހާއްސަކޮށް އިންޑިއާގެ ޒުވާނުންގެ މެދުގައި ފެތުރުމަށް ބޭނުން ކުރަމުން އަންނަ މަޖައްލާއެކެވެ.\nއެގޮތުން އެންމެ ފުރަތަމަ އެންއައިއޭ އަށް މި މަޖައްލާ ހިންގާ ތަނެއްގެ ގޮތުގައި ފާހަގަކުރެވުނީ އަފްޣާނިސްތާނެވެ. ނަމަވެސް ދެކުނު ކަޝްމީރުގެ ލިިންކަކުން މި މަޖައްލާ ނެރެން ފެށި ހިސާބުން އެއީ ޕާކިސްތާނުގައި އޮޕަރޭޓްކުރާ މަޖައްލާއެއްކަން ހާމަވެފައިވާކަމަށް އެންއައިއޭއިން ބުނެއެވެ.\n"މި ހުރިހާ ދުވަހަކާ ހަމައަށް އަހަރެމެން ގަބޫލްކޮށްގެން ތިބީ މިއީ އަފްޣާނިސްތާނުގެ ތެރޭގައި ކުރެވެމުން އައި ކަމެއްކަމަށް. އެކަމަކު މީގެ އަސްލު މި ފެށެނީ ދެކުނު ކަޝްމީރާ ހަމައިން. ގައުމުތަކުން އެކި ލިޔުންތައް އަފްޣާނިސްތާނަށް ވެސް ފޮނުވާ. އެކަމަކު މި އެއްކޮށް ހަދާ އެކައްޗަކަށް ހަދަނީ ޕާކިސްތާނުގައި،" އެންއައިއޭގެ އޮފިޝަލަކު ވިދާޅުވިއެވެ.\nހަމައެއާއެކު ޕާކިސްތާނުގައި މި މަސައްކަތުގައި ހަރަކާތްތެރިވަނީ އިނގިރޭސި ބަސް ދަންނަ ޒުވާން އަންހެނުންނާއި ފިރިހެނުންކަމަށް ވެސް އެ އެޖެންސީއިން ބުނެއެވެ. އަދި ކޮންޓެންޓު ހޯދުމުގެ މަސައްކަތުގައި ވެސް އިސްކޮށް ހަރަކާތްތެރިވަނީ އިންޑިއާ އާއި އަފްގާނިސްތާނުގައި ހަރަކާތްތެރިވާ މީހުންކަމަށް އެ އެޖެންސީން ބުންޏެވެ.\nއެންއައީއޭ އިން ބުނާ ގޮތުގައި "ވޮއިސް އޮފް ހިންދް"ގެ ނަމުގައި ނެެރޭ މި މަޖައްލާގައި އިންޑިއާގެ އަސްކަރިއްޔާއަށް އަމާޒުކޮށް ހަމަލާ ދިނުމަށް ގޮވާލާ ވާހަކަތައް ވެސް ވަނީ ލިޔެފައެވެ. އަދި ހަރުކަށި ފިކުރަށް މަގުފަހިވާހެން ޖިހާދުކުރުމުގެ ވާހަކަތައް ވެސް ހިމެނޭކަމަށް ބުންޏެވެ.


Afghan Refugee aku Ingireysivilaathu gai maraalaifi\nއަފްޣާން ރެފިއުޖީއަކު އިނގިރޭސިވިލާތުގައި މަރާލައިފި\nއިނގިރޭސި ފުލުހަކު އަމަން ބެލެހެއްޓުމުގައި: މުސްލިމުންނާ ދެކޮޅު އަމަލުތައް ދުނިޔޭގައި ގިނަ\nއިނިގިރޭސިވިލާތުގައި ރެފިއުޖީއެއް ގޮތުގައި ދިރިއުޅޭ އުމުރުން 18 އަހަރުގެ ފިރިހެން ކުއްޖަކަށް ވަޅިން ހަމަލާދީ މަރާލައިފި އެވެ. އިނގިރޭސި ފުލުން ބުނާ ގޮތުން އެ ކުއްޖާޣެ ނަމަކީ ހަޒްރަތު ވަލީ އެވެ.\nއިނގިރޭސި ނޫސްތައް ބުނާ ގޮތުން ހަޒްރަތުގެ ގަޔަށް ވަޅި ޖަހައި މަރާލާފައި ވަނީ ކޮލެޖް ކުދިންގެ މެދުގައި ހިނގައިދިއަ ހަމަނުޖެހުމަކަށް ފަހު އެވެ. އެ ސަރަހައްދުގައި ބައި ބޯކަމުން މަންޒަރު އަދި މުޅިން ސާފުނުވާ ކަމަށް ފުލުން ބުނެ އެވެ.\nހަޒްރަތަކީ އަޚްލާގު ރަނގަޅު ކުދިންނާ ގުޅުން ބޮޑު ކުއްޖެއް ކަމަށް އޭނާގެ ތިމާގެ މީހަކު އިނގިރޭސި ނޫސްތަކާށް ކިޔައި ދިނެވެ. އޭނާ އިނގިރޭސިވިލާތުގައި ދިރި އުޅެނީ އެކަނިމާއެކަނި ކަމަށާއި އާއީލާ އޮތީ އަފްޣާންގައި ކަމަށް ބުންޏެވެ.\nމި ހާދިސާއާ ބެހޭ ގޮތުން އިނގިރޭސި ނޫސްތަކުން ތަފްސީލު މައުލޫމާތެއް ނުލިޔެ އެވެ. ޔުނިވާސިޓީ ކުދިން ކުޅެން އުޅުމުގެ ތެރޭގައި ހަމަނުޖެހުންތަކެއް ހިނގައި ވަޅިން ހަމަލާދޭ ހިސާބަށް ދިއައީ ކަމަށް ބައެއް ނޫސްތަކުން ބުނެ އެވެ.\nއިނގިރޭސި ފުލުން ބުނީ ހާދިސާ ހިނގައިދިއަ ގޮތް ބަލަމުން ގެންދާ ކަމަށެވެ. އެ ސަރަހައްދުން ލިބުނު ސީސީޓީވީ ވީޑިއޯތައް ބަލައި ޝައްކު ކުރެވޭ މީހުންނާ ސުވާލުކުރާ ކަމަށް ވެސް ފުލުހުން ބުނެ އެވެ.\nދުނިޔޭގައި މުސްލިމުންނާ ދެކޮޅަށް ހިންގާ އަނިޔާވެރި އަމަލުތައް މިހާރު ވަކިވަކި ފަރުދުންނާ ހަމައަށް އޮތީ ފޯރާފަ އެވެ. މުސްލިމުންނަށް ނަފުރަތުކުރުމާއި ނަސްލީ ގޮތުން ތަފާތުކުރުން ވަރަށް ބޮޑަށް އާންމުވެފަ އެވެ.\nއަމިއްލަ ވަޒަނުގައި ހިނގާ ހަމަނުޖެހުންތައް ބޮޑުވެ ގައުމު ދޫކޮށް ޔޫރަޕާއި އެމެރިކާއަށް ގޮސް ތިބި މުސްލިމް އާއިލާތަކަށް ބަޑިންނާއި ތޫނު ހަތިޔާރުން ހަމަލާދީ މުޅި އާއިލާ ގަތުލުކުރަމުން ގެންދާއިރު ވެސް ބާރުގަދަ ގައުމުތަކުން ތިބީ ހިމޭނުންނެވެ.\nޓެރަރިޒަމް އިނގިރޭސިވިލާތް އަފްޣާނިސްތާން + އިސްލާމީ ދުނިޔެ ޓެރަރިސްޓް ހަމަލާ\n"ހާރިޖީ ވަޒީރު މަސްއޫލިއްޔަތު އަދާ ކުރެއްވުމުގައި ދެމިހުންނަވާނެ"\nވައިގެ ސަރަހައްދު ބޭނުން ކުރަން ހުއްދަ ދީފާނެ


- މުސާރަ: މަހަކު -/6295 ރުފިޔާ\n- އިތުރުގަޑީގައި ކުރާ މަސައްކަތްތަކަށް، ހަމަޖެހިފައިވާ އުސޫލުން އިތުރުގަޑީގެ ފައިސާ ދެވޭނެއެވެ.\nވަޒިފާ އަދާކުރަންޖެހޭ ސެކްޝަން، އޮފީސް، ރަށް:\nއެންވަޔަރަންމަންޓް ރިސަރޗް އެންޑް ކޮންޒަރވޭޝަން ސެކްޝަން، އެންވަޔަރަންމަންޓަލް ޕްރޮޓެކްޝަން އެޖެންސީ، މާލެ\n1. ނެޗުރަލް ރިސޯސް މެނޭޖްމަންޓުގެ ދާއިރާއިން ކުރަންޖެހޭ ދިރާސާ ދަތުރުތައް ދިޔުމާއި، ސަރވޭކޮށް ރިޕޯޓް ތައްޔާރުކުރުން.\n2. ކަނޑު ފީނައިގެން ކުރަންޖެހޭ ދިރާސާތަކާއި ސަރވޭތައް ކުރުން.\n3. ދިވެހިރާއްޖޭގެ ތިމާވެއްޓަށް އަންނަ ބަދަލުތަކަށް ބަލައި ދިރާސާކުރުމާއި، އެކަމުގެ ޑާޓާބޭސްއެއް ހަދައި ބެލެހެއްޓުން.\n4. ސަރވޭކުރުމަށާއި މަސައްކަތަށް ބޭނުންކުރާ އިކްއިޕްމެންޓާއި، އެހެނިހެން ތަކެތި ބެލެހެއްޓުން.\n5. ޙިމާޔަތްކޮށްފައިވާ ސަރަހައްދުތަކާއި، ޙިމާޔަތްކޮށްފައިވާ ދިރުންތަކާބެހޭ ގަވާއިދުތައް ތަންފީޒުކުރުން.\n6. އެންވަރަމަންޓަލް ޕްރޮޓެކްޝަން އެޖެންސީން ތަންފީޒުކުރާ ޤާނޫނާއި ގަވާއިދުތަކުގެ ތެރެއިން އެންވަޔަރަމަންޓަލް ރިސާރޗް އެންޑް ކޮންޒަރވޭޝަނާ ގުޅުންހުރި ޤާނޫނުތަކާއި ގަވާއިދުތައް ތަންފީޒުކުރުން.\n7. އެންވަރަމަންޓަލް ޕްރޮޓެކްޝަން އެޖެންސީއާއި ދިވެހިރާއްޖެ ތަމްސީލްކުރުމަށް މީޓިންގތަކާއި، ސެމިނާރުތަކުގައި ބައިވެރިވުން.\n2. ދިރާސާކުރުމާއި، ދިރާސާކުރަން ބޭނުންކުރާ އިކުއިޕްމަންޓަށް އަހުލުވެރިވެފައިވާ ފަރާތެއްކަމުގައިވުން.\n3. ރަށުން ބޭރުގައި މަސައްކަތްކުރުމާއި، ގިނަވަގުތު ކަނޑުމަތީގައި މަސައްކަތުގައި ހޭދަކުރެވުން.\n4. ޖީ.އައި.އެސް ފަދަ ޓެކްނިކަލް ސޮފްޓްވެއާ ބޭނުންކުރަން އެނގުން.\n5. ދިވެހިބަހާއި، އިނގިރޭސިބަހުން ފަރިތަކޮށް ވާހަކަދެއްކުމާއި ޓައިޕްކުރަން އެނގޭ ފަރާތަކަށްވުން.\n6. ފަތަން އެނގުން.\n1. ސިވިލް ސަރވިސްގެ ވަޒީފާއަށް އެދޭ ފޯމު، (ވަޒީފާއަށް އެދޭ ފޯމު، މި އެޖެންސީގެ ކައުންޓަރުން ލިބެންހުންނާއެވެ. އަދި މި އޭޖެންސީގެ www.epa.gov.mv ގެ ވެބްސައިޓުން މި ފޯމު ޑައުންލޯޑް ކުރެވެންވެސް ހުންނާނެއެވެ.)\nހ. މޯލްޑިވްސް ކޮލިފިކޭޝަން އޮތޯރިޓީން ފެންވަރު ބައްލަވާފައިވާ ތަޢުލީމީ ސެޓުފިކެޓުތަކުގެ ކޮޕީ.\nށ. ރާއްޖޭގައި ރަޖިސްޓްރީކޮށްގެން ހިންގާ މަތީ ތަޢުލީމުދޭ މަރުކަޒަކުން ކުރިޔަށްގެންދާ ރާއްޖޭގެ ޕްރޮޤްރާމްތަކުގެ ސެޓުފިކެޓުތަކުގެ ކޮޕީ (މި ފަދަ ސެޓުފިކެޓުތައް އެކްރެޑިޓްކުރާކަށެއް ނުޖެހޭނެއެވެ.) ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީއާއި ޓްރާންސްކްރިޕްޓުގެ ކޮޕީ.\n7. ސިވިލް ސަރވިސްގެ މުވައްޒަފުންގެ ފެންވަރު ރަނގަޅުކުރުމަށްޓަކައި ސިވިލްސަރވިސް ޓްރޭނިންގ އިންސްޓިޓިއުޓުން ހިންގަވާ، ތިމާވެއްޓާ ގުޅޭ ކޯސްތައް ފުރިހަމަކޮށްފައި ހުށަހަޅާ ސެޓުފިކެޓުތައްވެސް (އެކްރެޑިޓްކޮށްފައި ނުވިނަމަވެސް) ސިވިލް ސަރވިސްގެ މަޤާމުތަކުގެ އަސާސީ ޝަރުޠު ފުރިހަމަކުރުމުގައި ބެލޭނެއެވެ.\n2016 ޑިސެންބަރު7ވާ ބުދަދުވަހުގެ 12:00 ގެ ކުރިން، އެންވަޔަރަންމަންޓަލް ޕްރޮޓެކްޝަން އޭޖެންސީއަށް.\n- މި މަޤާމަށް މީހަކުހޮވުމަށް ބާއްވާ އިންޓަވިއު އޮންނާނެ ތާރީޚާއި ގަޑި، އިޢުލާނުގެ މުއްދަތު ހަމަވާތާ 1 މަސްދުވަހުގެ (ބަންދު ދުވަސްތައް ނުހިމަނައި) ތެރޭގައި އެންގޭނެއެވެ.\n- މި ވަޒީފާއަށް އެދިފައިވާ، ޝަރުޠުހަމަވާ ފަރާތްތަކުގެ އަދަދު 10 އަށްވުރެ ގިނަނަމަ، ތަޢުލީމާއި ތަމްރީނަށް ބަލައިގެން، 10 ފަރާތެއް ޝޯޓްލިސްޓް ކުރެވޭނެއެވެ.\nސުންގަޑި: 07 ޑިސެންބަރު 2016 1200